ડી.જી.પી (DGP) પોસ્ટ કેવી રીતે મળે છે અને તેની લાયકાત અને પગાર કેટલો હોય છે ? જાણો સંપૂર્ણ માહિતી.\nડીજીપી એ પોલીસ વિભાગની એક પોસ્ટ હોય છે,જે વ્યક્તિને પોલીસ ખાતામાં ડીજીપી પદ મેળવે છે તે વ્યક્તિ પોલીસ વિભાગનો સૌથી મોટો અધિકારી બને છે, પરંતુ આ પોસ્ટ તે વ્યક્તિ મેળવી શકે છે જેણે આઈપીએસ કર્યું હોય. ડીજીપીની આ પોસ્ટ એક આદરણીય પદ હોય છે, જેમાં સારો પગાર પણ આપવામાં આવે છે. માત્ર એક ડીજીપી હોય છે, જે તેના હકોનો ઉપયોગ કરીને તેમના વિસ્તારની કાયદો અને વ્યવસ્થા જાળવવાનું કામ કરે છે. ડીજીપીની આ પોસ્ટ પોલીસ વિભાગની છેલ્લી અને ટોચની પોસ્ટ છે, ફક્ત પોલીસ વિભાગમાં ડીજીપીને સૌથી મોટી પોસ્ટ આપવામાં આવે છે.\n● ડીજીપી પૂર્ણ ફોર્મ :-\nડીજીપી પૂર્ણ ફોર્મ ‘પોલીસ મહાનિદેશક’, તેને ઈંગ્લિશમાં ‘ડિરેક્ટર જનરલ ઓફ પોલીસ’ કહેવાય છે. આ ભારતના કોઈપણ રાજ્યના સૌથી મોટા પોલીસ વિભાગના અધિકારી હોવાનું કહેવામાં આવે છે, આઈપીએસની નિમણૂક સિવિલ સર્વિસિસ પરીક્ષાના આધારે કરવામાં આવે છે. પોલીસ વિભાગમાં ડીજીપી પદ પર નિયુક્ત વ્યક્તિને રાજ્યના કેબિનેટ મંત્રીની સમકક્ષ રેટિંગ આપવામાં આવે છે.\n● ડીજીપી કેવી રીતે બનવું :-\nઆ પોસ્ટ મેળવવા માટે યુવાનોએ વધુ મહેનત કરવી પડે છે, ત્યારબાદ તેઓ આઈપીએસની પરીક્ષામાં હાજર રહેવા સક્ષમ છે. આ પછી, જે યુવાનો આ પરીક્ષામાં સફળ થાય છે, ત્યારબાદ તે ઉમેદવારોની પસંદગી ડીજીપી પદ પર કરવામાં આવે છે અને તેમને આ સન્માનજનક પદ મળે છે.\n● આ પદ પર નિમણૂક કેવીરીતે કરવામાં આવે છે :-\nઆ પદ મેળવવા ઇચ્છુક વ્યક્તિએ પહેલા આઈપીએસ પદ મેળવવું પડે છે, ત્યારબાદ જે વ્યક્તિ આ પદ મેળવે છે તેની નિમણૂક નાયબ પોલીસ અધિક્ષક (ડીએસપી) પર થાય છે, ત્યારબાદ એએસપી છે પોસ્ટ પર કામ કરવાની જવાબદારી, તે પછી તે વ્યક્તિની નિમણૂક પોલીસ અધિક્ષક (ASP) ના પદ પર થાય છે, પછીથી તેની પસંદગી વરિષ્ઠ પોલીસ અધિક્ષક (એસપી) પર થાય છે. તે પછી વ્યક્તિને પોલીસ મહાનિરીક્ષક (ડીઆઈજીપી) નું પદ આપવામાં આવે છે. પછી તે વ્યક્તિને પોલીસ મહાનિરીક્ષક (આઈજીપી) નું પદ મળે છે. તે પછી તે વ્યક્તિને એડિશનલ ડિરેક્ટર જનરલ ઓફ પોલીસ (એડીજીપી) ના પદની જવાબદારી સોંપવામાં આવે છે, પછી આખરે તે વ્યક્તિ ડિરેક્ટર જનરલ ઓફ પોલીસ (ડીજીપી) પદ પર નિયુક્ત થાય છે.\n● ડીજીપી માટેની પરીક્ષા :-\nડીજીપી બનવા માટે સૌ પ્રથમ તમારે યુપીએસસી એટલે કે યુનિયન પબ્લિક સર્વિસ કમિશન દ્વારા લેવામાં આવતી સિવિલ સર્વિસીઝ પરીક્ષામાં હાજર થવું પડે છે. આ પછી,જો તમે આ પરીક્ષામાં સફળ થશો, તો તમને આઈપીએસ અધિકારીનું પદ આપવામાં આવશે અને પછી બઢતી પછી તેમને ડીજીપીનું પદ મળી શકશે.\n● ડીજીપી બનવાની લાયકાત :-\nઆ પદ મેળવવા માટે, ઉમેદવારની ઓછામાં ઓછી ગ્રેજ્યુએટ ડિગ્રી હોવી આવશ્યક હોય છે. તેથી જે ઉમેદવારો સ્નાતક નથી થયા, તેઓ આ પોસ્ટ માટે અરજી કરી શકતા નથી.\n● ડીજીપી બનવાની વયમર્યાદા :-\nડીજીપી પદ માટે અરજી કરવા માટે, ઉમેદવારની લઘુત્તમ વય ૨૧ વર્ષ અને મહત્તમ વય ૩૨ વર્ષની હોવી જરૂરી છે. આરક્ષિત વર્ગને નિયમ મુજબ ઉમેદવારોને થોડા વર્ષોની છૂટ આપવામાં આવે છે.\n● ડીજીપીનો પગાર :-\nસાતમા પગારપંચ હોવાથી પોલીસ મહાનિર્દેશકને દર મહિને રૂ. ૫૬,૧૦૦ – ૨,૨૦,૦૦૦ રૂ. + ગ્રેડ પગાર સુધીની વેતન આપવામાં આવે છે.\nતેથી આ માહિતી પસંદ આવી હોય તો કોમેન્ટ માં જણાવો શેર કરો.\nPosted in ખબરે LeaveaComment on ડી.જી.પી (DGP) પોસ્ટ કેવી રીતે મળે છે અને તેની લાયકાત અને પગાર કેટલો હોય છે ? જાણો સંપૂર્ણ માહિતી.\n← આજનું રાશિફળ: શનિવારની સવાર થતા જ ખુદ હનુમાનજી કરશે ભાગ્યનો ઉદય\nઆ યુવતી છે દુનિયામાં વિજ્ઞાનના હિસાબે ખુબજ હોટ →


જ્યારે રાજકુમારે ગોવિંદાને નાચતા જોયા, ત્યારે આપી આવી સલાહ, 'ચિચી' ને લાગ્યો હતો ઝટકો\nજ્યારે રાજકુમારે ગોવિંદાને નાચતા જોયા, ત્યારે આપી આવી સલાહ, ‘ચિચી’ ને લાગ્યો હતો ઝટકો\nરાજકુમાર અને ગોવિંદા: બોલિવૂડના દિગ્ગજ કલાકારોમાંના એક રાજકુમાર, જ્યારે અભિનેતાનો સામનો કરતા હતા, ત્યારે સામેની વ્યક્તિ હંમેશા ડરમાં રહેતું કે તેનું અપમાન થઈ શકે. હકીકતમાં, રાજકુમાર નિર્ભયતાથી કોઈને કંઈ પણ કહેતા. રાજકુમારે તેમની જોરદાર અભિનય અને શૈલી માટે બોલિવૂડમાં એક અલગ ઓળખ બનાવી હતી. એકવાર રાજકુમારે ગોવિંદાને પણ તેમના નિશાન પર લીધો હતો. તો ચાલો જાણીએ રાજકુમારે ગોવિંદાને શું કહ્યું હતું.\nરાજકુમારે અનેક વાર દીગ્ગક્જ કલાકારોની મજાક પણ ઉડાવી હતી. રાજકુમારની આ ટેવથી બોલિવૂડ પરિચિત હતું, તેથી કોઈને ખરાબ લાગ્યું નહીં. જોકે કેટલાક કલાકારોએ નારાજગી પણ વ્યક્ત કરી હતી.\nરાજકુમારે ગોવિંદાને પણ તેમની લપેટમાં લીધા હતા. આ ઘટનાની છે જ્યારે ચીચી એટલે કે ગોવિંદા ઉદ્યોગમાં નવા આવ્યા હતા.\nગોવિંદા અને રાજકુમાર વર્ષ 1988 માં સાથે કામ કરી રહ્યા હતા. ગોવિંદાએ રાજકુમાર સાથે ફિલ્મ જંગ બાઝ ફિલ્મમાં પણ કામ કર્યું હતું.\nએક દિવસ સેટ ગોવિંદાના ડાન્સ સીન જોઈને રાજકુમારે કહ્યું કે, “જાની તુમ ડાન્સ તો બહુત શાનદાર કરતે હો”\nગોવિંદાને આ સાંભળીને ખુશ ખુશ થઇ ગયા, પરંતુ પછી રાજકુમારે એમ પણ કહ્યું કે, “જાની કભી હીરોઇનો કો ભી નાચને દિયા કરો”. આ સાંભળીને ગોવિંદા આશ્ચર્યચકિત થઈ ગયા કે પછી તે તેને પ્રશંસા માને છે કે મજાક.\nજણાવી દઈએ કે એક વખત ગોવિંદાના શર્ટની પણ રાજકુમારે વખાણ કર્યા હતા અને ગોવિંદા ખુશ હતા અને તેમને તે શર્ટ ગિફ્ટ કર્યું હતું. બાદમાં, રાજકુમારે ગોવિંદાના શર્ટમાંથી રૂમાલ બનાવ્યો હતો. (બધા ફોટા: સોશિયલ મીડિયા)


Dhup-Chhanv -5in Gujarati Social Stories by Jasmina Shah books and stories PDF | ધૂપ-છાઁવ - 5\nઅપેક્ષાના સવાલોએ લક્ષ્મી ભૂતકાળ માં ધકેલી દીધી હતી. હવે ઉંમરની સાથે સાથે લક્ષ્મીનું હ્રદય પણ નબળું પડી ગયું હતું. લક્ષ્મીને શું જવાબ આપવો તે કંઈ સમજાયું નહીં. પણ અપેક્ષાને જણાવ્યા વગર છૂટકો ન હતો. લક્ષ્મીને જાણે ડૂમો ભરાઈ ગયો. કંઇક કહેવા માંગતી હોય અને ન કહી શકતી હોય તેવું અપેક્ષાને લાગ્યું તેણે ભારપૂર્વક લક્ષ્મીને પૂછ્યું કે, " શું થયું છે મા, કંઇક કહું તો ખબર પડે. " અને લક્ષ્મીની આંખમાંથી અશ્રુધારા વહેવા લાગી.\nરડતાં રડતાં લક્ષ્મી બોલતી હતી કે, " તારા પપ્પા, તારા પપ્પા... "\nઅપેક્ષા: શું થયું મારા પપ્પાને...??\nલક્ષ્મી: તારા પપ્પા અહીં આવ્યા છે અમદાવાદમાં અને આપણને મળવા માંગે છે.\nઅપેક્ષા લક્ષ્મીની આ વાત સાંભળીને જાણે ડઘાઈ જ ગઈ હતી. અપેક્ષા સફાળી બેઠી થઈ ગઈ અને બોલી ઉઠી કારણ કે આટલા વર્ષૉમાં ક્યારેય પપ્પા આવવાના છે... એ વાત અપેક્ષાએ સાંભળી ન હતી અને આટલા વર્ષો પછી પપ્પા આવવાના છે તે વાત સાંભળીને જ અપેક્ષાનું મગજ જાણે કામ કરતું બંધ થઈ ગયું હતું. તેને શૉક લાગ્યો હોય તેવો ઝટકો લાગ્યો. માને શું જવાબ આપવો તેની સમજણ પડી જ નહીં. પણ જવાબ આપ્યા વગર છૂટકો પણ નહોતો.અપેક્ષાએ લક્ષ્મી ને પૂછ્યું," મમ્મી તારો શું વિચાર છે ? મારી તો જરા પણ ઈચ્છા નથી પણ પછી તારી ઈચ્છા હોય તો તું જાણે. હવે આટલા વર્ષે પપ્પાને આપણી યાદ આવી અત્યાર સુધી ક્યાં હતા...?? અને તને કોણે સમાચાર આપ્યા..?? "\nલક્ષ્મીનું મન વિચલિત થઈ ગયું હતું. અપેક્ષાને શું જવાબ આપવો કંઈજ સમજાતું ન હતું. અપેક્ષા એ જાણે તેને ઉંઘમાંથી ઉઠાડી તેમ ઢંઢોળી અને બોલી," મમ્મી તારી શું ઇચ્છા છે હું તને પૂછું છું...?? "\nલક્ષ્મી: તું જેમ કહે તેમ હું કરવા માંગુ છું. તું જ કહે શું કરવું જોઈએ આપણે બેટા.\nઅપેક્ષા: તને જે ગમે તે કરી શકે છે મમ્મી. અત્યાર સુધી તો અમારા માટે જીવી છે. હવે તું એકલી જ રહે છે.અમે અમારું ફોડી લઈએ છીએ. હવે બાકીની તારી જિંદગી છે તું તારી રીતે અને તારા માટે પણ જીવી શકે છે તારી જેમ ઈચ્છા હોય તેમ તું કરી શકે છે મમ્મી.\nઅને અપેક્ષાનો આ જવાબ સાંભળીને લક્ષ્મીના મનને ટાઢક વળી, તેણે હાશ અનુભવી. અને તેની આંખનો ખૂણો ભીનો થઈ ગયો.\nઅપેક્ષા પોતાની માની પરિસ્થિતિ સમજતી હતી.\nવિજય શહેરની ફાઈવસ્ટાર હૉટેલમાં રોકાયો હતો. આ શતરંજની બાજી જેવી જિંદગીમાં જુદા જુદા પાસા ફેંકી ફેંકીને વિજય હવે થાકી ગયો હતો હવે તેને કિંગ પણ નહતું બનવું કે કોઈ બાજી પણ જીતવી ન હતી.\nજિંદગીના અઢી દાયકા તેણે પણ ખૂબ સ્ટ્રગલ વેઠી હતી. આટલા મોટા માણસ બનવા માટે તેણે પોતાની અને સાથે બીજી ત્રણ જિંદગી હોમી દીધી હતી લક્ષ્મીની અને પોતાના બે દેવરૂપ જેવા માસૂમ બાળકોની. પણ હવે તેને ચાન્સ મળ્યો છે તો તે બગડેલી શતરંજી બાજી સુધારવા માંગતો હતો.\nપોતે તો ઘણાં વર્ષો પહેલાં જ અભયશેઠની કંપની છોડી અહીં ઈન્ડિયા પોતાની પત્ની લક્ષ્મી અને બાળકો પાસે આવી જવા માંગતો હતો પણ અભયશેઠે પોતાના જીવનની અંતિમ ક્ષણોમાં પોતાની દીકરી નિલીમાનો હાથ વિજયના હાથમાં સોંપી જીવનભર તેની કાળજી રાખવાનું વચન લઇ દેહત્યાગ કર્યો હતો.\nવિજય મહેતા કઈરીતે ન્યૂયોર્ક પહોંચ્યો અને કઈરીતે પોતાની સ્ટ્રગલ વાળી જિંદગી પસાર કરી, નિલીમા સાથે લગ્ન કર્યા કે નહિ જાણવા માટે વાંચતાં રહો આગળનું પ્રકરણ....\nAnurag Basu2weeks ago


Claxon: સુંદરતા છે સૌનો અધિકાર\nસુંદરતા છે સૌનો અધિકાર\nફેશનેબલ દેખાવવા માટે જરૂરી છે કે સૌથી પહેલી બાબત એ કે હાલમાં ક્યો ટ્રેન્ડ ચાલી રહ્યો છે. સુંદર દેખાવવું અને ફેશનેબલ દેખાવવું તેમાં ઘણું અંતર છે. ફેશનેબલ જો આપે દેખાવવું હોય તો આપને દરેક મોસમનાં ટ્રેન્ડ વિશે માહિતી હોવી જોઇએ.\nઉલ્લેખનીય છે કે ઉનાળાની ગરમીમાં એક તરફ જ્યાં હલકા રંગોનાં કપડા આંખો અને શરીરને સારા લાગે છે તો શિયાળાની શરદીઓમાં ચટાકેદાર ઘાટા રંગો પસંદ આવતા હોય છે. ઉનાળાની મોસમમાં લોકોને એવા કપડાની જરૂર હોય છે જે ફેશનેબલ હોવાની સાથે-સાથે આરામદાયક પણ હોય. આવો જાણીએ ખુદને ફેશનેબલ બનાવવા માટે શું થઇ શકે છે?\nસાચા રંગોની કરો પસંદગી\nયોગ્ય કપડાની પસંદગી કર્યા પછી પણ આપણે યોગ્ય રંગ પસંદ કરી શકતા નથી. મોસમનાં હિસાબે રંગોની પસંદગી માત્ર આપને અને બીજાઓને પણ શાંતિ અને એક અલગ ખુબસુરતી પ્રદાન કરશે. ઉદાહરણ તરીકે ગરમીનાં વાતાવરણમાં ચટક પીળો, ઘાટ્ટો રાણી કલર વિ. રંગોથી દુર જ રહેવું જોઇએ. સફેદ, લેમન,લાઇટ ગુલાબી, પીચ, ગાજરી, આસમાની, પોપટી જેવા હલકા રંગોમાં પોતાનાં કપડાની પસંદગી કરવી જોઇએ.\nગરમીનાં વાતાવરણમાં બહાર નિકળતા સમયે સ્કાર્ફ અસહ્ય ગરમીથી બચાવે છે, ત્યાંજ તે ફેશનમાં પણ વધારો કરે છે.કપડાનો આ નાનકડો ટૂકડો જ્યા એક બાજુ ગરમીથી બચાવે છે, તો બીજી બાજુ આપનાં માથાનાં વાળની પણ સુરક્ષા કરે છે, જેનાથી માથાનાં વાળ ખરાબ નથી થતાં. બજારમાં રંગ-બેરંગી કલરનાં ફેશનેબલ સ્કાર્ફ હાજર હોય છે, જેને આપ આસાનીથી ખરીદી શકો છો.\nફ્રુટ બિયર અને સેન્ડલ\nઉનાળામાં ગરમી ફ્રુટબિયર પણ બદલવાનો વખત હોય છે. વિવિધ પ્રકારનાં સ્ટાઇલિશ સેન્ડલ, ફ્લીપ-ફ્લોંગ, રંગબેરંગી જૂતા અને બ્રાઇટ સ્લીપર આ દિવસોમાં ટ્રેંન્ડા લૂકની સાથે સુકુન પણ આપશે.\nગરમીની સિઝનનો સૌથી વધુ પ્રભાવ આંખો પર પડતો હોય છે. યૂવી (અલ્ટ્રાવાયોલેટ) કિરણોથી આંખોને વધુ નુકસાન થઇ શકે છે. આ માટે સનગ્લાસીસ બહુ જ જરૂરી છે. જ્યારે તમે ગરમીઓમાં બહાર નીકળો તો સનગ્લાસીસ જરૂરથી પહેરશો. હવે તો સનગ્લાસીસની પણ અલગવિધ વેરાયટીઓ બજારમાં ઉપલબ્ધ હોય છે. ઉનાળાની ગરમીઓમાં ફંકી શેપનાં અને કલરફૂલ ગ્લાસવાળા ચશ્મા ખરીદશો. યુવતિઓ માટે લાલ, ગ્રે, ગ્રીન અથવા બ્રાઉન સારા વિકલ્પો છે. જો ચાહો તો તમારા કપડા સાથે તાલમેલ ધરાવતા ફ્રેમનાં સનગ્લાસીસ પણ ખરીદી શકો છો. આવી નાની-નાની એક્સેસરીઝનું ધ્યાન આપ રાખીને ગરમીઓમાં પણ ટ્રેન્ડી રહી શકો છો અને કૂલ દેખાઇ શકો છો.\nપોતાની સાથે સ્ટાઇલિશ બેગ અપનાવો જે આપની વધારશે સુંદરતા અને ફેશનેબલ લૂક\nઆમ તો લેધર બેગને સૌથી સારી ગુણવત્તાની બેગ માનવામાં આવે છે પરંતુ આજકાલ આ ઇકો ફ્રેન્ડલી ચીજો ટ્રેન્ડમાંની એક છે.હાલમાં કપડાની બેગ એ લોકોની સારી પસંદગી છે. આ વખતે ગરમીઓમાં તેને આપ અપનાવશો. ઇકો ફ્રેન્ડલી હોવાની સાથે આ સસ્તી અને મજબૂત પણ હોય છે. આપ ચાહો તો બે-ત્રણ અલગ-અલગ પ્રકારનાં બેગ પણ ખરીદી શકો છો અને વારાફરતી તેનો ઉપયોગ પણ કરી શકો છો. આવી કપડાની બેગને સરળતાથી ધોઇ પણ શકાય છે અને લેધર બેગની જેમજ આ ગરમીમાં તમને ભારે નહીં લાગે અને નાજુક વજનનો અહેસાસ કરાવશે અને આપની શોભા પણ વધારશે જે આપને ફેશનેબલ લૂક આપશે.


પુરાતન જ્યોત/'જેસલ જગનો ચોરટો'/૪. પ્રકૃતિનો દ્રોહ - વિકિસ્રોત\nપુરાતન જ્યોત/'જેસલ જગનો ચોરટો'/૪. પ્રકૃતિનો દ્રોહ\n← ૩. નિદાનાં નીર પુરાતન જ્યોત\n૪. પ્રકૃતિનો દ્રોહ\n૧૯૩૮ ૫. સજીવન કર્યાં →\nત્રીજું કેમ સમાય રે?\nપાળા કેમ ચલાય રે?\nશબદુંના બાંધ્યા સંતો કેમ રે'વે હાં !\nસાધ હોય ઈ સંતો કેમ રે'વે.\nપાળી માંડી છે પેટ,\nએ જી જનમ્યો માજમ રાત. — શબદુંના૦\nહીરની દોરીમો બાંધ્યો હીંચકો,\nબાંધ્યો આંબા કેરી ડાળ;\nપવન-હીંચોળા હરિ મોકલે.\nઆતમ તારો ઓધાર. – શબદુંના૦\nબાઈ પાડોશણ મારી બે'નડી !\nરોતાં રાખ્યે નાનાં બાળ;\nતારા કે' શું ઝાઝા રે જુવાર. — શબદુંના૦\nઆવ્યાં વનરા મોજાર,\nઠેકે મોટેરા ઠેક રે. — શબદુંના૦\nસાંભળો વનરાના રાય !\nરખે રે ભૂલતી તું ચોટ. — શબદુંના૦\nતોળી રાણી, તારાં તો સંભાળ;\nપૂતર મેલ્યો આંબાની ડાળ. — શબદુંના૦\nપ્રાણમાં વાધી છે પીડ,\nપડતાં છોડિયા છે પ્રાણ. — શબદુંના૦\nચાલ્યા ધણીને દુવાર,\nએકલડ પંથ ન ઊકલે,\nબેદલ થિયો મારો બેલી. —શબદુના૦\nગત કાંઈ કરે છે આરાધ;\nસામા માહોલ મહારાજના\nદીપક રચિયેલ ચાર. — શબદુંના૦\nબોલિયા જેસલ રાય\nસાસટિયા કાઠીની વિનતિઃ\nજાગો તોળલદે નાર.— શબદુંના૦\nસાંસતિયાનું ગામ તજ્યું ત્યારે જ તોળલને મહિના ચડતા હતા. નવ માસ પૂરા થવા આવ્યા છે. પ્રસવને ઝાઝી વાર નથી.\nએવે ટાણે વાયક આવ્યાં. સંદેશો આવ્યો. પાંઉપટણથી ભક્ત સાંસતિયાનું તેડું આવ્યું : "જેસલજી ને તોળલદે, બેય જણાં ‘ગત્યમાં' હાજરી આપવા વખતસર આવજો.”\nપછી છાનામાનાં —\n'સોનલા-કટારી સતીએ કર ધરી’: પેટ પર કટાર ચલાવી, ગર્ભ ખોદીને પુત્રને બહાર કાઢ્યો. ઝાડની ડાળે ઘોડિયું બાંધીને બાળકને સુવાડી દીધું. પાડોશણને ભલામણ કરી : “બહેન, બાળકને સાચવજે. અમારે તો ધણીને દ્વાર જવું છે. તારો આભાર નહીં ભૂલું. ત્યાં હું વિશ્વના ધણીને તારા પણ નમસ્કાર કહીશ.”\nજેસલને લઈને તોળલ ચાલી નીકળી. માર્ગમાં કજલીવન નામનું મોટું જંગલ આવ્યું. જંગલમાં વાંદરાં ઠેકે છે. એમાં એક વાંદરી પોતાના નાના બાળને પટે વળગાડીને એક ઝાડ પરથી બીજે ઝાડે છલંગ મારી રહી છે.\n"અરે ! અરે ! અરે વનરાઈની રાણી!” તોળલથી બોલાઈ ગયું. “આમ ઠેકડા મારી રહી છે, પણ ક્યાંક તારું છોકરું પડી જશે. બાઈ, બરાબર સાચવજે તારા બાળકને !”\nઝાડની ડાળેથી વાંદરી જોઈને હસીઃ “બાઈ, અમે તો જાનવરઃ અમારે અક્કલ નહીં, તોય મેં તો મારા બાળને મારી છાતીસરસું રાખ્યું છે. પણ તું માનવી, તું આટલું ડાહ્યું માનવી, તને તારા પેટના બાળકની કેવીક સાચવણ છે તે તો એક વાર વિચાર ! તેં તો તારા બાળકને અંતરિયાળ, અનાથ દશામાં, પારકાની દયા પર છોડ્યો છે, અને તે પણ શા માટે ? ઉત્સવમાં એક કોળિયો મીઠું અન્ન મળવાનું છે તને, તેટલા જ સ્વાર્થ માટેને !” એમ કહેતીક વાંદરી ઠેકાઠેક કરતી ઝાડ પછી ઝાડ વટાવી ગઈ. અને આંહી તોળલને એ મહેણું કલેજામાં ખૂંતી ગયું. એને પુત્ર યાદ આવ્યો. દેહમાં પાનો ચડ્યો. છાતીમાં થરાટ ચાલ્યા. સ્તનમાં ધાવણ ઊભરાયાં, છાતી ફાટફાટ થઈ રહી, તોળલને મૂર્છા આવી, મુડદા સરીખી બનીને એ ત્યાં પટકાઈ પડી.\nજંગલમાં જેસલ મૂંઝાઈ ને ઊભા થઈ રહ્યો. કોઈ માનવી ત્યાં નહોતું. જેસલ તે દિવસ જીવન ધરીને બીજી વાર ડર પામ્યો. એક દિવસ ડાર્યો હતે ખાડીના તોફાનમાં ઓરાયેલા વહાણની અંદર–ત્યારે તો એ બાયલો બની ગયો હતા. આંહીં કજલીવનમાં તો એ બાવરો, અજ્ઞાન, માવિહોણા બાળક જેવો બનીને ડર્યો, એણે તોળલના શરીરને ઢંઢોળી જોયું. તોળલના કાન પર એણે સાદ પાડ્યાઃ\n“સતી ! જાગો, આંહીં અંતરિયાળ કાં સૂતાં? તમ સરીખાં સમરથને આ શી નબળાઈ સતાવી રહી છે, સતી ! તમારામાંય શું સંસારી મોહમાયા સંતાઈ રહેલ છે. તોળલ?”\nતોરલના મૂર્છિત દેહ પાસે ઘૂંટણભર બેઠેલા જેસલે ઊંચાં ઝાડવાં પર આંખો માંડી. સામે વાંદરાં બેઠાં બેઠાં મશ્કરીનાં દાંતિયાં કરી રહ્યાં છે. સંતપણાના કેવા કેવા કઠોર, પાષાણી, અને કેવા કાંટાળા ! જેસલને જેવું શરીરબળનું ગુમાન હતું, તેવું જ અભિમાન તોળલનેય અંધી કરી બેઠું હતું, પેટ ચીરીને ગર્ભ કાઢી નાખ્યે જાણે કે પોતે બંધનમાંથી મોકળી બની ગઈ એવો એ ગુપ્ત મદ હતો. નહીં, નહીં, એ બંધનો છૂરીથી છેદી શકાતાં નથી. પ્રકૃતિ સામેનો એ દ્રોહ છે. સત્તા અને સામર્થ્યનો એ હુંકાટો હતો. તોળલે થાપ ખાધી હતી.\n"https://gu.wikisource.org/w/index.php?title=પુરાતન_જ્યોત/%27જેસલ_જગનો_ચોરટો%27/૪._પ્રકૃતિનો_દ્રોહ&oldid=95394" થી મેળવેલ\nઆ પાનામાં છેલ્લો ફેરફાર ૨૨ ડિસેમ્બર ૨૦૧૮ના રોજ ૨૦:૨૮ વાગ્યે થયો.


ઘડવૈયા મારે ઠાકોરજી નથી થાવું – કવિ દાદ – Aksharnaad.com\nHome » પ્રાર્થના, ગરબા અને ભજન » ઘડવૈયા મારે ઠાકોરજી નથી થાવું – કવિ દાદ\nઘડવૈયા મારે, ઠાકોરજી નથી થાવું …. (2)\nએક સાધારણ પથ્થરની શિલાનો ઉપયોગ કરીને, તેને ટાંકનારો કુશળ શિલ્પી ટાંકણા અને હથોડાથી પોતાની કારીગરી કરીને એને પ્રભુની મૂર્તીમાં ફેરવી દે છે. પથ્થર માટે એ એક આમૂલ પરીવર્તન છે. કારણકે પથ્થરના અનેક ઉપયોગ છે. તેની પ્રભુજીની મૂર્તી પણ બને, ક્યારેક એ ધોબીઘાટ પણ જાય, અને લોકોના વસ્ત્રોના મેલ ધોવાના કામમાં આવે, તો ક્યારેક કોઇક વીરના પાળીયા તરીકે ગામને પાદર ખોડાય. પણ આ બધા ઉપયોગોમાં તેનો પ્રભુની મૂર્તી બનવાનો ક્રમ સૌથી અલગ છે. એ બન્યા પછી પથ્થર બધા લોકો દ્વારા પૂજાવાનો છે. તેને વસ્ત્રો, ભોગ, અને ફૂલ ચડવાના છે. એક પથ્થર તેના સ્વરૂપને લીધે ભગવાનનું બિરૂદ પામવાનો છે. પણ જ્યારે શિલ્પી તેને પ્રભુની મૂર્તી બનાવવાના કામમાં ઉપયોગ કરવા ધારે છે ત્યારે ક્યારેક આવો જ એક પથ્થર તેના ઘડવૈયાને ઠાકોરજીની મૂર્તી બનવાનો ઇંન્કાર કરી દે છે. પ્રભુની મૂર્તી બનવાને બદલે કોઇક વીરના પાળીયા તરીકે ગામને પાદર ખોડાવામાં પથ્થરને તેની સાર્થકતા દેખાય છે. પથ્થરની પાળીયા થવાની તમન્ના અને ઠાકોરજીની મૂર્તી નહીં બનવા પાછળની દલીલો કવિ દાદની આ રચનામાં ખૂબ સરસ રીતે વ્યક્ત થાય છે.\nપથ્થર વિચારે છે કે જે માણસ પોતાની માતૃભૂમી માટે લડે છે, લડતા લડતા જે વીરગતિને પ્રાપ્ત થાય છે અને માથું વઢાવા છતાં જેનું ધડ હજી માતૃભૂમીની રક્ષા કાજે યુધ્ધ લડ્યા કરે છે એવા મહાન વીરના સન્માન અને તેની યાદમાં પાળીયા તરીકે ગામને પાદર ખોડાવામાં પણ એક સાર્થકતા છે. ઠાકોરજીની મૂર્તી થઇને પથ્થરને પીળા પીતાંબર અને રેશમી વસ્ત્રો, જાતજાતના ભોગ, પૂજા અને માન મળવાના છે. હોમ હવન, જપ અને પૂજાથી તેને લોકોમાં શ્રધ્ધા અને આદરને પાત્ર બનવાનું છે. ગંગા અને યમુનામાંથી લાવેલા પાણી તેને સ્નાન કરાવવાના છે અને મંદીરના બંધ દરવાજામાં, એ ઓરડામાં તેણે લોકોની શ્રધ્ધા અને આસ્થાના પ્રતીક રૂપે રહેવાનું છે. પણ તેને આ બધુંય મંજૂર નથી. પથ્થરને કપટી જગતના કડાકૂડથી નથી ફુલાવુ કે તેને મોહ ઉપજાવે એવી મૂર્તીઓમાં પણ નથી ચીતરાવું. પણ બાળક હજી જન્મતુ હોય અને અને તેના પિતા યુધ્ધભૂમીમાં લડતા લડતા મૃત્યુને ભેટ્યા હોય તેવા કુમળા હાથે, એક પુત્રના હાથે તેના પિતાની વીરતાની યાદ તરીકે પાળીયો થઇ ગામને પાદર તેના શૌર્ય અને શહીદીને કાયમ યાદ કરાવે એમ તેને રોપાવુ છે.\nઆપણી પરંપરામાં એક પથ્થરની પ્રભુ તરીકે પૂજા, વીરતા, માતૃભૂમી પ્રત્યે સમર્પણ અને શ્રધ્ધાથી વધારે અગત્યની મનાય છે. માતૃભૂમી કાજે લડતા શૂરવીરો અને શહીદો પ્રત્યે આપણો ભાવ પ્રભુ જેટલો નથી. આપણે વાંઝણી પરંપરાઓ અને સમજણ વગર રીતરીવાજોનું કાયમ જતન કરવાની ખૂબ કાળજી રાખીએ છીએ પરંતુ કોઇક બહાદુરે માતૃભૂમીની રક્ષા માટે દાખવેલા શૌર્યને આપણે પૂજવા લાયક નથી માનતા. આ શું એ વીરતા અને બહાદુરીનું, એ અપ્રિતમ શૌર્ય અને સાહસનું અપમાન નથી?\nઆપણે શાતિપ્રિય લોકો છીએ. આપણને યુધ્ધ જોઇતું નથી, પરંતુ લાલચ કે દ્વેષ ખાતર આપણા પર કરાયેલા આક્રમણોનો ઉચિત પ્રત્યુત્તર વાળવાનું પણ એટલું જ જરૂરી છે. આપણી પરંપરામાં દ્વેષને નહીં પરંતુ પ્રેમને અને સ્નેહને સ્થાન છે, યુધ્ધને બદલે શાંતિને સ્થાન છે. ધૈર્ય અને સહનશીલતા આપણા ગુણો છે પણ તેને કોઇ આપણી નબળાઇ ગણે, જો અસદ બની આપણી પર ત્રાટકવાનો પ્રયત્ન કરે તો સ્વભૂમીની રક્ષા ખાતર માભોમના સિપાહીઓ પોતાની જાતને આ યજ્ઞમાં આહુતી બનાવતા અચકાતા નથી. પોતાની આહુતી આપીને પણ તેઓ સ્વભૂમીને બચાવે છે. અને તેમના શૌર્યના ગીતો ગાતા, તેમની વીરતાને યુગો સુધી વંશજો અને વારસોમાં જીવંત રાખતા તેમના પાળીયા ગામને પાદર ખોડાય છે. આ પાળીયા પ્રતીક છે કે હજી દેશદાઝ મરી પરવારી નથી કે પોતાની ભૂમી માટે મરી ફીટવાની ભાવના ઓછી થઇ નથી. કવિ દાદના આ ગીતમાં માતૃભૂમી પ્રત્યેનું આજ શૌર્ય એક પથ્થરના મુખેથી ગવાયું છે અને એટલેજ એક પથ્થરની પણ બધી લાલચો છોડી પાળીયો બનવાની ભાવના માતૃભૂમી માટેની ઉચ્ચતમ ભાવનાઓને જગાડવામાં ખૂબ સરસ રીતે સફળ થાય છે.\n5 thoughts on “ઘડવૈયા મારે ઠાકોરજી નથી થાવું – કવિ દાદ”\nBhavesh Bheda April 13, 2013 at 12:10 PM\nવાહ કવિ દાદા બાપુ\nPradip Parekh August 3, 2011 at 8:34 AM\nઘડવૈયા મારે ઠાકોરજી નથી થાવું…કવિ દાદની આ રચના નો\nખુબ ખુબ સુન્દેર અનુવાદ …ભજન ના ” પ્રાન્ ” નો વિલય્..તેમને યાદ …\nVinubhai Makwana June 24, 2011 at 5:49 PM\nકવિ દાદની આ રચના જે ગુજરાતી ફિલ્‍મમાં ગવાઇ છે તે ખરેખર ખૂબ જ કંઠપ્રિય અને કર્ણપ્રિય રચના છે. આ ગીત મને તેની ભાવુકતાની દ્રષ્‍ટિએ ખૂબ જ ગમે છે.\n– વિનુભાઇ મકવાણા,\nKedarsinhji M.Jadeja May 14, 2011 at 11:59 AM\nકવિ દાદ ની અનેક રચનાઓ માંહેની ફ્ક્ત બેજ રચના અહીં આપી છે, પણ મારા ગુરૂ સમાન આ મહા કવિ ની અસંખ્ય રચનાઓ માણવા જેવી છે, અલંકાર સભર શબ્દો થી શણગાર આપનાર આ કવિ સાદા સીધા શબ્દો નો પણ એવો ઉપયોગ કરી જાણે છે કે આપણે બસ વિચારતાજ રહીયેં કે આવા શબ્દો નો આવો શણગાર કરી શકાય? આશા રાખું કે “દાદ” ને ખુબ ખુબ દાદ મળતી રહે. ધન્યવાદ.\nBhupendra Tejani November 9, 2009 at 10:40 AM\nજો તમે આ ગિત કોઈ ના કન્ઠ મા ગવાયેલ મુકેલુ હોત તો મજા પડત\n← સ્મિત એટલે… – જીગ્નેશ અધ્યારૂ\nવંદે માતરમ ગાવું નહીં, અનુભવવું – જીગ્નેશ ચાવડા →


સાપનું માથું ને ૩,૦૦૦ દાંત ધરાવતી શાર્ક મળી આવી સાપનું માથું ને ૩,૦૦૦ દાંત ધરાવતી શાર્ક મળી આવી – Aajkaal Daily\nસાપનું માથું ને ૩,૦૦૦ દાંત ધરાવતી શાર્ક મળી આવી\nપોર્ટુગીઝ કિનારા પરથી સાપના મસ્તક અને ૩૦૦ દાંત ધરાવતી ડાયનોસોરના સમયની શાર્ક મળી આવી છે. આ પ્રજાતિ આઠ કરોડ વર્ષ જૂની છે તેમ વિજ્ઞાનીઓએ જણાવ્યું હતું તેમ સિક નોટિશિયા ટીવીએ જણાવ્યું હતું.\nસિક નોટિશિયા ટીવીએ જણાવ્યું હતું કે વેપારી માછીમારીમાં બિનજરી માછલી પકડવાની પ્રવ્ાૃત્તિને લઘુમતી કેવી રીતે કરવી તે અંગેના એક સંશોધન પ્રોજેકટ દરમિયાન એક ટ્રોલર દ્રારા આ શાર્કને પકડવામાં આવી હતી.\nલાંબુ અને પાતળું શરીર ધરાવતી આ શાર્કના સમયના ટાયરાનો સૌરસ રેકસ અને ટ્રાયરેકટોપ્સ નામશેષ થઈ ગયા છે પરંતુ આ શાર્ક હજુ પણ ઓછામાં ઓછા ૭૦૦ મીટરની ઐંડાઈએ તરી રહી છે. યુનિવર્સિટી ઓફ અલ્ગ્રેના પ્રોફેસર કાસ્ટ્રોએ સિક નોટિશિયાને જણાવ્યું હતું કે શાર્કને ૩૦૦ દાંત છે. જેના વડે તે નાની માછલીઓ અને બીજી શાર્ક માછલીઓને પકડીને ચાવી જઈ શકે છે.\nઆ શાર્ક સામાન્ય રીતે એટલાન્ટિક અને ઓસ્ટ્રેલિયા, ન્યૂ ઝીલેન્ડ અને જાપનના પાણીમાં રહે છે. આટલી ઐંડાઈએ આ શાર્ક અંધારામાં રહે છે. તેના પર દબાણ ખૂબ હોય છે. અને અત્યતં ઠડું ઉષ્ણતામાન હોય છે. વિજ્ઞાનીઓએ તાજેતરના વર્ષેામાં બીજી શોધો કરી છે. જેમાં એક લાંબી દાંતવાળી ઈલનો સમાવેશ થાય છે. તે સ્નેક ઈલ ઓપિચથીડેની પ્રજાતિ સભ્ય છે.\nતાજેતરમાં ઓસ્ટ્રેલિયાના પર્થ શહેરમાં એક માણસે એક સીસ્કવર્ટની શોધ કરી હતી. તે એ કોઈ–કોઈ પ્રાણીની જીભને મળતી આવતી હતી.\nઆંતરરાષ્ટ્ર્રીય સંશોધકોએ આ વર્ષની શઆતમાં ઓસ્ટ્રેલિયાના કિનારા પરથી સમુદ્રની ખૂબ ઐંડાઈએ રહેતા પ્રાણીઓ શોધી કાઢા હતા. જેમાં એક દાંતોવાળી અને ચહેરા વગરની માછલી, એક લાલ કરચલાં અને ભૂરા રંગની આંખો ધરાવતી કોફીન ફિશનો સમાવેશ થાય છે. નિષ્ણાતોના જણાવ્યા પ્રમાણે ખૂબ ઐંડા પાણીમાં રહેતી ૯૦ ટકા પ્રજાતિઓ હજુ પણ શોધાઈ નથી.\nજેટલી વીજળી જોઈએ તેટલું ક... દર મહિને ખોટા રીડિંગ બિલ અને બિલ ભરાવની માથાકુટમાંથી ગ્રાહકોને મુકિત મળી શકે છે. વીજળી ... 134 views\nમુંબઈના સમુદ્ર મહેલમાં ૯૦... ઈનકમ ટેકસ ડિપાર્ટમેન્ટની પ્રાથમિક તપાસમાં માલૂમ પડું છે કે નીરવ મોદીની જ થયેલી ૨૯ પ્રોપર્ટીમાંથી ... 106 views\nPrevious Previous post: મોદીથી ડરી ગયો દાઉદ !\nNext Next post: જેતલસરની સીમમાં વાડીએ જુગાર રમતા બે મહિલા સહિત પાંચ ઝડપાયા


PM મોદીએ કિંમતી ક્ષણો અને વિશેષ યાદોને જીવંત બનાવવા જૂના ફોટોઝ કર્યા શેર - GSTV\nBJPનો મુખ્ય ચહેરો અને દેશનાં ગુજરાતી વડાપ્રધાન નરેન્દ્ર મોદીનો આજે જન્મ દિવસ છે. PM મોદીએ તેમની કિંમતી ક્ષણો અને વિશેષ યાદોને જીવંત બનાવી છે. તેમણે ટ્વિટર પર લખ્યું છે કે જ્યારે મને વિવિધ મિત્રોના ઘણા જુના ફોટા મળી રહ્યાં છે.\nહું વિનંતી સાથે આવા કેટલાક ફોટા શેર કરું છું- જો તમારી પાસે આવી યાદો છે, તો કૃપા કરીને મારી સાથે શેર કરો. આવું કરવા માટે અહીં એક સારું સ્થાન છે. તેમણે પોતાના ટિવ્ટર એકાઉન્ટ પર આ ફોટોઝ શેકર કર્યા છે. ગુજરાતની મુલાકાતે આવેલા પીએમ મોદીનાં પ્રશસંકો દેશનાં સીમાડા વટાવીને વિદેશમાં પણ વસે છે.\nPM મોદીએ તેમની કિંમતી ક્ષણો અને વિશેષ યાદોને જીવંત બનાવી\nઆજે ઠેર ઠેર પીએમ નરેન્દ્ર મોદીનાં જન્મ દિવસની ઉજવણી થઇ રહી છે\nઆજે ઠેર ઠેર પીએમ નરેન્દ્ર મોદીનાં જન્મ દિવસની ઉજવણી થઇ રહી છે. તેમજ ભાજપ દ્વારા વડાપ્રધાન મોદીનાં જન્મ દિવસને સેવા સપ્તાહ તરીકે ઉજવણી કરવામાં આવે છે.\nજો કે પીએમ મોદીનાં પ્રશંસકોનું લિસ્ટ લાંબું છે. વડા પ્રધાન નરેન્દ્ર મોદીના ચાહકની દેશમાં કોઇ કમી નથી. મોદીની લોકપ્રિયતાનો અંદાજ તેમના ફેનની નિષ્ઠાથી લગાવી શકાય છે. વારાણસીથી વડા પ્રધાનના એક ચાહકે તેમના જન્મદિવસ પર ભગવાન હનુમાનને સોનાનો મુકુટ અર્પણ કર્યો છે.\nસુરતમાં યુથ ફાઉન્ડેશન કાર્યક્રમમાં સીએમ રૂપાણીએ આપી હાજરી, સ્વચ્છતા અંગે મહત્વ સમજાવ્યું


IND vs ENG: કેએલ રાહુલે સદી બનાવી આ રીતે કરી ઉજવણી, કાન બંધ કરવા પાછળ છુપાયેલ છે આ રાજ– News18 Gujarati\nIND vs ENG: કેએલ રાહુલે સદી બનાવી આ રીતે કરી ઉજવણી, કાન બંધ કરવા પાછળ છુપાયેલ છે આ રાજ\nIND VS ENG: ચોથી ટી20માંથી કેએલ રાહુલ થશે આઉટ? (Photo: AFP)\nLast Updated:March 26, 2021, 21:25 pm\nપુણે: ટીમ ઈન્ડિયાના સ્ટાર બેટ્સમેન કેએલ રાહુલે(KL Rahul)ઈંગ્લેન્ડ વિરુદ્ધ શ્રેણીની બીજી વન ડેમાં (IND vs ENG 2nd ODI) સદી ફટકારી હતી. ટી -20 સિરીઝમાં સતત ફ્લોપ બાદ રાહુલે વનડે સિરીઝમાં ફોર્મમાં પાછો ફર્યો છે. મેચમાં રાહુલ ચોથા નંબર પર બેટિંગ પર ઉતર્યો હતો, તેણે તેની ઇનિંગમાં 114 બોલનો સામનો કર્યો હતો અને 108 રન બનાવ્યા હતા. તેની ઇનિંગમાં7ચોક્કા અને2છગ્ગા શામેલ છે. તેણે તેની વનડે કારકિર્દીની5મી સદી ફટકારી હતી. સેમ કરનના બોલ પર, તેણે પોતાની સદી પૂરી કરી અને પછી અલગ રીતે ઉજવણી કરી. તેણે આંખો બંધ કરીને રહીને કાનથી હાથ બંધ કર્યા.\nટીમ ઈન્ડિયાના કેપ્ટન વિરાટ કોહલીએ એકવાર ઈશારામાં પોતાના વિવેચકોને કહ્યું હતું કે, ટેસ્ટ સદી ફટકાર્યા બાદ તે તેના બેટથી જવાબ આપ્યો હતો, શુક્રવારે તેના સાથી રાહુલે પણ ઇંગ્લેન્ડ સામેની બીજી વનડેમાં સદી ફટકારી હતી. તેણે પણ તેજ પ્રકારની ફ ઉજવણી કરી હતી . તેના ઈશારાથી લાગે છે કે ટી -20 શ્રેણીમાં નિષ્ફળતા બાદ ટીકાઓ પર ધ્યાન આપવામાં આવ્યું ન હતું.\nરાહુલે આ શ્રેણીની પ્રથમ વનડે મેચમાં અણનમ 62 રન બનાવ્યા હતા. તેને ઇનિંગ્સમાં4ચોગ્ગા અને4છગ્ગા ફટકાર્યા હતા. આ પછી, બીજી વનડેમાં પણ તેને સદી ફટકારી હતી.\n28 વર્ષના આ બેટ્સમેને ઇનિંગની 44 મી ઓવરના પ્રથમ બોલ પર એક રન ફટકારીને સદી પૂરી કરી. ત્યારબાદ તેણે પોતાનું બેટ નીચે મૂકીને હેલ્મેટ ઉતારી દીધું. પછી તેના બંને હાથ કાનમાં લઈ ગયો જાણે અવાજ સાંભળવો ન હોય. એવું પણ લાગ્યું હતું કે, તે ટી -૨૦ સિરીઝમાં ફ્લોપ બન્યા બાદ તેની ટીકાઓને ખૂબ જ ટીકાઓનો સામનો કરી રહ્યો છે, કારણ કે તે તેની શૈલીથી ટીકાકારોને જવાબ આપી રહ્યો છે.\nજોકે રાહુલની ઉજવણી કરવાની આ રીત જૂની છે, પણ વર્ષ 2019માં વેસ્ટ ઇન્ડીઝ સામે સદી ફટકાર્યા બાદ તે પણ આ જ રીતે ઉજવણી કરતો જોવા મળ્યો હતો. જ્યારે કોમેનેટર ઇયાન બિશપે તેમને આ વિશે પૂછ્યું, ત્યારે તેણે તેના પર મૌન રાખ્યું અને બાદમાં કહ્યું ચાલો તેનું રહસ્ય રહે. બ્રાઝિલના ફુટબોલર ફિલિપ કટિન્હો પણ આવી ઉજવણીની ઉજવણી કરતા જોવા મળે છે.\nરાહુલ વનડે ફોર્મેટમાં જોરદાર પ્રદર્શન રહ્યું છે અને તેણે તેની છેલ્લી4વનડેમાં3માં 50 થી વધુ રન બનાવ્યા છે. સિડનીમાં ઓસ્ટ્રેલિયા સામે 76 રન બનાવ્યા. જો કે તે પછીની મેચમાં રન કરવામાં અસફળ રહ્યો હતો, પરંતુ હાલની શ્રેણીની પ્રથમ બે મેચમાં તેણે બે વખત 50 થી વધુ રન બનાવીને ફોર્મમાં હોવાનું જણાવ્યું છે. તેણે 37 વનડેમાં કુલ 1502 રન પર કર્યા છે.\nFirst published:March 26, 2021, 21:25 pm\ncricket live scoreIND Vs ENGKL Rahulભારત


RMC-gives-seven-day-ultimatum-to-install-fire-safaty-norms – News18 Gujarati\nફાયર સેફ્ટી મામલે ક્લાસીસ સંચાલકોને7દિવસનો સમય અપાયો\nસાત દિવસ બાદ રાજકોટ મહાનગરપાલિકા દ્વારા શહેરમાં તમામ સંકુલોની ચકાસણી કરશે.\nLast Updated : June 03, 2019, 14:01 IST\nરાજકોટ: તાજેતરમાં સુરત શહેરમાં કોચીંગ ક્લાસમાં આગ લાગવાના બનાવ અનુસંધાને રાજકોટ શહેરમાં પણ કોચીંગ ક્લાસો, શાળા વિગેરેમાં વિદ્યાર્થીઓની સુરક્ષા અને સલામતી જળવાય તે માટે આજરોજ રાજકોટ મહાનગરપાલિકા દ્વારા માર્ગદર્શન સેમિનારનું આયોજન કરવામાં આવ્યું હતું. જેમાં મ્યુનિસિપલ કમિશનર બંછાનિધિ પાનીએ વિસ્તૃત માર્ગદર્શન આપી ઉપસ્થિત સૌ કોઈની મૂંઝવણ દુર કરી હતી.\nરૈયા રોડ પર સ્થિત પ્રમુખ સ્વામી ઓડિટોરિયમ ખાતે યોજાયેલા આ સેમિનારમાં મોટી સંખ્યામાં હાજર રહેલા કોચિંગ ક્લાસ અને હોસ્પિટલોના સંચાલકોને માર્ગદર્શન આપતા મ્યુનિ. કમિશનર શ્રી બંછાનિધિ પાનીએ એમ કહ્યું હતું કે, આપણા વ્યવસાયમાં સૌની સેફ્ટી એ સર્વપ્રથમ અગ્રતા હોવી જોઈએ. આપણા કોઇપણ સંકુલમાં ફાયર સેફ્ટી માટેના સાધનો અને સંકુલમાં કટોકટી વખતે ત્યાંથી ઝડપભેર સલામતરીતે બહાર આવી શકાય એ પ્રકારે એક્ઝીટની વ્યવસ્થા ખાસ હોવી જરૂરી છે. ખાસ કરીને કોચિંગ ક્લાસમાં અભ્યાસ કરતા છાત્રો આપણું ભવિષ્ય છે અને તેને સુરક્ષીત રાખવું એ આપણી પ્રથમ ફરજ છે. સંચાલકોએ પ્રોફેશનલ ઢબે તેમના સંકુલને સેઈફ એન્ડ સિક્યોર બનાવવું અત્યંત આવશ્યક છે.\nમ્યુનિસિપલ કમિશનરે વધુમાં કહ્યું હતું કે, રાજકોટ મહાનગરપાલિકા તમામ સંચાલકોની સાથે જ છે. સિસ્ટમ કોઈને પરેશાન કરવા ઇચ્છતી નથી. તમામ સંચાલકોને ફાયર એન.ઓ.સી. મેળવી લેવાની સૂચના આપતા કમિશનરે એમ પણ કહ્યું હતું કે, એન.ઓ.સી. મેળવવા માટે સંચાલકોએ શું શું કરવું ઘટે તેનું એક ચેકલીસ્ટ સૌને આપ્યું છે અને તેમાં દર્શાવેલ બાબતોની પૂર્તિ કરી આપવાથી તુર્ત જ તંત્ર દ્વારા સંચાલકોને એન.ઓ.સી. ઇસ્યુ કરી આપવામાં આવશે. વહીવટી તંત્ર કોઈને હેરાન કરવા માંગતું નથી પણ વિદ્યાર્થી ભાઈ-બહેનોની સલામતી અને સુરક્ષાની બાબતમાં પણ કોઈ પ્રકારની બાંધછોડ કરી શકાય નહી. આ બાબતને તમામ સંચાલકોએ ગંભીરતાપૂર્વક ધ્યાને રાખીને પોતપોતાના સંકુલમાં આવશ્યક જે જોઈ વ્યવસ્થા કરવાની થતી હોય તે કરવી જ જોઈએ.\nઆ માટે સંચાલકોને ૭ દિવસનો સમય આપવામાં આવે છે. ત્યારબાદ રાજકોટ મહાનગરપાલિકા દ્વારા શહેરમાં આવા તમામ સંકુલોની ચકાસણી કરવામાં આવશે અને જે સંકુલમાં આવશ્યકતા અનુસાર વ્યવસ્થા કરાયેલી નહી હોય તેને આખરે નાછૂટકે બંધ કરાવવામાં આવશે.\nમ્યુનિ. કમિશનર બંછાનિધિ પાનીએ આ તકે વધુમાં જણાવ્યું હતું કે, કોચિંગ ક્લાસમાં જગ્યામાં આવશ્યકતા અનુસાર યોગ્ય પ્રકારે વેન્ટીલેશન હોવું જોઈએ. તેમજ સંકુલમાંથી બહાર નીકળવા માટે યોગ્ય એક્ઝીટની વ્યવસ્થા એવા પ્રકારે હોવી જોઈએ કે બહાર નીકળવાના રસ્તા પર કોઇપણ પ્રકારની આડશ નડતરરૂપ નાં બને. ઝડપથી સળગી ઉઠે તેવા જ્વલનશીલ મટીરીયલ્સજેવા કે, પ્લાસ્ટિક અને પ્લાયવૂડ વગેરેનો પાર્ટીશન બનાવવા માટે સંકુલમાં ઉપયોગ ના કરવો. સંકુલમાં ઇલેક્ટ્રિક વાયરિંગ કન્સિલ કરવાનું રહેશે તેમજ વિજ ભાર અનુસાર સેફ્ટી સ્વીચ પણ લગાવવાની રહેશે.\nઆઈ.એસ.આઈ. માર્કાના CO2, વોટર CO2, ABC Type અને ક્લીન એજન્ટ અને એ પ્રકારના જરૂરી ફાયર એક્સટિંગયુસર જરૂરિયાત મુજબ મુકવા આવશ્યક છે. કોમ્પ્યુટર ક્લાસમાંCO2 અને કેમેસ્ટ્રી લેબમાં DCP હોવા જોઈએ. પેન્ટ્રી રસોડામાં ક્લીન એજન્ટ રાખવાના રહેશે. ઉપયોગમાં લેવાતી ઈમારત ઓથોરાઈઝ્ડ હોવી જોઈએ. ળો-રાઈઝ બિલ્ડિંગ હોય તો બહાર નીકળવાનો (સ્ટેર કેસ) રસ્તો ૧.૫ મીટર પહોળો હોવો જરૂરી છે અને હાઈ-રાઈઝ હોય તો સ્ટેર કેસની પહોળાઈ ૨.૦૦ મીટર હોવી જોઈએ.\nદરેક વ્યક્તિને આપત્તિ વ્યવસ્થાપનના ફાયર, એમ્બ્યુલન્સ અને પોલીસ ઇમરજન્સી કંટ્રોલ રૂમના સંપર્ક નંબરથી પરિચિત થવું જોઈએ. ફાયર કંટ્રોલ રૂમનો નંબર 101 છે. કલમ -18 ફાયર પ્રિવેન્શન એન્ડ લાઇફ સેફ્ટી, સેક્શન -19, 22, 23 અને 25 કહે છે કે તમારે શું કાળજી લેવાની છે અને આગની રોકથામ વિશે શું જરૂરી છે.\nFirst published: June 03, 2019, 13:58 IST\nTags: Fire safety, RMC, Surat tragedy, ગુજરાત, રાજકોટ


પાગલ મમ્મી | Gujarati Drama Story | Nirav Patel Shyam\nGujarati Story : #1745 Gujarati Story Drama : #390\nદીકરી મા સંસાર દુખ ડિવોર્સ કલકતા લાગણી\nકુકરની સીટીએ મારી આંખ ખોલી નાખી. એક હાથથી આંખ ચોળતા બીજા હાથે મોબાઇલ લઈ સમય જોયો. ૭:૪૫. આંખો સંપૂર્ણ ખુલી જતાં બંને હાથે મોબાઈલ હાથમાં રાખી લોક ખોલ્યું. વોટ્સએપ ગ્રુપના ઢગલાબંધ મેસેજ વાંચ્યા વગર જ પાછી બેક નીકળી. પર્સનલ ચેટના ગુડ મોર્નિંગ સિવાય કોઈ ખાસ મેસેજ નહોતા. વોટ્સએપ બંધ કરી ફેસબુક અને ત્યાર બાદ ઈન્સ્ટાની પોસ્ટ જોઈ. વિસ મિનિટ તો એમ જ નીકળી ગઈ. વચ્ચે વચ્ચે રસોડામાંથી વાસણ ખખડવાનો આવાજ પણ કાનમાં આવ્યા કરતો.\nપપ્પાને જોબ ઉપર જવાનું હોય એટલે મમ્મી ટિફિન બનાવવામાં બહુ ઉતાવળ કરે. પપ્પાનો સ્વભાવ પણ એવો. જો પાંચ મિનિટ પણ મોડું થઈ જાય તો ટિફિન લીધા વિના જ ચાલ્યા જાય. હવે તો કુકરની સીટી વાગે અને મારી આંખ ખુલવાનો નિત્યક્રમ બની ગયો હતો. મોબાઈલને ચાર્જમાં મૂકી હું આળસ મરડતી બેડમાંથી ઊભી થઈ. બગાસું ખાતાં ખાતાં રસોડા તરફ આવી.\n"ઉઠી ગઈ બેટા, ચાલ ફટાફટ બ્રશ કરી લે. તારા પપ્પાની પૂજા હવે પુરી જ થવાની છે એટલે ચા બનાવું." મમ્મી બોલતી હતી ત્યાં જ ઘંટડી વાગવાનો અવાજ આવ્યો. મમ્મીએ પૂજા ઘર તરફ સહેજ આડી નજર કરી અને દાળની તપેલી ગેસ ઉપરથી ઉતારી ચાની તપેલી ચઢાવી. હું બાથરૂમ તરફ ચાલી ગઈ.\nવર્ષોથી એજ મમ્મીને જોઉં છું. રોજ સવારે મારા ઉઠતાં પહેલા જમવાનું તૈયાર પણ કરી દે. એને મેં ક્યારેય બીમાર પડતાં નથી જોઈ કે ના ક્યારેય થાકતા જોઈ છે. ચહેરા ઉપર એક જીવંત આશા દર્શાવતું હાસ્ય સતત રેલાતું હોય. પપ્પાના ગુસ્સો હોય કે મારી કોઈ જીદ. એ હંમેશા હસીને જ બધુ સહન કરી લે. પપ્પા પાસે મેં એને ક્યારેય કંઈ માંગતા નથી જોઈ. એને છેલ્લે ક્યારે પોતાના માટે શોપિંગ કર્યું હતું એ પણ મને યાદ નથી. આ વખતે દિવાળીમાં જ્યારે કપડાં લેવા માટે ગયા ત્યારે પણ એને કહ્યું હતું : "મારી પાસે તો હજુ બે-ત્રણ કોરી સાડીઓ પડી છે. આ દિવાળી ઉપર એજ પહેરી લઈશ." મેં ઘણી જીદ કરી હતી પણ મમ્મી માની નહોતી. અને મારા જ ત્રણ ડ્રેસ, બે જીન્સ, અને ચાર ટી શર્ટ લઈને પાછા આવ્યા હતાં.\nબ્રશ કરી હું ડાઇનિંગ ટેબલ ઉપર ગોઠવાઈ ગઈ. પપ્પા દીવાલ ઉપર ટાંગેલી ઘડિયાળ જોતાં જોતાં ડાઇનિંગ ટેબલ ઉપર આવી બેસી ગયા. હાથમાં છાપું લઈ બોલવા લાગ્યા "ઈલા, કેટલીવાર ?" "બસ તૈયાર જ છે." બોલતાં મમ્મી ચા અને ડીશમાં ગરમાં ગરમ ભાખરી લઈને આવી. પપ્પાએ છાપું બાજુએ મૂક્યું અને નાસ્તો કરવા લાગ્યા. મમ્મી બીજી ગરમ ભાખરી બનાવી લાવવા માટે રસોડા તરફ ચાલી ગઈ.\n"તારું ભણવાનું કેમ ચાલે છે ?" પપ્પાનો આ રોજનો સવાલ હતો અને મારો પણ એક જ જવાબ "સારું ચાલે છે."\nમમ્મી ઉતાવળી બીજી ભાખરી પપ્પાના પ્લેટમાં મૂકી અને ચાલી ગઈ. ચાર ભાખરી ખાધા બાદ પપ્પા હાથમાં છાપું લઈ ડ્રોઈંગ રૂમ તરફ ચાલ્યા. મમ્મી બીજી પ્લેટમાં થોડી ભાખરી અને ચા લઈને મારી આગળ મૂકી રસોડા તરફ સાડીના પલાવથી હાથ અને પસીનો લૂછતી પાછી વળી.\nડાઈનીંગ ટેબલ ઉપર મમ્મીના ભાગની ચા અને ભાખરી બંને ઠંડા થઈ ગયા હતાં. પણ પપ્પાને નીકળવાનો સમય સાચવવા માટે મમ્મી એકસો વિસની ઝડપે જતી રાજધાનીની જેમ કામ કરતી. ટિફિન તૈયાર કરી જ્યાં સુધી પપ્પાનું સ્કૂટર સોસાયટીની બહાર ના નીકળે ત્યાં સુધી એ ઊભા પગે જ રહેતી. પપ્પાના ગયા બાદ એ મારી સામે બેસીને જ ઠંડી ચા અને ભાખરીના બે ચાર બચકાં ખાતી. મમ્મીને જોઈને થતું કે "મમ્મી સાવ ગાંડી છે. એ ઈચ્છે તો પોતાના માટે ગરમ ચા અને ભાખરી બનાવી શકે છે !" પણ મેં ક્યારેય આમ કરવા વિશેનું કારણ એને નહોતું પૂછ્યું. ના ક્યારેય મને એ પૂછવાની જરૂર લાગી. કારણ કે મમ્મી પાસે બધા જ પ્રશ્નો ના જવાબ એક જ હોય "મારે ચાલશે."\nમમ્મી મને સાવ બોરિંગ લાગતી. ના કોઈ મોજશોખ, ના કોઈ ખાસ ઈચ્છાઓ, ના તૈયાર થવાનું. લગ્ન પ્રસંગે કે ક્યાંય બહાર જવાનું હોય ત્યારે હું મારા કપડાં પણ સિલેક્ટ ના કરું એટલી વારમાં તો મમ્મી તૈયાર પણ થઈ જાય. હું ક્યારેક એને કહું પણ ખરી : "મમ્મી થોડી વ્યવસ્થિત તો તૈયાર થા." ત્યારે મમ્મી કહેતી : "મને કોણ જોવાનું ? અને મને એ બધું નથી ગમતું." મનમાં ક્યારેક પ્રશ્ન થતો કે શું મમ્મી પહેલાંથી આવી જ છે ? જવાબ મળતો "ના" અને ત્યારે મને એના લગ્નનું આલ્બમ યાદ આવી જતું. એ આલ્બમના ફોટામાં મમ્મીનું રૂપ જ કંઈક અલગ હતું. લગ્નના જોડામાં તૈયાર થયેલી મમ્મી અને આજની મમ્મીમાં જમીન આસમાનનો ફરક મને તો લાગે છે. પણ મમ્મીના બદલાવ પાછળનું કારણ જાણવાની મેં ક્યારેય ઈચ્છા ના દર્શાવી. પપ્પા દિવસમાં એકવાર તો મમ્મી ઉપર ગુસ્સે થઈ જાય. ક્યારેક હાથ પણ ઉગામી લે. ત્યારે મનમાં થતું કે મમ્મીનો જ કોઈ વાંક હશે. પપ્પાનો આ ગુણ મારામાં પણ આવી ગયેલો. ક્યારેક ક્યારેક હું પણ મમ્મી ઉપર ગુસ્સો કરી લેતી. પણ મમ્મી મારા અને પપ્પાના ગુસ્સાને દિલના ક્યાં ખૂણામાં દબાવી લેતી એ આજે પણ મને નથી સમજાતું. થોડીવારમાં જ એના ચહેરા ઉપર હાસ્ય રમતું થઈ જાય.\nદિવસો વીતતા ગયાં. પણ મમ્મી એવી ને એવી જ રહી. એક દિવસ બપોરે હું સુઈ રહી હતી. અચાનક મારી આંખ ખુલી તો મમ્મીનો ફોન ઉપર વાત કરવાનો ધીમો આવાજ સંભળાયો. હું ડ્રોઈંગ રૂમ તરફ ગઈ. જોયું તો મમ્મી આંખોના આંસુ લૂછતાં કોઈ સાથે ફોન ઉપર વાત કરી રહી હતી. હું એક ખૂણામાં જ ઊભી રહી ગઈ. મમ્મીની નજર મારા ઉપર આવે નહિ એમ.\n"આ ઉંમરે ડિવોર્સ. ના ના શોભા ! એ શક્ય નથી. હું બધું જ સહન કરી લઈશ. હવે તો મારી અંજુ પણ મોટી થઈ ગઈ. એને મૂકીને હું ક્યાંય હવે જઈ ના શકું. ભલે મારે સહન કરવાનું થાય. અને ક્યાં સુધી આમ ચાલવાનું ? એક દિવસ તો એવો આવશે ને જ્યારે શાંતિ મળશે. અને નહીં મળે તો પણ શું ? અંજુના કારણે આટલા વર્ષો વેઠયું છે તો થોડું વધુ વેઠી લઈશ. દીકરી સારા ઘરમાં પરણીને જાય એટલે શાંતિ જ છે ને."\nમમ્મીને શોભા માસી ડિવોર્સની સલાહ આપતાં હતાં એ સાંભળીને તો મને ક્ષણવાર આંચકો લાગ્યો. એવું કયું કારણ હતું જેના કારણે ડિવોર્સ લેવા પડે. મને તરત મમ્મીની સામે જઈ અને પૂછવાનું મન થયું. પણ મમ્મી તેની એકમાત્ર દૂરના સંબંધીની દીકરી શોભામાસી પાસે હૈયું ઠાલવી રહ્યાં હતાં એટલે મેં ત્યાં જ ઊભા રહી વાતો સાંભળી.\n"જે મેં સહન કર્યું છે, એ હું મારી દીકરીના નસીબમાં લખવા નથી માંગતી. અને ગમેતેમ તોય અંજુના પપ્પાને અંજુ ખૂબ જ વ્હાલી છે. ભલે એમને મારી કઈ પડી નથી, પણ અંજુનું તો બરાબર ધ્યાન રાખે જ છે ને !"\nમમ્મી બોલતી જતી હતી અને મારી આંખો સામે લગ્નના આલ્બમમાં રહેલી મમ્મીથી લઈને ગરમ ભાખરી અને ચા લઈને દોડતી મમ્મી દેખાવવા લાગી. મારી આંખમાંથી એક આંસુ ગાલ ઉપર આવ્યું.\n"ના ના.. અંજુને હજુ કોઈ વાતની ખબર નથી, અને એને ક્યારેય આ વાતની જાણ પણ ના થવી જોઈએ. એ એના પપ્પાને ખૂબ જ પ્રેમ કરે છે, જો તેને ખબર પડશે તો ના થવાનું થઈ જશે."\nહવે મારો સંયમ તૂટી રહ્યો હતો. ગાલ પરથી આંસુ લૂછતી હું મમ્મીની સામે ઊભી રહી ગઈ. મમ્મી પોતાની આંખો છુપાવતા અને બદલાતાં સ્વરે ફોનમાં કહેવા લાગી : "ચાલ શોભા, હવે મુકું. અંજુ ઉઠી ગઈ છે. એને ચા બનાવી આપું." સામા છેડેથી હા કે ના નો જવાબ સાંભળ્યા પહેલા જ મમ્મી રીસીવર મૂકી રસોડા તરફ ચા બનાવવા માટે ચાલી ગઈ. હું પણ મમ્મીની પાછળ જ રસોડામાં ગઈ. અને મનમાં રહેલો પ્રશ્ન પૂછી લીધો :\n"મમ્મી કઈ વાત તું મારાથી છુપાવે છે ?"\nગેસ ઉપર તપેલી મૂકી લાઈટરના બટનને ત્રણવાર દબાવી એને જવાબ આપ્યો.\n"કઈ નહિ બેટા, એ તો એમ જ, તું તો ઓળખે છે ને શોભામાસીને ? એ એકવાતની દસ વાતો બનાવશે."\n"મમ્મી, વાતો તો તું અત્યારે બનાવે છે, હું હવે કંઈ નાની નથી કે મને સમજ ના પડે ! હું ક્યારની તારી અને શોભામાસીની વાતો સાંભળું છું. તું મને સાચું નહિ કહું તો હું શોભામાસીને જ ફોન કરીને પૂછી લઈશ."\nમારી વાતથી એના હાથમાં રહેલા લાઈટરના બટન ઉપર જ એનો અંગુઠો થંભી ગયો. હજુ તણખો ગેસના બર્નર સુધી પહોંચ્યો નહોતો. બીજા હાથથી એને રેગ્યુલેટર બંધ કર્યું. આંખોમાં તાજા ઉપસી આવેલા આંસુઓ સાથે મારી સામે ફરી.\n"શું કહું તને ? અને કેવી રીતે કહું ?"\nઆ બે વાક્યો બોલતાં બોલતાં તો એના આંસુઓનો પ્રવાહ વધવા લાગ્યો. મેં એની નજીક જઈને એના ખભે હાથ મુક્યો. એ તરત મને વળગીને જોર જોરથી રડવા લાગી. આજ પહેલા મેં એને ક્યારેય આમ રડતાં નહોતી જોઈ. કેટલાય વર્ષોના આંસુઓને સંગ્રહી જાણે આજે જ એ મારી આગળ ઠાલવી રહી હોય એમ લાગ્યું. મારી આ બાવીસ વર્ષની ઉંમરમાં ક્યારેય મને આ મમ્મી જોવા જ નહોતી મળી. એને જેમતેમ ચૂપ કરાવી ડ્રોઈંગ રૂમમાં લઈ ગઈ. સોફા ઉપર બેસાડી કહ્યું :\n"શું વાત છે મમ્મી, મને બધું જણાવી દે. મારે જાણવું છે."\n"શું જણાવું તને દીકરા ! તું તો કાલે પરણીને સાસરે જતી રહીશ, પણ મારે તો આ ઘરમાં જ રહેવાનું છે. હું તને કહીશ. તું તારા પપ્પા સાથે ઝઘડો કરીશ. એ મારી સાથે ઝઘડો કરશે. અને આ વાત બહુ મોટું રૂપ ધારણ કરશે. એના કરતાં તું નથી જાણતી એજ સારું છે અને એમ જ રહેવા દે."\nપોતાના પાલવથી આંસુઓ લૂછતાં મમ્મીએ જવાબ આપ્યો.\n"મમ્મી, હું તને પ્રોમિસ આપું છું બસ. પપ્પાને કઈ નહિ કહું. અને ઘરમાં ઝગડો પણ નહીં થવા દઉં. પણ વાત શું છે એ મારે જાણવી છે."\nથોડીવાર માટે તો મારી વાત સાંભળી મૌન રહી. પછી એને મારા જન્મથી લઈને અત્યાર સુધીની આખી વાત મારી આગળ રજૂ કરી. જે સાંભળીને મારા હોશ ઉડી ગયા. જ્યારે મમ્મી બોલી રહી હતી ત્યારે અમારા બંનેની આંખોમાં આંસુઓ જ હતાં. મમ્મીએ જે સહન કર્યું છે એ કદાચ હું તો ના જ કરી શકી હોત. બે કલાક સુધી મમ્મીએ એની દુઃખની વાતો મારી આગળ ઠાલવી.\nડોરબેલ વાગ્યો. પપ્પા જ હશે. મેં ઊભા થઈને દરવાજો ખોલ્યો. દરવાજાની બહાર ઉભેલા પપ્પા આજે મને જુદા જ નજર આવ્યા. રોજ પપ્પા જ્યારે ઓફિસથી ઘરે આવે ત્યારે એમને જોઈને જે ખુશી મારા ચહેરા ઉપર આવતી એ ખુશી આજે ના આવી. આજે મારા ચહેરા ઉપર પપ્પાને જોઈને ગુસ્સો જ હતો. પણ મમ્મીને આપેલા વચનના કારણે એ ગુસ્સો હું ઠાલવવા નહોતી માંગતી. દરવાજો બંધ કરી હું પાછી ફરી ત્યાં તો મમ્મી હસતાં મોઢે પપ્પા માટે રસોડામાંથી પાણી લઈને આવતી જોઈ. ખરેખર મારી મમ્મી પાગલ જ છે. જે પુરુષે એનું આખું જીવન બરદબાદ કરી નાખ્યું છે એ વ્યક્તિ માટે પણ એને પ્રેમ છે. જેને આજસુધી તકલીફો અને દુઃખો સિવાય કંઈજ નથી આપ્યું છતાં એ વ્યક્તિની કાળજી એ ખૂબ જ ચીવટથી લે છે. ભલે પપ્પાએ એની એકપણ જરૂરિયાત પૂરી નહિ કરી હોય પણ પપ્પાની દરેક જરૂરિયાતને એ પુરી કરે છે.\nએ દિવસથી મમ્મી માટે મને માન વધી ગયું. અને પપ્પા માટે દિલમાં નફરત જાગવા લાગી. મમ્મીનું બદલાવવાનું કારણ મને હવે બરાબર સમજાઈ રહ્યું હતું. પપ્પાએ જે સુખ જે ઈજ્જત મમ્મીને આપવી જોઈતી હતી એ કોઈ ત્રીજી વ્યક્તિને આપી રહ્યાં હતાં. મને તો સપનામાં પણ આશા નહોતી કે મારા પપ્પા આવું પણ કરી શકે. પપ્પા જ્યારે બહાર એકલાં જ જતાં ત્યારે મનમાં એમ થતું કે મમ્મી સાવ બોરિંગ છે, ના એ વ્યવસ્થિત તૈયાર થાય છે. ના કોઈ શણગાર સજે છે. એટલે મમ્મીને નહિ લઈ જતાં હોય. પણ આજે મમ્મીના બદલાયેલા એ રૂપને જોઈને પપ્પા માટે ભારોભાર ગુસ્સો મનમાં ભરાઈ આવે છે. પપ્પાએ ક્યારેય મમ્મી ઉપર ધ્યાન જ નથી આપ્યું. પપ્પાની બિઝનેસ ટ્રીપ ૩-૪ દિવસની હોય. હું એમ જ વિચારતી કે પપ્પા બિઝનેસ માટે જ જઈ રહ્યા છે. પણ મમ્મીએ જ્યારે આ સત્ય મારી આંખો સામે ખડું કરી આપ્યું ત્યારે પપ્પાના મોજશોખ ભર્યા જીવનનો ખ્યાલ આવવા લાગ્યો. એ સ્ત્રીને પણ હું સારી રીતે ઓળખું છું. ગયા વર્ષે મારી બર્થ ડે પાર્ટીમાં જ એ આવી હતી. ચમકીલી ભરાવદાર સાડી પહેરીને આખી પાર્ટીનું એ આકર્ષણ બની હતી. ત્યારે મને એમ હતું કે એનું એક સ્ટેટ્સ હશે. પણ આજે એ માત્ર પપ્પાના પૈસે રંગરેલીઓ કરતી એક ચરિત્રહીન સ્ત્રી જ લાગી રહી છે.\nમારા વિચારવાનો કે ગુસ્સો કરવાનો કોઈ મતલબ પણ નહોતો.. હું શું કરી શકવાની હતી ? જો પપ્પા આગળ ગુસ્સે થાવ તો એમનો ગુસ્સો એ મમ્મી ઉપર જ ઉતારે.. પેલી સ્ત્રીને કહીશ તો એ પપ્પાને જરૂર કહેશે અને ઝગડો આ ઘરમાં જ થશે. પપ્પાને કોઈ ફરક પડવાનો નહોતો. જીવન તો મમ્મીનું જ ઝેર થઈ રહ્યું હતું.\nદિવસોના દિવસો વીતતા ચાલ્યા ગયા. મમ્મી કડવા ઘૂંટળા પી અને ચહેરા ઉપર હાસ્ય રાખી માત્ર અને માત્ર મારા માટે બધું સહન કરી રહી હતી. પપ્પા અને પેલી સ્ત્રીની નિકટતા વધતી જ જતી હતી. પપ્પાએ મમ્મીને એકવાર ડિવોર્સ માટે પણ કહ્યું હતું. પણ મમ્મીએ પપ્પાને મારા કારણે ડિવોર્સ આપવાની ના પાડી. ઘરમાં ખબર ના પડે એમ એમને ઘરની બહાર એમની જિંદગી જીવી લેવા પરવાનગી આપી. આંખો સામે બધું જ જોતી હોવા છતાં મમ્મી ચૂપ હતી. એની ચુપકીનું કારણ પણ હું જ હતી. મને સારું ઘર મળે, મારા ભણવામાં કોઈ અસર ના આવે. એના કારણે કેટલીય વાતો મારાથી છુપી રહી ગઈ. પણ હવે મમ્મી માત્ર મમ્મી જ નહીં મારી એક દોસ્ત પણ બની ગઈ. હું મારો મોટાભાગનો સમય મમ્મી પાસે જ પસાર કરવા લાગી. મમ્મીને પણ પોતાના દિલમાં રહેલી વાતો કરવા માટે શોભામાસીને ફોન કરવાની બહુ જરૂર ના રહી. ક્યારેક ક્યારેક અમે મા દીકરી રડી પણ લેતાં.\nપપ્પા વિશેની હકીકત મારા સામે આવ્યા બાદ મેં મનોમન નક્કી કરી જ લીધું હતું કે મારે મમ્મીને આ નર્કમાંથી બહાર કાઢવી જ છે. મારા ભણવાની સાથે સાથે મેં નોકરી માટે અરજીઓ કરી. ભગવાનને રોજ પ્રાર્થના કરતી કે હું અને મમ્મી આ ઘર છોડી ક્યાંક દૂર ચાલ્યા જઈએ. અને એ દિવસ પણ આવી ગયો. મને ખબર જ હતી કે પપ્પા આ શહેર છોડી અમારી સાથે આવવા માટે ક્યારેય તૈયાર નહિ થાય. પણ મમ્મીને હું મનાવી લઈશ. જ્યારે મમ્મી આગળ મેં આ પ્રસ્તાવ મુક્યો ત્યારે પણ મમ્મીએ ઘણી આનાકાની કરી. એને પપ્પાની જ ચિંતા થયા કરતી. પણ મેં એને બરાબર સમજાવી. એ માની ગઈ. હું અને મમ્મી કોલકત્તા ચાલ્યા ગયા. ત્યાં જઈને મેં થોડા જ સમયમાં પપ્પા મમ્મીના ડિવોર્સના પેપર તૈયાર કરી પપ્પાના સરનામે પોસ્ટ કરી દીધા. થોડા દિવસમાં પપ્પાના સિગ્નેચર સાથે એ પેપર પાછા આવ્યા. પપ્પાને એમ હતું કે એ લોકોને આર્થિક રીતે મારી જરૂર પડશે. પણ એ જરૂર ક્યારેય ના પડી.\nમને સારી જોબ મળી ગઈ. મમ્મીએ પણ ઘરે બેઠા બેઠા પાપડ બનાવવાનું શરૂ કર્યું. એકવર્ષમાં તો મમ્મી મારા કરતાં પણ વધુ સારું કમાતી થઈ ગઈ. મમ્મીના ચહેરાની રોનક વધવા લાગી. તેનો પહેરવેશ બદલવા લાગ્યો. મમ્મીના લગ્નના ફોટામાં જે મમ્મી દેખાતી એ રૂપ હવે ધીમે ધીમે પાછું ફરવા લાગ્યું.\nમારા લગ્નબાદ મમ્મી એકલી થઈ જશે એ કારણે મેં ક્યારેય લગ્ન કરવાનો વિચાર જ ના કર્યો. પણ મમ્મીએ મને સમજાવી. "અત્યારે તું મારા માટે લગ્ન નહિ કરે તો મારી ઉંમરમાં તારું પણ એવું જ થશે ને ? તારું ધ્યાન કોણ રાખશે ?" મમ્મીની વાતો પણ સાચી હતી. પણ મમ્મીને એકલા છોડવાની ઈચ્છા નહોતી થતી. એક દિવસ રાત્રે જમી હું અને મમ્મી ટીવી જોતાં હતાં ત્યાં જ ડોરબેલ વાગ્યો. મેં દરવાજો ખોલ્યો તો સામે પપ્પા ઊભા હતાં. ક્ષણવાર તો મને લાગ્યું જ નહીં એ મારા પપ્પા છે. વધી ગયેલી દાઢી. દુબળુ પડી ગયેલું શરીર. લઘરવઘર કપડાં. હું કઈ બોલું એ પહેલાં જ પપ્પા રડતાં રડતાં મારી સામે બે હાથ જોડી ઊભા રહી ગયા. મમ્મી જોતાંની સાથે જ ઉતાવળી દરવાજા પાસે આવી અને પપ્પાનો હાથ પકડી ઘરમાં લઈને આવી ગઈ. સોફા ઉપર બેસાડી એમનાં ચહેરે હાથ ફેરવવા લાગી. મમ્મીની આંખમાં પણ આંસુ હતાં. હું દરવાજા પાસે જ સ્તબ્ધ બનીને ઊભી રહી ગઈ. મમ્મી ઉતાવળી રસોડામાંથી પાણીનો ગ્લાસ લઈને આવી. પપ્પાને પાણી આપ્યું.\nમમ્મી ખરેખર પાગલ જ છે. જે માણસે તેનું જીવન બરબાદ કરવામાં કોઈ કસર નહોતી છોડી એ વ્યક્તિ બરબાદ થઈને પાછી મમ્મીના જીવનમાં આવી તો પણ એને હતું એજ સ્થાન પાછું આપ્યું. એ ઘટના બાદ પપ્પા આમારી સાથે જ રહેવા લાગ્યા. પપ્પા માટે ગુસ્સો તો ના રહ્યો. પણ ફરી એ પ્રેમ પણ ક્યારેય જાગી ના શક્યો. મારા લગ્નબાદ મમ્મીને હું પપ્પાના હવાલે છોડી અને સાસરે ચાલી ગઈ.


SVP staff sang garba with patients in PPE suits | SVPના સ્ટાફે PPE સુટમાં દર્દીઓ સાથે ગરબા ગાયા - Divya Bhaskar\nSVP Staff Sang Garba With Patients In PPE Suits\nયોગ સાથે સારવાર:SVPના સ્ટાફે PPE સુટમાં દર્દીઓ સાથે ગરબા ગાયા\nSVPમાં કોરોનાના દર્દીઓને દવાઓથી શરીરને સ્વસ્થ કરવાની સાથે ડોક્ટર્સ, યોગ ડિપાર્ટમેન્ટ, નર્સિંગ તથા તમામ સ્વાસ્થય કર્મચારીઓ એવા પ્રયાસો કરી રહ્યા છે કે, દર્દીઓમાં સકારાત્મકતા વધે.\nદર્દીઓને યોગ પણ કરાવાય છે, તબીબો અને મેડિકલ સ્ટાફ રાઉન્ડ ધ ક્લોક કામગીરી કરી રહ્યાં છે\nવહેલાલના યુવાનનો ઓક્સિજન ઓછો થઈ જતા અમદાવાદની SVP હોસ્પિટલમાં એડમિટ કરાયો છે. શુક્રવારે હોસ્પિટલ સ્ટાફ દ્વારા ગરબા ગાઈ દર્દીઓને આંનદ આપવા પ્રયાસ કરવામાં આવ્યો હતો. વહેલાલના યુવાન સહિતના દર્દીઓએ હોસ્પિટલની ચા નાસ્તો ભોજન તબીબી સારવાર તેમજ સ્ટાફની પ્રશંસા કરી જણાવ્યું કે દર્દીઓને યોગ દ્વારા ઓક્સિજન લેવલ કઈ રીતે જાળવી શકાય તે અંગે રોજ યોગા કરાવાય છે.\nસમગ્ર દેશમાં કોરોના મહામારીએ ભયાનક સ્વરૂપ ધારણ કર્યું છે. કોરોનાગ્રસ્ત દર્દીઓને જીવનદાન આપવા માટે તબીબો અને મેડિકલ સ્ટાફ રાઉન્ડ ધ ક્લોક કામગીરી કરી રહ્યા છે. જો કે શરીરનાં સારા સ્વાસ્થય માટે મનની પ્રસન્નતા પણ ખુબ જ જરૂરી છે. તેવામાં શહેરનાં રિવરફ્રન્ટ પાસે આવેલા SVP હોસ્પિટલમાં કોરોનાના દર્દીઓને ખુશ રાખવા માટે ખાસ પ્રયાસો કરવામાં આવી રહ્યા છે. SVP હોસ્પિટલમાં કોરોનાના દર્દીઓને દવાઓથી શરીરને સ્વસ્થ કરવાની સાથે ડોક્ટર્સ, યોગ ડિપાર્ટમેન્ટ, નર્સિંગ તથા તમામ સ્વાસ્થય કર્મચારીઓ એવા પ્રયાસો કરી રહ્યા છે કે, દર્દીઓમાં સકારાત્મકતા વધે. જેના પગલે સ્ટાફ દ્વારા PPE કીટ પહેરીને દર્દીઓ સાથે ગરબા ગાયા હતા. સકારાત્મકતા ફેલાવવા માટેનો પ્રયાસ કર્યો હતો.\nવીડિયોમા સ્ટાફ દ્વારા કોરોનાના દર્દીઓ PPE કિટમાં ગરબા ગાતા દેખાય છે. તેમની સાથે દર્દીઓ પણ હળવાશના મુડમાં દેખાઇ રહ્યા છે. કોરોનાની મહામારીમાં ઘણા લોકોએ પોતાના સ્વજનો ગુમાવ્યા છે. બીજી તરફ સંક્રમિત વ્યક્તિ પણ ગભરાઇ જતા હોય છે. સતત મોત અને રોકકળ વચ્ચે રહેતા આ દર્દીઓની માનસિકતા પર અસર પડે છે. તણાવ મુક્ત રાખવા માટે તબીબો તથા મેડિકલ સ્ટાફ દ્વારા કરાતા આ કાર્યથી દર્દીઓની માનસિકતા ખુબ જ સકારાત્મકતા થાય છે.


વગર દવાએ શરદી-તાવ, વાત્ત-પિત્ત, કફ અને સાંધાના દુખાવાથી છુટકારો, જીવો ત્યાં સુધી નહીં પડે દવાની જરૂર - Ayurvedam\nHome આયુર્વેદિક વગર દવાએ શરદી-તાવ, વાત્ત-પિત્ત, કફ અને સાંધાના દુખાવાથી છુટકારો, જીવો ત્યાં સુધી નહીં પડે દવાની જરૂર\nByAyurvedam\t August 11, 2021 August 10, 2021 WriteaComment on વગર દવાએ શરદી-તાવ, વાત્ત-પિત્ત, કફ અને સાંધાના દુખાવાથી છુટકારો, જીવો ત્યાં સુધી નહીં પડે દવાની જરૂર\nમહુડાનાં વૃક્ષ બધી જ જગ્યાએ જોવા મળે છે. મહુડાના વૃક્ષ પર થતા ફૂલો ખૂબ તાકાતવાળા હોય છે. આ ફૂલોથી શરીરને ઘણા બધા લાભ મળે છે આ વૃક્ષના ફૂલનો રંગ આછો પીળો હોય છે. આ ફૂલમાં પ્રોટીન,કેલ્શિયમ અને ફાસ્પોરર્સ જેવા તત્વો હોય છે મહુડા ના ફૂલ ને સિવાય તેના વૃક્ષની છાલ, પાંદડા અને બીજ પણ ખૂબ ગુણકારી હોય છે. આજે અમે તમને મહુડાના ફાયદાઓ વિશે જણાવીશું.\nમહુડાનાં ફૂલ નો ઉકાળો બનાવી સવાર-સાંજ પીવાથી શરદી દૂર થાય છે. તથા તેની અસર લાંબા સમય સુધી જોવા મળે છે.તેના ફૂલ ને દૂધ માં ઉકારીને પીવાથી શરદી તાવ મટે છે. તથા તેના ફૂલ નેહરદાર નાખી ઉકારો બનાવી પીવાથી તાવ અને શરદી મટે છે. વાત, પિત્ત અને કફ માટે મીઠું,અજમો મહુડાનાં ફૂલ તથા હરદર નો ઉકાળો બનાવી નાસ લેવાથી કફ ,પિત્ત દૂર થાય છે.\nશરીરના કોઈ પણ ભાગમાં થતા દુખાવામાં જેવા કે માંસપેશીઓ, સાંધાના દુખાવા વગેરેમાં મહુડાનાં તેલની માલિશ કરવાથી દુખાવા દૂર થાય છે. મહુડાના પાંદડામાંથી મળેલ મિથેનોલ વાઈ પર સારી રીતે કામ કરે છે. ખરજવું એ એક સામાન્ય સમસ્યા છે, જેના કારણે મોટાભાગના લોકો અવારનવાર આવે છે. તેનાથી છુટકારો મેળવવા માટે મહુડાના પાન પર તલનું તેલ પેસ્ટ તરીકે લગાવો અને ચેપગ્રસ્ત વિસ્તારમાં ગરમ કરો. જલ્દી આરામ મળશે.\nમહુડા ના ફૂલ ને પીસી ને તે જગ્યા પર લેપ કરવાથી વિષ ફેલાતું નથી અને તેમાં રાહત થાય છે. મહુડાનાં છાલનો ઉકાળો પીવાથી ઘૂંટણના દુખાવા અને સોજામાં રાહત મળે છે. ઉકાળો ના પીવો હોય તો એનો લેપ પણ લગાવી શકો છો એનો લેપ બનાવવા માટે એની છાલને પીસીને તેમાં ગરમ સરસોનું તેલ ભેળવો પછી આ લેપને લગાવી દો આ લેપ લગાવવાથી સોજામાં રાહત મળે છે.\nમહુડાના મધને નાના બાળકોને ચટાડવાથી જલ્દીથી દાંત ફૂટે છે. તથા તેનું દાતણ કરવાથી દુખતા દાંત,પેઢાં માંથી લોહી વગેરે તકલીફમાંથી દૂર થાય છે. શરીરમાં દાહ થતો હોય, ખંજવાળ આવતી હોય, ખંજવાળથી થી છોલાઈને જખમ થયો હોય તો 25 ગ્રામ મહુડાની છાલ તેનો પા લિટર પાણીમાં ભેળવવી. આ કાઢો રોજ સવાર-સાંજ લેવાથી શરીરનો દાહ અને ખંજવાળ મટે છે.\nમહુડામાં એન્ટિ-માઇક્રોબાયલ ગુણધર્મો હોય છે જે ચેપથી છુટકારો મેળવવામાં મદદ કરે છે. મહુડાના ઝાડની છાલમાંથી તૈયાર કરેલો ઉકાળો આંતરડાની રોગો અને ઝાડામાં રાહત આપે છે. કાકડાનો સોજો અને ફેરીન્જાઇટિસમાં પણ છાલના અર્ક સાથે કોગળા કરવા અસરકારક છે. ઝાડા મટાડવા માટે, એક કપ છાલનો અર્ક રાહત આપે છે. તેની છાલમાં ટેનીન નામનું કેમિકલ ઘાને સુકા કરવામાં મદદ કરે છે.\nમહુડાનાં પાંદડા ઓનું તેલ ત્વચા માટે ખૂબ ફાયદેમંદ છે અને આ તેલ ને ચહેરા પર લગાવવથી ચહેરો એકદમ મુલાયમ થઈ જશે તથા શરીર ના કોઈ પણ ભાગે ખુજલી અથવા જલન થતી હોય તો આ તેલ લગાવવાથી જલ્દીથી આરામ મળી જશે. ડાયાબીટીસના દર્દી માટે મહુડાના છાલનો ઉકાળો ખૂબ લાભદાયક હોય છે અને ઉકાળો પીવાથી બ્લડ સુગર લેવલ કંટ્રોલ માં રહે છે માટે ડાયાબિટીસના મરિજે ઉકાળો નિયમિત પીવો જોઈએ.\nબવાસીર થાય ત્યારે તમે મહુડાના ફળનું સેવન કરવું જોઈએ. મહુડાના થોડા ફૂલોને લઈ એને ધીમાં નાખી એનું સેવન કરો. રોજ પડેલા મહુડા ના ફળને ખાવાથી બવાસીર થી આરામ મળે છે. માથાનો દુખાવો, આંખમાં બળતરા જેવી સમસ્યાઓથી રાહત મેળવવા માટે, મહુડાના ફૂલોનો તાજો રસ નાકમાં નાંખવાથી ફાયદો થાય છે.\nમહુડાનાં ફૂલ ખૂબ ઠંડા હોય છે. એક કાચની બરણી લઈ તેમાં એક થર ખડીસાકરનો અને એક થર ફૂલનો તેવી રીતે ભરવું. આ બરણી બરાબર બંધ કરીને તડકામાં મૂકી દેવી. આ ગુલકંદ ગરમીની તકલીફ માટે ખૂબ સારો માનવામાં આવે છે. નાના બાળકને ભૂખ લાગતી ન હોય અને થોડા કૃમિ થયાં હોય એવું લાગતું હોય તો ૫ ગ્રામ છાલનો દોઢ-બે કપ પાણીમાં રસ કાઢી અને એમાં મધ નાખીને પીવું. આથી કૃમિ નીકળી જઈને ભૂખ લાગશે.\nઆ અમૃત પાંદડા ના સેવન માત્રથી ડાયાબિટીસ, એસિડિટી, ચામડીના રોગ અને લોહીની અશુદ્ધિ જીવો ત્યાં સુધી નહીં આવે નજીક\n100% ગેરેન્ટી સાથે શરદી-ઉધરસ, ઝાડા, અનિંદ્રા,પાચનના રોગ માત્ર આ ઘરેલુ ઈલાજથી જીવો ત્યાં સુધી ગાયબ\nલાખ દુખો ની એક દવા , ખુબજ કામનો છે આ ઉપાય, અત્યારે જ જાણીલો તેનાં વિશે. . .\nOctober 11, 2020 October 11, 2020 આયુર્વેદિક\tજાણવા જેવું\nપેટ સાફ કરવાથી લઈને શરદી-ખાંસી જેવી અનેક સમસ્યાને જળમૂળ માંથી મટાડે છે આ ઔષધિ, જરૂર જાણો ઉપયોગ કરવાની રીત\nFebruary 4, 2021 February 4, 2021 આયુર્વેદિક\tહેલ્થ\nમાત્ર કરી લ્યો આ એક કામ 100% ગેરેન્ટી ગાદી ખસી જવાથી થતાં કમરના દુખાવાથી જીવનભર છુટકારો\nJanuary 4, 2022 January 4, 2022 આયુર્વેદિક\tહેલ્થ


રણબીરે કંઇ યુવતીને Kiss કરી?\n-યુવતીના પિતા મુંબઇનું જાણીતું નામ\nદિલ્હીમાં ક્રિકેટર વિરાટ કોહલી અને મહેન્દ્રસિંઘ ધોની સાથે કમર્શિયલ શૂટ કરી રહેલો રણબીર કોઇ અજાણી યુવતી સાથે લિપ લોક કરતો જોવા મળ્યો હતો. ફાઇવ સ્ટાર હોટલમાં લોકોની ખાસ અવરજવર નહતી એ સમયે રણબીર એ યુવતીને કિસ કરતો જોવા મળ્યો હતો. માનવામાં આવે છે કે એ યુવતી મુંબઇ સ્થિત પાવરફુલ બિઝનેસ ફેમિલીમાંથી આવે છે.\nયુવતીના પિતા મુંબઇમાં જાણીતું નામ છે. જોકે ફિલ્મ ઇન્ડસ્ટ્રી સાથે તેમને કોઇ\nકરણ જોહરની આગામી ફિલ્મમાં કરીના કપૂર અને હૃતિક રોશન\nઈરાનમાં આવેલા બે ભૂકંપથી ૨૫૦નાં મોત ઃ ૨૦૦૦ ઘાયલ\n• ચીનના વાયવ્ય પ્રાંતમાં શક્તિશાળી ભૂકંપ\n• પાક.ના હિન્દુ આગેવાનોએ ભારત અને અમેરિકી મિશનો પાસે મદદ માગી\nથાણેની આદિવાસી કન્યાની ફિલ્મને ન્યુયોર્કમાં એવોર્ડ\nચેક કલીયરન્સમાં વિલંબ બદલ ગ્રાહકોને વળતર ચૂકવવામાં આવશે\nપાકિસ્તાનમાં હિન્દુઓની હેરાનગતિના મુદ્દાનો લોકસભામાં પડઘો\nબાબા રામદેવ અને અણ્ણા ટીમના મહોરાં હવે ખરી રહ્યા છે ઃ કોંગ્રેસ


Market Summary 23 September 2021 - Invest Allign\nMarket Summary 23 September 2021\nનિફ્ટીએ 17800નું સ્તર કૂદાવ્યું\nબેન્ચમાર્ક નિફ્ટી માટે સપ્ટેમ્બર સિરિઝ તેજીથી ભરપૂર જોવા મળી છે. ગુરુવારે વિકલી એક્સપાયરીના દિવસે નિફ્ટી 276 પોઈન્ટ્સ ઉછળી 17883ના સ્તરે બંધ રહ્યો હતો. બેંકિંગ, પીએસઈ, રિઅલ્ટી સહિત તમામ ક્ષેત્રોએ નિફ્ટીને મહત્વનો સપોર્ટ પૂરો પાડ્યો હતો. બેન્ચમાર્ક હવે ફરી નવા ઝોનમાં પ્રવેશ્યો છે અને તેથી તેને કોઈ અવરોધ નથી. એનાલિસ્ટ્સ 18200-18500 સુધીના સુધારાની શક્યતાં જોઈ રહ્યાં છે.\nરિઅલ્ટી ઈન્ડેક્સ બીજા દિવસે પણ9ટકા ઉછળ્યો\nરિઅલ એસ્ટેટ શેર્સમાં લાલચોળ તેજી જોવા મળી છે. બે ટ્રેડિંગ સત્રોમાં ઈન્ડેક્સ 17 ટકાથી વધુનો સુધારો દર્શાવી રહ્યો છે. ગુરુવારે તે 8.66 ટકા ઉછળી રૂ. 493.90ના સ્તરે બંધ રહ્યો હતો. તમામ અગ્રણી રિઅલ એસ્ટેટ કાઉન્ટર્સમાં તીવ્ર ઉછાળો નોંધાયો હતો. જેમાં ઓબેરોય રિઅલ્ટી 13 ટકા ઉછળી રૂ. 847.30ના સ્તરે બંધ રહ્યો હતો. જ્યારે ગોદરેજ પ્રોપર્ટીનો શેર 12.72 ટકા ઉછળી રૂ. 2199.30ના સ્તરે બંધ રહ્યો હતો. ડીએલએફનો શેર 8.89 ટકા ઉછળી રૂ. 401.85 પર બંધ રહ્યો હતો. જ્યારે હેમિસ્ફિયર(8 ટકા), સોભા ડેવલપર(7.92 ટકા), ઈન્ડિયાબુલ્સ રિઅલ એસ્ટેટ(6.16 ટકા), પ્રેસ્ટીજ એસ્ટેટ(5.91 ટકા) અને સનટેક રિઅલ્ટી(5.62 ટકા)નો સુધારો દર્શાવી રહ્યાં હતાં. ડીએલએફે રૂ. 1 લાખ કરોડનું માર્કેટ-કેપ હાંસલ કર્યું હતું.\nઓયો 1.2 અબજ ડોલરના IPO માટે ફાઈલ કરશે\nસોફ્ટબેંકનો સપોર્ટ ધરાવતાં ભારતીય હોસ્પિટાલિટી સ્ટાર્ટઅપ ઓટો હોટેલ્સ એન્ડ રુમ્સ આગામી સપ્તાહે 1.2 અબજ ડોલર સુધીના આઈપીઓ માટે ફાઈલ કરે તેવી શક્યતા છે. વર્તુળોના જણાવ્યા મુજબ હોટેલ એગ્રીગેટર દેશના શેરબજારોમાં લિસ્ટીંગ મારફતે 1-1.2 અબજ ડોલર સુધીની રકમ મેળવવાની ઈચ્છા ધરાવે છે. આઈપીઓમાં ફ્રેશ ઈક્વિટી ઉપરાંત વર્તમાન રોકાણકારા ઓફર-ફોર-સેલના હિસ્સાનો સમાવેશ પણ થતો હશે. ઓનલાઈન ફૂડ ડિલીવરી એપ ઝોમેટો બાદ પેટીએમ, નાયકા તથા ઓલા જેવા સ્ટાર્ટ-અપ્સ બજારમાં પ્રવેશવા માટે તૈયાર છે. તેમાં હવે ઓયો પણ જોડાશે. ઓયોમાં સોફ્ટ બેંક 46 ટકાનો મોટો હિસ્સો ધરાવે છે. સોફ્ટ બેંક માટે આ એક મોટું રોકાણ છે. કોવિડ દરમિયાન કંપનીએ ઘણા કર્મચારીઓને છૂટાં કરી ખર્ચમાં ઘટાડાની ફરજ પડી હતી.\nફેડની ટિપ્પણી બાદ સોનુ-ચાંદી ગગડ્યાં\nયુએસ ફેડ રિઝર્વે બુધવારે રાતે એફઓએમસી બેઠક બાદ ટૂંકમાં જ ટેપરિંગ શરૂ થવાની શક્યતા દર્શાવતાં કિંમતી ધાતુઓમાં વેચવાલી જોવા મળી હતી. વૈશ્વિક કોમેક્સ ખાતે સોનુ તેના અગાઉના બંધની સરખામણીમાં 15 ડોલર જેટલા ઘટાડા સાથે ટ્રેડની શરૂઆત દર્શાવી રહ્યું હતું. નીચામાં 1760 ડોલરના સ્તરે ટ્રેડ થયા બાદ તે સુધરીને 1777 ડોલર પર બોલાયું હતું. જોકે ત્યાંથી ફરી ગગડીને 1770 ડોલર આસપાસ ટ્રેડ થઈ રહ્યું હતું. એમસીએક્સ ખાતે ગોલ્ડ ડિસેમ્બર વાયદો રૂ. 46672ના બંધ સામે નીચામાં રૂ. 46191ના સ્તરે ટ્રેડ થયા બાદ રૂ. 46433ના સ્તરે રૂ. 240ના ઘટાડે ટ્રેડ દર્શાવી રહ્યો હતો. સોના પાછળ ચાંદી પણરૂ. 400થી વધુનો ઘટાડો દર્શાવતી હતી. એમસીએક્સ ડિસેમ્બર સિલ્વર વાયદો રૂ. 61180ના બંધ સામે રૂ. 60350ના સ્તરે ટ્રેડ થઈ રૂ. 60755 પર ટ્રેડ થઈ રહ્યો હતો. નેચરલ ગેસ, કોપર અને નીકલના ભાવમાં પણ એક ટકા સુધીનો ઘટાડો જોવા મળી રહ્યો હતો. જ્યારે ક્રૂડના ભાવ બપોર બાદ સાધારણ નરમાઈ દર્શાવી રહ્યાં હતાં. વૈશ્વિક બજારમા બ્રેન્ડ વાયદો 76 ડોલર પર ટ્રેડ થઈ રહ્યો હતો. જે તેની6જુલાઈની 77 ડોલરની ટોચ નજીકનું સ્તર છે.\nઝી લિ.ના શેર્સમાં ઝૂનઝૂનવાલાને નવ સત્રોમાં રૂ. 62 કરોડનો જેકપોટ\n14 સપ્ટેમ્બરે રૂ. 220ના ભાવે ખરીદેલા 50 લાખ શેર્સ પર ગુરુવાર સવાર સુધીમાં રૂ. 62.5 કરોડનો\nઝી એન્ટરટેઈનમેન્ટના શેરમાં તીવ્ર ઉછાળાને પગલે જાણીતા રોકાણકાર રાકેશ ઝૂનઝૂનવાલાએ ખૂબ ઓછા સમયગાળામાં રૂ. 60 કરોડથી વધુનો નફો રળ્યો છે. ઝી લિ.માં અગ્રણી રોકાણકાર ઈન્વેસ્કો ઓપનહેમરે કંપનીના સીઈઓ પુનિત ગોએન્કાને દૂર કરવાની માગણી કર્યાં બાદ ઝૂનઝૂનવાલાએ કંપનીમાં 50 લાખ શેર્સની ખરીદી કરી હતી. જેમાં તેમને ગુરુવારે સવાર સુધીમાં રૂ. 62.50 કરોડનો નફો થઈ રહ્યો હતો.\nરાકેશ ઝૂનઝૂનવાલાએ 14 સપ્ટેમ્બરે ઝી એન્ટરટેઈનમેન્ટના 50 લાખ શેર્સની રૂ. 220ના બજારભાવે ખરીદી કરી હતી. ગુરુવારે સવારે રૂ. 345ના ભાવે તેમને શેર પર 56.81 ટકાનું જંગી રિટર્ન મળી રહ્યું હતું. જો આને વાર્ષિક દરે ગણીએ તો ઝૂનઝૂનવાલાએ 2303 ટકાનું રિટર્ન રળ્યું છે. તેમની કુલ ખરીદી પર તેમને માત્ર નવ ટ્રેડિંગ સત્રોમાં જ રૂ. 62.50 કરોડ ચોખ્ખા મળી રહ્યાં હતાં. એ વાત ઉલ્લેખનીય છે કે બુધવારે ઝી લિ.નો શેર 32 ટકા ઉછાળા સાથે બંધ રહ્યો હતો. ઝી લિ.ના બોર્ડે કંપનીને સોની પિક્ચર્સ ઈન્ડિયા સાથે મર્જ કરવાની સર્વાનુમતે મંજૂરી આપ્યાં બાદ શેરના ભાવમાં ટૂંકા સમયગાળામાં બીજો તીવ્ર ઉછાળો જોવા મળ્યો હતો.\nઆ પ્રકારની રોકાણની તકો ભાગ્યે જ મળતી હોય છે. જેને ઝડપવા માટે રોકાણકાર પાસે કેલક્યૂલેટેડ રિસ્ક લેવાની ક્ષમતા હોવી જરૂરી છે. ઝૂનઝૂનવાલાએ તેના વર્ષોના અનુભવ બાદ આ આવડત મેળવી છે. માત્ર ઝૂનઝૂનવાલા જ નહિ પરંતુ કેટલાક અન્ય નામી ફંડ મેનેજર્સે પણ 14 સપ્ટેમ્બરે ઝી લિ.ના શેર્સની ખરીદી કરી હતી. જ્યારે બ્રોકરેજ હાઉસિસ સ્ટોકને લઈને પોઝીટીવ બનતાં હવે વધુ સંસ્થાકિય ખરીદી જોવા મળે તેવી શક્યતાં પણ મૂકાઈ રહી છે. સોની પિકચર્સ દ્વારા કંપનીમાં ખૂબ જરૂરી કેપિટલ ઈન્ફ્યૂઝન બાદ ડિજીટલ બિઝનેસને નોંધપાત્ર સહાયતા મળી રહેશે. જો સમગ્રતયા નંબરની વાત કરીએ તો સોની પિક્ચર્સે 2020-21ના નાણા વર્ષમાં રૂ. 582નો નફો રળ્યો હતો. જે અગાઉના વર્ષે રૂ. 896 કરોડની સરખામણીમાં નીચો હતો. જો 2022-23 સુધીમાં તે નંબર ફરી પાછો મેળવવામાં આવશે તો ઝી અને સોનીનો સંયુક્ત નફો રૂ. 2500 કરોડ પર જોવા મળી શકે છે એમ એનાલિસ્ટ માને છે. નફામાં 10 ટકા વૃદ્ધિ પછીના વર્ષે તેમના નફાને રૂ. 2750 કરોડ પર લઈ જઈ શકે છે.\nIT, FMCG, ટેલિકોમ અને RILના સપોર્ટથી નિફ્ટીએ 11 ટકા રિટર્ન દર્શાવ્યું\nબેન્ચમાર્કે 16000નું સ્તર પાર કર્યાં બાદ મેટલ, બેંકિંગ અને ફાર્મામાં અન્ડરપર્ફોર્મન્સ જોવા મળ્યું\n16000થી 17800 સુધીની સફરમાં નિફ્ટીના 50માંથી આંઠ કાઉન્ટર્સે9ટકા સુધીનું નેગેટિવ રિટર્ન દર્શાવ્યું\nભારતીય શેરબજારે છેલ્લાં પોણા બે મહિના દરમિયાન દર્શાવેલી આક્રમક તેજીની ચાલમાં સારથીઓ બદલાયાં છે. બેન્ચમાર્કને તેની સર્વોચ્ચ ટોચ તરફ લઈ જવામાં આઈટી, ટેલિકોમ, પીએસયૂ, એફએમસીજી અને રિલાયન્સ ઈન્ડસ્ટ્રીઝ જેવા કાઉન્ટર્સે મહત્વનું યોગદાન આપ્યું છે. જ્યારે બીજી બાજુ મેટલ, બેંકિંગ અને ફાર્માસ્યુટીકલ્સ ક્ષેત્રોએ નબળો દેખાવ દર્શાવ્યો છે.\nબેન્ચમાર્ક નિફ્ટીની 16000થી 17800 સુધીની સફરનો અભ્યાસ કરીએ તો જણાય છે કે અગાઉ ચઢિયાતો દેખાવ કરનારા સેક્ટર્સે નોંધપાત્ર અન્ડરપર્ફોર્મન્સ દર્શાવ્યું છે. નિફ્ટીમાં તેજીની આગેવાની બદલાઈ હતી અને તે મુખ્યત્વે આઈટી, ટેલિકોમ અને એફએમસીજી ક્ષેત્રોએ લીધી હતી. સાથે રિલાયન્સ ઈન્ડસ્ટ્રીઝ જેવા હેવીવેઈટે પણ બજારને મજબૂત સપોર્ટ પૂરો પાડ્યો હતો. ઓગસ્ટની શરૂમાં નિફ્ટીએ 16000નો મહત્વનો અવરોધ પાર કર્યાં બાદ પાછું વળીને જોયું નથી. તેજીના બદલાયેલા આગેવાનોના સાથથી તે એક પછી એક નવી ઊંચાઈ દર્શાવતો રહ્યો છે. નિફ્ટીની છેલ્લી 1800 પોઈન્ટ્સની સફરમાં તેના 50 ઘટકોમાંથી 12 કાઉન્ટર્સે 15 ટકાથી વધુનું રિટર્ન દર્શાવ્યું છે. જ્યારે 8-10 કાઉન્ટર્સે 15 ટકાથી વધુનું રિટર્ન સૂચવી રહ્યાં છે. 12 કાઉન્ટર્સ એવા છે જેમણે 5-10 ટકા રિટર્ન આપ્યું છે. જ્યારે 0-5 ટકા રિટર્ન આપતાં હોય તેવા 10 કાઉન્ટર્સ છે. માત્ર 8 કાઉન્ટર્સ 0-9 ટકાની રેંજમાં નેગેટિવ રિટર્ન દર્શાવી રહ્યાં છે. એટલેકે નિફ્ટીના 50માંથી 42 કાઉન્ટર્સે પોઝીટીવ દેખાવ જાળવ્યો છે.\nનિફ્ટીને મહત્વનો સપોર્ટ પૂરો પાડનારા કાઉન્ટર્સમાં બજાજ ફિનસર્વ 29.44 ટકા સાથે ટોચ પર છે. કંપનીનો શેર ગણતરીમાં લીધેલા સમયગાળા દરમિયાન 14295ના સ્તરેથી ઉછળી 18503.85ના સ્તરે બંધ રહ્યો હતો. ગુરુવારે તે5ટકા ઉછળી રૂ. 17750ની સર્વોચ્ચ સપાટી પર જોવા મળ્યો હતો. તેમજ રૂ.3લાખના માર્કેટ-કેપ નજીક પહોંચ્યો હતો. આઈટી કંપની એચસીએલ ટેક્નોલોજીનો શેર 28 ટકા સાથે નિફ્ટીને સપોર્ટ આપવામાં બીજા ક્રમે જોવા મળે છે. કંપનીનો શેર રૂ. 1039.45ના સ્તરેથી સુધરતો રહી રૂ. 1328.3ની સપાટી પર જોવા મળ્યો હતો. ટેલિકોમ અગ્રણી ભારતી એરટેલનો શેર પણ આ સમયગાળા દરમિયાન 25 ટકાથી વધુનું રિટર્ન દર્શાવી રહ્યો છે. નિફ્ટીના અન્ય ટોચના પર્ફોર્મર્સમાં બજાજ ફાઈનાન્સ(24.75 ટકા), ટેક મહિન્દ્રા(24 ટકા), કોટક મહિન્દ્રા બેંક(20 ટકા), રિલાયન્સ ઈન્ડસ્ટ્રીઝ(19.26 ટકા)નો સમાવેશ થાય છે. રિલાયન્સનો શેર શુક્રવારે રૂ. 2497ની ટોચ દર્શાવી રૂ. 2489.90ના સ્તરે બંધ રહ્યો હતો. જાહેર સાહસો જેવાકે ઓએનજીસી અને કોલ ઈન્ડિયાએ પણ બેન્ચમાર્કને મહત્વનો સપોર્ટ પૂરો પાડ્યો છે. આ બંને કાઉન્ટર્સ 19 ટકાનું ઊંચું રિટર્ન દર્શાવી રહ્યાં છે. આઈટી અગ્રણી ટીસીએસનો શેર પણ 18 ટકા સાથે ઊંચું રિટર્ન દર્શાવવા સાથે નિફ્ટી માટે મહત્વનો સપોર્ટર બની રહ્યો છે. બે અગ્રણી એફએમસીજી કાઉન્ટર્સ હિંદુસ્તાન યુનીલિવર અને આઈટીસીએ પણ બજારને નવી ટોચ પર લઈ જવામાં મહત્વની ભૂમિકા ભજવી છે. છેલ્લા પાંચ વર્ષોથી દિશા હિન ટ્રેડ દર્શાવનાર આઈટીસીનો શેર છેલ્લા પખવાડિયામાં જ 15 ટકાથી વધુનું રિટર્ન દર્શાવી રહ્યો છે. જ્યારે એચયૂએલ તેની ટોચ નજીક ટ્રેડ થઈ રહ્યો છે. મેટલ અને ઓટો શેર્સે બજારની તેજીની સરખામણીમાં અન્ડરપર્ફોર્મન્સ દર્શાવ્યું છે. જેએસડબલ્યુ સ્ટીલ 8.5 ટકા સાથે નિફ્ટીનો સૌથી મોટો અન્ડરપર્ફોર્મર છે. જ્યારે ટાટા સ્ટીલ(6 ટકા) અને મારુતિ(4 ટકા)નો ઘટાડો દર્શાવી રહ્યાં છે.\nનિફ્ટીએ 16000 પાર કર્યાં બાદના આઉટપર્ફોર્મર્સ\nસ્ક્રિપ્સ\t3 ઓગસ્ટનો બંધ\t23 સપ્ટેમ્બરનો બંધ\tવૃદ્ધિ(ટકામાં)\nનિફ્ટી-50\t16130.75\t17822.95\t10.49%\nબજાજ ફિનસર્વ\t14295\t18503.85\t29.44%\nHCL ટેક્નોલોજિસ\t1039.45\t1328.3\t27.79%\nભારતી એરટેલ\t580.2\t726.8\t25.27%\nબજાજ ફાઈનાન્સ\t6331.9\t7899.05\t24.75%\nટેક મહિન્દ્રા\t1226.25\t1521.5\t24.08%\nકોટક મહિન્દ્રા બેંક\t1684.81\t2024\t20.13%\nરિલાયન્સ ઈન્ડસ્ટ્રીઝ\t2087.75\t2489.9\t19.26%\nકોલ ઈન્ડિયા\t140.75\t167.35\t18.90%\nONGC\t116.08\t137.75\t18.67%\nTCS\t3284.9\t3869.25\t17.79%\nHUL\t2386.85\t2782.3\t16.57%\nITC LTD\t209.9\t242.5\t15.53%


BhashaIndia :: National Crime Records Bureau\nNational Crime Records BureauCurrently selected\nનેશનલ ક્રાઈમ રેકોર્ડસ બ્યુરો NCRB\nદાયકાઓથી નોંધાયેલા સેંકડો અને હજારો ગુનાઓની નોંધ ડેટાબેઝના રૂપમાં દેશભરની જિલ્લા પોલિસ પાસે ઉપલબ્ધ છે. NCRB ને એક એવી વ્યવસ્થાની જરૂર હતી કે જેનાથી આ માહિતીની આપ-લે થઈ શકે અને તે સહેલાઈથી ઉપલબ્ધ થઈ શકે.\nનેશનલ ક્રાઈમ રેકોર્ડસ બ્યુરો NCRB એ ગૃહ ખાતા મંત્રાલયનો એક અગત્યનો વિભાગ છે. દેશભરમાં થતા ગુનાઓની માહિતી રાખવાનું કાર્ય અહીં થાય છે. ભારતની વસ્તી અને ગુનાઓનું પ્રમાણ જોતાં આ કાર્ય કંઈ સહેલું નથી. વિશ્વની 16% વસ્તી ભારતની છે. 35 રાજ્યોના 706 પોલિસમથક પર વર્ષના લગભગ5કરોડ ગુનાઓ નોંધાય છે.\nઘણાં જૂજ વિભાગો ઈન્ફોર્મેશન ટેકનોલોજીનો ઉપયોગ કરે છે. NCRB તેમાંનું એક છે. NCRB ને એક એવી વ્યવસ્થાની જરૂર હતી કે જેનાથી આ માહિતીની આપ-લે થઈ શકે અને તે સહેલાઈથી ઉપલબ્ધ થઈ શકે.\nઆ હેતુને ધ્યાનમાં લઈને 1999 માં NCRB એ વિન્ડોઝ આધારિત CCIS ની કલ્પના કરી. (ક્રાઈમ ક્રિમિનલ ઈન્ફોર્મેશન સિસ્ટમ 2k.1 આવૃત્તિ) માઈક્રોસોફ્ટના સહારે તેનં રાષ્ટ્રિય સ્તરનું આયોજન કર્યું, જેને કારણે જિલ્લા અને રાજ્ય કક્ષાના પોલિસમથકોનું એકબીજા સાથે જોડાણ કર્યું અને તે બધાનું જોડાણ નવી દિલ્હી સ્થિત NCRB ના કેન્દ્રિય ડેટા રિપોસીટરી સાથે કર્યું.\nપોલિસમાં કરાયેલ નોંધનું કમ્પ્યુટરાઈઝેશન નું કાર્ય તો 1994 માં જ શરૂ થયું હતું. પરંતુ હાર્ડવેર અને એપ્લીકેશન ઈન્સ્ટોલેશન ડિસેમ્બર 1995 માં પૂર્ણ થયું. પ્રયોજન, CCIS 1.0 આવૃત્તિ બધું યુનિક્સ આધારિત હતું. RDBMS તરીકે Ingress હતું. આ અમલમાં મૂકવાથી NCRB ને માહિતીને સાચવવાની સાધનરચના તો મળી પરંતુ આ માહિતીની આપ-લે કરવાનો ઉદ્દેશ પૂરો પડતો નહતો. તે ઉપરાંત, હાલ પ્રચલિત માળખું આ નવી સુવિધા કેટલી હદ સુધી સ્વીકારી શકશે અને ભવિષ્યની જરૂરિયાતોને પહોંચી વળવાની ક્ષમતા ધરાવે છે કે નહીં તે બાબતે પણ NCRB ચિંતિત હતું\nજૂનુંપુરાણું હાર્ડવેર જે હવે કામવિનાનું હતું\nNCRB ની મુખ્ય એક ચિંતા હતી આ હાર્ડવેરને અમલમાં મૂકવાની. તેને જ્યારે અમલમાં મૂકવામાં આવ્યું ત્યારે તે એક ખાસ હેતુ માટેતૈયાર કરવામાં આવ્યું હતું, પરંતુ હવે તે નકામું થઈ ગયું છે. જિલ્લા વડામથકો પર નોંધાતા ગુના પ્રમાણે તેમને જરૂરી ક્ષમતાવાળા 560MB / 1GB હાર્ડ ડિસ્કવાળા 486 આપવામાં આવ્યા હતા. તે ઉપરાંત હાર્ડવેરના માળખામાં એવા ટર્મિનલ ગોઠવ્યા હતા, જે ફક્ત ઈન્પુટ સાધન તરીકે જ કામમાં આવે. ગુણવત્તા ધરાવનારું કે નવી ઈન્ટેલીજન્સ ના ઉપયોગનું કાયમી ધોરણે સંચાલન કરવું તે એક નાહિંમત ભર્યું કાર્ય હતું.\nજડ અને મોંઘું સોફ્ટવેર\nNCRB સામે બીજી પણ સમસ્યા હતી. સોફ્ટવેરની સંભાળ રાખવાની અને તેની ગુણવત્તા વધારવાની. યુનિક્સ પધ્ધતિ સાથે કામ કરવા માટે ઊંચા પ્રમાણની ટેકનીકલ નિપુણતાની જરૂર પડે અને જરૂરી આવડતવાળા વ્યવસાયિક લોકો મેળવવા મુશ્કેલ હોય છે. 1999 માં NCRB એ જ્યારે તેના પ્રયોજનને સુધારવાની યોજના બનાવી, ત્યારે એક મુખ્ય પ્રભાવશાળી વાત એ હતી કે Y2k નો પ્રશ્ન નજીકમાં ઊભો થવાનો હતો. NCRB સામે પ્રશ્ન એ હતો કે શું આ આખી ય સિસ્ટમને સંકેલીને નવામાં રૂપાંતરિત કરવી કે પછી હાલ ઉપલબ્ધ સિસ્ટમને Y2k અનુસાર બનાવવી. આ માટે એવા મોડ્યુલ્સનો સમાવેશ કરવો પડે કે જે CCIS નો યથાર્થ ઉપયોગ કરે.\nઝડપથી અમલમાં મૂકી શકાય, વાપરવામાં સરળ હોય અને ભવિષ્ય માટે તૈયાર સોફ્ટવેર હોય, તેવા વિકલ્પ ની જરૂર: આખી ય વાતને NCRB એ ચકાસવાનું નક્કી કર્યું. યુનિક્સ આધારિત સિસ્ટમ કરવા પાછળ NCRB ને સમય, સાધનસંપત્તિ, આવડત, તાલીમ અને નાણાંની જરૂર હતી, તે વાજબી નહતું. આવા મોટા પ્રમાણના પ્રોજેક્ટ માં જે પ્રમાણે હોય, તે પ્રમાણે NCRB એ ઘણાં બધાં વેચનારા અને ઉકેલ આપનારા જેવા કે ઓરેકલ, માઈક્રોસોફ્ટ, ટીસીએસ અને માસટેક ને યોજના ઘડવા વિનંતી કરી. માઈક્રોસોફ્ટ ને આ કોન્ટ્રાક્ટ મળી ગયો. તેણે SQL સર્વર 7.0. એક્સચેન્જ સર્વર અને વિન્ડોઝ 2000 આધારિત ઉકેલની દરખાસ્ત આપી હતી.\nમાઈક્રોસોફ્ટ પ્લેટફોર્મ શા માટે પસંદ કર્યું, તે વિશે જણાવતા આ પ્રોજેક્ટના કો-ઓર્ડિનેટર શ્રી વિ.એસ.ચૌધરીએ જણાવ્યું કે, “આ પ્રોજેક્ટ માટે માઈક્રોફોફ્ટને અમારા ભાગીદાર બનાવવાનું સ્પષ્ટ કારણ તેમની વ્યૂહાત્મક ક્ષમતા જ હતી. તેઓ શરૂઆતથી અંત સુધી કાર્ય માટે મદદ કરવાની તત્પરતા બતાવે છે, તેમના ઉત્પાદનો વાપરવામાં સહેલા હોય છે અને તેને વિસ્તારી પણ શકાય છે. આટલું જ નહીં, કાર્યને અમલમાં મૂકવાના સમયે માઈક્રોસોફ્ટ કન્સલ્ટિંગ સર્વિસ અમને આદર્શ ટેકનીકલ આધાર પણ પૂરો પાડે છે -અમારા માટે આ જ અગત્યની જરૂરિયાત છે.”\nજ્યારે NCRB CCIS ની છેલ્લી આવૃત્તિનું નિર્માણ કરી રહ્યા હતા, ત્યારે તેમણે Y2k ના મુદ્દાને પહોંચી વળવા વચગાળાની વ્યવસ્થા તરીકે અમુક કામચલાઉ ક્ષેત્રો અમલમાં મૂક્યા હતા.\nNCRB અને માઈક્રોસોફ્ટ -એક ઉમદા ઉદાહરણ\nતરહ તરહનાં પ્રોગ્રામીંગ નો NCRB ના કેટલાક ઓફિસરોને ઘણો બહોળો અનુભવ હતો. તેથી, એપ્લીકેશન આર્કિટેક્ચર માટે દ્રષ્ટિ અને માર્ગદર્શન આપવું તેમને માટે સહેલું હતું. બીજી બાજુ, માઈક્રોસોફ્ટ તેના તરફથી, તેની પોતાની કન્સલ્ટિંગ ટીમ સાથે ચોવીસે કલાક ટેકનીકલ સહાય પૂરી પાડતું હતું. જૂલાઈ 2000 માં CCIS વર્ઝન 2k.1 આવૃત્તિ તરીકે એક નવી જ એપ્લીકેશન નું નવપ્રસ્થાન થયું.\nCCIS વર્ઝન 2k.1\nCCIS વર્ઝન 2k.1 એ વિન્ડોઝ આધારિત એપ્લીકેશન છે. ગુનાઓ અને ગુનેગારો, ખોવાઈ ગયેલી અને પાછી મેળવેલી સાધનસંપત્તિને લગતી માહિતીનો તેમાં સંગ્રહ થયેલો છે. મુખ્ય એપ્લીકેશન નવી દિલ્હીમાં આવેલી NCRB ની ઓફિસમાં છે, અને તે સાથે આખા ય દેશના જિલ્લા વડામથકો જોડાયેલ છે. જિલ્લા કક્ષાએથી જે કંઈ માહિતી ઉમેરવામાં આવી હોય, તેને નિયતકાલીન સમયે સક્રિય ઓનલાઈન સિસ્ટમની ગેરહાજરીમાં ડેટા ટ્રાન્સફરની ઓનલાઈન / ઑફલાઈન સુવિધા વડે કેન્દ્ર સુધી પહોંચાડવામાં આવે છે. ધ ઈન્ટીગ્રેટેડ ઈન્ફોર્મેશન ફૉર્મ્સ (IIFs) આ એપ્લીકેશનનો મુખ્ય આધાર છે અને તે ગુના, ગુનેગાર અને સંપત્તિને લગતા 140 ટેબલ્સ, 120 ફોર્મ્સ અને 160 પેરામીટરનું અરસપરસ જોડાણ કરે છે. પોલીસ એપ્લીકેશન તરીકે CCIS 2k.1 વિશ્વભરમાં સૌથી મોટી એપ્લીકેશન છે.\nઅમલમાં મૂકવાનો પડકાર\nઆ CCIS વર્ઝન 2k.1 ના સફળ અમલીકરણ માટે, NCRB એ બે મહત્વના કાર્યો પૂરા કરવાના હતા. કર્મચારીઓને તાલીમ અને ડેટાનું સ્થળાંતર.\nઆ માટે NCRB એ સાત મુખ્ય જૂથો પ્રસ્થાપિત કર્યા. દરેક જૂથમાં આઠથી દસ સભ્યો મૂક્યા. એક મધ્યવર્તી ઓફિસર દરેક જૂથના વડા હતા. આ બધાં જૂથોને એપ્લીકેશન ની તાલીમ આપવાનું કાર્ય શ્રી. વિ.એસ.ચૌધરીને અપાયું - અને તેમણે તેમના ક્ષેત્રમાં આવતા રાજ્યોના કર્મચારીઓને આ તાલીમ આપવાની હતી. તાલીમ આપવા માટે દરેક રાજ્યના ત્રણ ભાગમાં વિભાજન કરવામાં આવ્યા. અહીં જિલ્લા પ્રતિનિધિઓની સભા બોલાવવામાં આવતી હતી. મૂળ જાણકારી વિશે તાલીમ આપવામાં આવતી હતી; જેમ કે, એપ્લીકેશન કેવી રીતે ચાલુ કરવી, ડેટા એન્ટ્રી કરવી અને ડેટાનું સ્થળાંતર કરવું અને CCIS ની વપરાશ ને લગતા મુદ્દાઓ. વિન્ડોઝનું પ્લેટફોર્મ ખૂબ સારી રીતે વાપરી શકાતું હોવાથી ઓછામાં ઓછા સમયમાં તાલીમ આપવાનું શક્ય બન્યું.\nએકવાર તાલીમકાર્ય પૂરું થયું, એટલે પહેલું કામ હતું, યુનિક્સ સિસ્ટમ માંથી બધાં સક્રિય ડેટાનું વિન્ડોઝ આધારિત CCIS2k.1 માં સ્થળાંતર કરવું. એક અલગ મોડ્યુલનો ઉમેરો કરવામાં આવ્યો, કે જે યુનિક્સ ડેટાને ઈન્ટરમિડિયેટ ફ્લેટ ફાઈલ્સમાં રૂપાંતરિત કરે. તે પછી, ફાઈલ્સને ખૂબ સહેલાઈથી વિન્ડોઝ એન્વાયરનમેન્ટ માં ફેરવી શકાય છે.\nCCIS વર્ઝન 2k.1: દેશભરમાં કાર્યરત\nકર્મચારીઓની તાલીમ અને ડેટા સ્થળાંતરનું કાર્ય પાર પાડ્યા પછી, જૂલાઈ 2000 માં , NCRB એ CCIS 2k.1 નું નવપ્રસ્થાન કર્યું.\nCCIS વર્ઝન 2k.2\nઅમલીકરણ ના થોડા જ દિવસોમાં સૂચનો અને માહિતી જુદા જુદા રાજ્યોમાંથી નિત્યકાલીન સમયે મળવા લાગી. આ પ્રક્રિયા દરમિયાન કોડીંગને લગતા પ્રશ્નો કે બીજી મુશ્કેલીઓ આવતી ગઈ અને તેના ઉકેલ થતાં ગયા. રાજ્ય પોલિસને કોઈ ખાસ પ્રકારની જરૂર હોય, તો તે માટે નવા ફિચર્સ ઉમેરાતા ગયા. મે 2001 માં CCIS નું 2k.2 વર્ઝન નવપ્રસ્થાન કર્યું. પહેલાંની જેમ, તેને માટે પણ વ્યાપક તાલીમ શિબિરો યોજાયા. તેનો હેતુ એ હતો કે વહીવટકર્તાઓ 2k.1 આવૃત્તિને 2k.2 માં સહેલાઈથી રૂપાંતરિત કરી શકે. ડેટાબેઝને કેવી રીતે અપગ્રેડ કરવો, તે પણ શીખવવામાં આવ્યું.\nઆજે, દેશભરમાં ગુનાખોરીને લગતી માહિતી કેવી રીતે રાખવામાં આવે છે, તે બાબતને એક સ્વીકૃત ધોરણ આપવાની દિશામાં CCIS કાર્યરત છે. આને કારણે, રાષ્ટ્રિય સ્તરે ખૂબ સમર્થતાથી માહિતીની આપ-લે કરવાનું અને સુમેળતાથી કાર્ય કરવાનું શક્ય બન્યું. આ એપ્લીકેશન આજે દેશભરમાં અમુક અંશે ઉપલબ્ધ છે. આને કારણે NCRB ના કેન્દ્રમાં સ્થિત 5,300,000 રેકોર્ડ -માહિતી વિશે જાણકારી મળી શકે છે. વિન્ડોઝ 2000 ના પ્લેટફોર્મ ને કારણે વર્તમાનમાં CCIS હિન્દી ભાષાને પણ આધાર આપે છે. આ આધારને NCRB બીજી બધી પ્રાદેશિક ભાષાઓ સુધી તબક્કાવાર પહોંચાડવાનું પ્રયોજન કરી રહ્યું છે.\nઆજે, CCIS ને કારણે સામાન્ય નાગરિકો NCRB પાસેથી વિવિધ જાતના પુરાવા અને દસ્તાવેજ સહેલાઈથી મેળવી શકે છે અને ઉપયોગમાં લઈ શકે છે. આ માહિતીમાં બગડેલા વાહનો, શસ્ત્રો, કે પછી ઘરઘાટી વિશે ચકાસણી, પાસપોર્ટ ની ચકાસણી, વિગેરેનો સમાવેશ થાય છે. આ એપ્લીકેશનના ઉપયોગનો વિસ્તાર ભવિષ્યમાં વધારી શકાય છે. તેમાં, કોઈ FIR રજીસ્ટ્રેશન કરાવવું હોય તો તેની નકલ સીધી જ પોલિસ સ્ટેશનમાં નોંધાવી શકાય છે. આવી સગવડનો લાભ ભવિષ્યમાં લઈ શકાય\nNCRB ની દીર્ઘદ્રષ્ટિ\nહવે NCRB માને છે કે CCIS એપ્લીકેશનથી તેમને ધાર્યા કરતાં ઘણું બધું વધારે મળ્યું છે. હવે પછીના તબક્કામાં NCRB આ એપ્લીકેશન્સનો તબક્કાવાર બીજી પ્રાદેશિક ભાષાઓમાં સ્થાનીકરણ કરવાનો વિચાર કરે છે. જે પ્રમાણે તેની દીર્ઘદ્રષ્ટિ છે, તે પ્રમાણે જો બધું જ કાર્ય પાર પડે, તો ભારતભરમાં લગભગ એક લાખથી પણ વધુ પોલિસ પોસ્ટ ને એક નેટવર્કમાં સાંકળવામાં આવશે, અને તેઓ બધી જ માહિતી તેમની જરૂરિયાત પ્રમાણે સીધી જ મેળવી શકશે.


હસીલ ટેબ્લેટ્સ ભાવ India માં 05 Jun 2020 પરસૂચિ | PriceDekho.com\nહસીલ ટેબ્લેટ્સ India ભાવ\nહસીલ ટેબ્લેટ્સ India 2020માં ભાવ યાદી\nહસીલ ટેબ્લેટ્સ ભાવમાં India માં5June 2020 ના રોજ તરીકે. ભાવ યાદી ઓનલાઇન શોપિંગ માટે3કુલ હસીલ ટેબ્લેટ્સ સમાવેશ થાય છે. India સૌથી નીચો ભાવ ઉત્પાદન વિશિષ્ટતાઓ, કી લક્ષણો, ચિત્રો, રેટિંગ્સ અને વધુ સાથે શોધો. આ શ્રેણીમાં સૌથી લોકપ્રિય ઉત્પાદન હસીલ મેં ઍં૭ અ૧ બ્લેક છે. ન્યૂનતમ ભાવ એક સરળ ભાવ સરખામણી માટે Flipkart, Snapdeal, Naaptol, Homeshop18, Indiatimes જેવા તમામ મુખ્ય ઓનલાઇન સ્ટોર્સ પરથી મેળવવામાં આવે છે.\nમાટે ભાવ રેંજ હસીલ ટેબ્લેટ્સ\nની કિંમત હસીલ ટેબ્લેટ્સ જ્યારે અમે ઉત્પાદનો બજારમાં ઓફર કરવામાં આવી વિશે તમામ વાત બદલાય છે. સૌથી વધુ ખર્ચાળ ઉત્પાદન હસીલ મેં ટેબ ય૪ ૮ગબ વહીતે Rs. 7,490 પર રાખવામાં આવી છે. આ વિપરીત, સૌથી ઓછી કિંમતની ઉત્પાદન હસીલ મેં ઍં૭ અ૧ બ્લેક Rs.4,994 પર ઉપલબ્ધ છે. ભાવમાં આ ફેરફારો પ્રીમિયમ ઉત્પાદનો માંથી પસંદ કરવા માટે ઓનલાઇન દુકાનદારોને સસ્તું શ્રેણી આપે છે. ઓનલાઇન કિંમતો Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR ઓનલાઇન ખરીદી માટે વગેરે જેવા તમામ મુખ્ય શહેરોમાં માન્ય છે\nલોકપ્રિય ભાવ યાદીઓ તપાસો.:. સોમસુંગ Tablets Price List, અપ્પ્લે Tablets Price List, માઇક્રોમેક્સ Tablets Price List, કર્બોનન Tablets Price List


કૂતરાઓનો વિરોધ પ્રસ્તાવ – Read, Think, Respond\nPosted on 13/07/2013 14/07/2013 by Jaywant Pandya\nકૂતરાઓની શેરીસભા મળી હતી. સ્વાભાવિક જ રાતનો ૧૨ વાગ્યા પછીનો સમય હતો. એક ગઢેરા જેવા લાગતા કૂતરાએ સભાની શરૂઆત કરી : “મિંત્રો…”\nએક યુવાન કૂતરાએ તેને રોક્યો: “તમે રાજકારણમાં જવાના છો? તમે ચૂંટણી લડવાના છો? તમે મુખ્યમંત્રીની ભાષા ન બોલો. ”\nગઢેરા કૂતરાએ દાંત કાઢીને તેની સામે ભસ્યું અને ચૂપ કહી દીધું અને કહ્યું: “ગુજરાતમાં રહેવું હોય તો આ જ ભાષા બોલવી પડે. તો મિંત્રો…”\n“એક મિનિટ,” સાહિત્ય પરિષદ પાસે રખડતા કૂતરાએ પોઇન્ટ ઑફ ઑર્ડર ઉઠાવ્યો: “તમારે ગુજરાતમાં ગુજરાતની ભાષા બોલવી હોય તો તેનો વાંધો નથી. પણ આ મિત્રોમાં મિ પર અનુસ્વાર ન આવે.”\nગઢેરા કૂતરાએ પાછું ભસ્યું અને કહ્યું: “મેં કહ્યું ને, ગુજરાતમાં રહેવું હોય તો ગુજરાતની ભાષા બોલવી પડે. તમે લોકો કેમ સમજતા નથી.”\nએક યુવાન કૂતરાએ બીજા યુવાન કૂતરાના કાનમાં કહ્યું: “ગુજરાત એટલે મોદી.”\nબીજાએ વળતું કહ્યું: “જેમ ઇન્દિરા ઇઝ ઇન્ડિયા અને ઇન્ડિયા ઇઝ ઇન્દિરા હતું તેમ જ.”\nગઢેરા કૂતરાએ વાત આગળ ચલાવી: “મિંત્રો, આપણે અહીં આજે વિરોધ પ્રસ્તાવ પસાર કરવા એકત્ર થયા છીએ. આ આપણી જાતિનું સરાસર અપમાન છે.”\nયુવાન કૂતરાએ કહ્યું,: “થયું શું? આપણું અપમાન કોણે કર્યું?”\nઆગેવાન ગઢેરા કૂતરાએ કહ્યું: “છાપા વાંચવાનું રાખો. ન્યૂઝ ચેનલો જોવાનું રાખો. આપણી જાતિનું અપમાન થયું છે. મોદીએ કહ્યું છે કે તેમને ગાડી નીચે ગલુડિયું આવીને મરી જાય તો દુઃખ થાય છે.”\nએક બીજા ગઢેરા કૂતરાએ કહ્યું: “લે આ તો સારી વાત છે ને…આપણા બચ્ચા મરી જાય તો તેમને દુઃખ થાય છે.”\nત્યાં ત્રીજા ગઢેરા કૂતરાએ કહ્યું: “મને તો આશ્ચર્ય એ વાતનું છે કે તેમને દુઃખ પણ થાય છે.”\nહાજર બધા કૂતરાઓએ પૂંછડી પટપટાવી જીભ કાઢીને આશ્ચર્ય વ્યક્ત કર્યું.\nઆગેવાન ગઢેરા કૂતરાએ આગળ ચલાવ્યું: “પણ વાત એ નથી, વાત એ છે કે આપણને અકસ્માતમાં મારી નાખવામાં આવે છે. કોઈ વાંક ગુના વગર. જ્યારે મોદીએ આપણા અકસ્માતની સરખામણી ૨૦૦૨નાં રમખાણોની કરી છે જે ગોધરાકાંડમાં અનેક કારસેવકોને કોઈ કારણ વગર જીવતા સળગાવી દેવાયા તેના કારણે ફાટી નીકળ્યાં હતાં.”\nબીજા ગઢેરા કૂતરાએ કહ્યું : “વાત તો તમારી સાચી છે. આપણે તો વફાદાર પણ છીએ. જેનું ખાઈએ એની રક્ષા કરીએ. એને જોઈ આનંદિત થઈએ. એને જોઈ પૂંછડી પટપટાવીએ…જ્યારે…”\nત્રીજા ગઢેરા કૂતરાએ કહ્યું: “પણ મારે તો રાષ્ટ્રીય લઘુમતી પંચ આગળ ફરિયાદ કરવી છે.”\nઆગેવાન ગઢેરા કૂતરાએ કહ્યું: “એલા ભાઈ, અહીં આપણે વિરોધ પ્રસ્તાવ પસાર કરવાનો છે, તેમાં તું લઘુમતીની ક્યાં માંડીને બેઠો?”\nત્રીજા ગઢેરા કૂતરાએ કહ્યું: “મોદીએ અકસ્માતની વાત કરી, પણ મારે લઘુમતી પંચને ફરિયાદ એ કરવી છે કે અમે અહીં કોઈ વાંક ગુના વગર બેફામ ચાલતી ગાડીની નીચે આવી જઈએ તો કોઈ તપાસ પંચ નથી નિમાતું. કોઈ “સિટ” નથી રચાતી. કોઈ સીબીઆઈ તપાસ નથી થતી. કોર્ટના જજો પણ નીરો ફિડલ વગાડતો હતો તેવી કોમેન્ટ નથી કરતા. વેબસાઇટો પર અમારા ફોટા નથી આવતા. કઈ રીતે અમારું નકલી એન્કાઉન્ટર થયું તેની છાપામાં કે ન્યૂઝ ચેનલોમાં નોંધ નથી લેવાતી.”\nત્યાં એક એક ડાહ્યા કૂતરાએ કહ્યું: “લે કેમ, છાપા અને ચેનલોવાળા કૂતરાનું કેટલું માન રાખે છે. તેઓ કહે છે, કૂતરો માણસને કરડે એ સમાચાર નથી. માણસ કૂતરાને કરડે એ સમાચાર છે!”\nબધા કૂતરાઓએ કહ્યું : હા એ વાત તો સાચી હોં.”\nઆગેવાન ગઢેરા કૂતરાએ કહ્યું: “આમ તો તમારી વાત આપણા એજન્ડામાં નહોતી, પણ એ વાત આપણે હવે પછીના મુદ્દામાં જરૂર લઈશું.”\nત્યાં યુવાન કૂતરાએ કહ્યું: “મારે પણ એક ફરિયાદ સોનિયામાઈ સમક્ષ કરવાની છે.”\nઆગેવાન ગઢેરા કૂતરાએ કહ્યું : “તમે લોકો આમ ને આમ મુખ્ય મુદ્દાથી ફંટાતા રહેશો તો આપણે આજની સભાનું કામ કેવી રીતે પૂરું કરી શકીશું? પણ ચાલો તમે મુદ્દો ઉઠાવ્યો જ છે તો ભસી નાખો.”\nએક યુવાન કૂતરાએ કહ્યું: “આ કેટલીક સુંદર યુવતીઓ અમને બ્રેડ આપતી વખતે અમને ડોગી કહે છે. કેટલીક મમ્મીઓ તેમના બાળકોને કહે છે, જા પેલા ડોગીને બિસ્કિટ આપી આવ.”\nબીજા યુવાન કૂતરાએ કહ્યું: “લે, તે એમાં તો તને ફરિયાદ છે. તું કઈ શેરીમાં રહે છે? આપણે શેરીની અદલાબદલી કરી લઈએ. અમારે ત્યાં તો બધાં માજીઓ જ છે. એ તો ડોગી ફોગી નથી કહેતા, એ તો પેલા કૂતરાને રોટલી નાખી આવ એવું જ કહે છે.. હવે, આપણે રહ્યા યુવાન. એટલે રોટલી ફોટલી ન ભાવે. અહીં તો બ્રેડ, પિઝા, બિસ્કિટ જ ભાવે.”\nપહેલા યુવાન કૂતરાએ કહ્યું: “તું પાછો મારી વાતને આડે પાટે ન ફંટાવ. મને એ શેરીમાં કોઈ વાંધો નથી. અલબત્ત, એ સુંદર મમ્મીઓ મારા પર હાથ ફેરવે છે એમાં કોઈ વાંધો નથી.” (શરમાઈ જાય છે અને શરીર સંકોચી લે છે.)\nબીજા યુવાન કૂતરાએ કહ્યું: “તો પછી, બ્રો, વાંધો શું છે?”\nપહેલા યુવાન કૂતરાએ કહ્યું: “મને વાંધો એ લોકો મને ડોગી કહે તેનો છે.”\nઆગેવાન ગઢેરા કૂતરાએ કહ્યું: “તે ડોગી એ અંગ્રેજી નામ છે. ડોગનું વહાલથી ડોગી થયું. તમને તો વહાલ કરાય જ નહીં. તમે તો કૂતરા કહેવાને જ લાયક છો.”\nપહેલા યુવાન કૂતરાએ કહ્યું: “પણ એ લોકો અમને ડોગી કહે છે એટલે મને દિગ્ગી સંભળાય છે. સોનિયામાઇ ભાજપ વાળા પર છૂટ્ટા છોડી દે છે ને અને પછી મન ફાવે તેમ ભાઉ ભાઉ કરતા હોય છે તે દિગ્ગી…”\nઆગેવાન ગઢેરા કૂતરાએ કહ્યું: “યૂ શટઅપ. તારા પર માનહાનિનો દાવો થઈ જશે. વિરોધ કરવો હોય તો તું કરી દે જે. પણ એમને આપણી સાથે સરખાવતો નહીં….તો મિંત્રો”\nપહેલા યુવાન કૂતરાએ બીજા યુવાન કૂતરાના કાનમાં કહ્યું: “વળી પાછું આને મિંત્રો યાદ આવી ગયું.”\nઆગેવાન ગઢેરા કૂતરાએ કહ્યું: “મિંત્રો, આપણે વિરોધ પ્રસ્તાવ…”\nએક વાંધાપાડુ કૂતરાએ કહ્યું: “એક મિનિટ…મારે કંઈક કહેવું છે. આ રમખાણોની વાત પરથી યાદ આવ્યું…આપણને લોકો કાર કે બાઇક અકસ્માતમાં મારી નાખે છે એ સાચું. પણ મ્યુનિસિપાલિટીવાળાઓ રખડતા કૂતરાને પકડી જાય છે. વળી, આપણે દિવસે સિંહ જેવા નથી હોતા કેમ કે દિવસે આપણે લઘુમતીમાં હોઈએ છીએ, પણ રાતના બાર વાગ્યા પછી આ જ માણસો રસ્તા પરથી નીકળી જુએ. રાતના આપણે કેવા પાછળ પડીએ છીએ. કારણ રાત્રે આપણે બહુમતીમાં હોઈએ છીએ. ઘણી વાર તો આપણે રસ્તા પર પાથરણાં પાથરીને બેઠા હોય એમ બેસી જઈએ છીએ કે બિચારા સાઇકલવાળા કે બાઇકવાળા તો આપણી વચ્ચેથી કેમ નીકળવું એ વિચારમાં પડી જાય છે. અને હા, આપણામાંથી કોઈ હડકાયા થઈ જાય તો તેને મારી પણ નાખવામાં આવે છે. જ્યારે….”\nઆગેવાન ગઢેરા કૂતરાએ કહ્યું: “જુઓ ભાઈ મેં હંમેશાં માણસોનો વિકરાળ પંજો જ જોયો છે. એટલે આપણે વિરોધ પ્રસ્તાવ જ કરીશું. બીજા કોઈ મુદ્દા રેકર્ડ પર લેવામાં નહીં આવે.”\nબધા ચૂપચાપ વિરોધ પ્રસ્તાવને સમર્થન આપીને વિખરાય જાય છે.\nTagged: કૂતરા, ડોગી, દિગ્ગી, નકલી એન્કાઉન્ટર, ન્યૂઝ ચેનલો, મોદી, લઘુમતી, લાપતા બાળકો, વિશ્વા પટેલ, સાહિત્ય પરિષદ, હડકાયું, diggy, dog, doggy, fake encounter, interview, modi, puppy, reuters\nPrevious Post એક નકલી એન્કાઉન્ટરની વ્યંગ કથા\nNext Post વોટ્સ એપ, વી ચેટ અને લાઇન\n5 thoughts on “કૂતરાઓનો વિરોધ પ્રસ્તાવ”\n13/07/2013 at 3:53 pm\nઅત્યારે હકીકતમાં પણ, આ બધા લોકો નાની અમથી વાતને પોઈન્ટ ઓફ વ્યુ લગાવીને મંડી પડે છે… આ લોકોને અગર મુદ્દા ઉઠાવવાના શોખ છે તો પાકિસ્તાનના છમકલાં કે પછી ચીનની ઘુસણખોરી વખતે ક્યાં ખોવાય જાય છે ??\nવેલ, કહેવત છે કે સિંહ ગર્જના કરે તો પડઘા તો પડે જ !!\nમૂર્ખ કોંગ્રેસીઓ સમજયા વગર મોદીને દેશભરમાં હાઈલાઈટ કરી રહ્યા છે. મોદી આવા ગતકડાં કરી તમામ વિરોધીઓ તેનો જ પ્રચાર કરે તેવા સોગઠા ગોઠવી જબર જસ્ત ચાલ ચાલે છે.\nઅરવિંદભાઈ, આપની વાત એકદમ સાચી છે.\n14/07/2013 at 4:18 pm\nઆજે તેનું પુણે વાળું ભાષણ સાંભળ્યુ ?\nએ સાંભળ્યા પછી કદાચ પેલા કોંગ્રેસીઓ ગીત ગાતા હશે …\n” સુન રહે હૈ હમ સબ.. સોનિયા એન્ડ કંપની રો રહી હૈ ” 😛\nમસ્ત ! enjoyedalot 🙂


Highest 50 Plus Runs Scorer in T20 cricket Martin Guptill David Warne Babar Azam Rohit Sharma Virat Kohli jm – News18 Gujarati\nHome » photogallery » dharm-bhakti » HIGHEST 50 PLUS RUNS SCORER IN T20 CRICKET MARTIN GUPTILL DAVID WARNE BABAR AZAM ROHIT SHARMA VIRAT KOHLI JM\nT20I ક્રિકેટમાં સૌથી વધુ 50+સ્કોર કરનાર આ છે ટોપ5બેટ્સમેન, રોહિત શર્માનો વાગ્યો ડંકો\nT20 Cricket : દરેક બેટ્સમેન ઓછા બોલમાં વધુ સ્કોર કરવા ઈચ્છતા હોય છે. આ ખેલાડીઓ એવા છે જેમણે ટી20 ક્રિકેટમાં ( Highest) 50+ run Scorer in T20I સૌથી વધુ 50 + રનનો સ્કોર કર્યો છે\n| November 22, 2021, 22:53 IST\n<br />T20I ક્રિકેટ ચોક્કસથી ક્રિક્ટની સૌથી મનોરંજક ફોર્મેટના રૂપમાં જોવામાં આવે છે. આ ફોર્મેટના ઝડપી અને રોમાંચક મુકાબલાઓ દર્શકોને મનોરંજન તો આપે જ છે સાથે જ રોમાંચિત પણ કરે છે. T20Iમાં ખેલાડીઓને સિક્સ (T20I sixers) અને બાઉન્ડ્રી (T20I boundaries) મારતા વધુ પ્રમાણમાં જોઈ શકાય છે. માત્ર 20 ઓવર જ હોવાથી ખેલાડીઓ ઝડપથી રન બનાવવા માંગતા હોય છે, તેથી પ્રકારની રમત દર્શકોને જોવા મળે છે. માત્ર 20 ઓવર હોવાથી દરેક બેટ્સમેન ઓછા બોલમાં વધુ સ્કોર કરવા ઈચ્છતા હોય છે. આ ખેલાડીઓ એવા છે જેમણે ટી20 ક્રિકેટમાં ( Highest) 50+ run Scorer in T20I સૌથી વધુ 50 + રનનો સ્કોર કર્યો છે\n1. રોહિત શર્મા- 30 : આ લિસ્ટમાં રોહિત શર્માએ પ્રથમ ક્રમ પોતાના નામે કર્યો છે. ન્યૂઝિલેન્ડ વિરુધ્ધ ભારત (IND vs NZ)ના ત્રીજા T20Iમાં કેપ્ટન રોહિત શર્માએ વિરાટ કોહલીને પાછળ છોડ્યો. રોહિત શર્મા 30 મેચમાં 50થી વધુ સ્કોર કરી ચુક્યો છે. જેમાં 26 મેચમાં અર્ધસદી અને4મેચમાં સદી ફટકારી છે. 111 ઈનિંગ્સમાં શર્માએ 33.30ના એવરેજથી 3197 રન ફટકાર્યા છે.\n2. વિરાટ કોહલી- 29 : ભારતીય ટીમના કેપ્ટન વિરાટ કોહલી આ લિસ્ટમાં બીજા ક્રમે છે. T20Iના પૂર્વ કેપ્ટન વિરાટે 50+ સ્કોરની 29 ઈનિંગ્સ રમી છે. આ લિસ્ટમાં કોહલી એકમાત્ર ખેલાડી છે, જેણે T20Iમાં અત્યાર સુધી કોઈ સદી નથી ફટકારી. રાઈટ હેન્ડેડ કોહલીએ T20Iમાં 29 અર્ધસદીઓ ફટકારી છે. કોહલીએ સૌથી વધુ 94 રનની પારી રમી હતી. T20Iમાં 87 ઈનિંગ્સમાં કોહલીએ 52.04ના એવરેજથી 3227 રન ફટકાર્યા છે.\n3. બાબર આઝમ- 25 : પાકિસ્તાની કેપ્ટન બાબર આઝમ આ લિસ્ટમાં ત્રીજા ક્રમે છે. રાઈટ હેન્ડેડ પાકિસ્તાની બેટ્સમેન બાબરે T20I કરિયરમાં 25 મેચમાં 50+ સ્કોર કર્યો છે. 27 વર્ષીય બાબર T20Iમાં 1 સદી અને 24 અર્ધસદીઓ ફટકારી ચુક્યા છે. તાજેતરમાં જ યોજાયેલા ICC T20 World Cup 2021માં બાબર આઝમે4અર્ધસદીઓ ફટકારી હતી.\nડેવિડ વોર્નર- 22 : આ લિસ્ટમાં ડેવિડ વોર્નર ચોથા ક્રમ પર છે. વોર્નરે પણ ગપ્ટિલની જેમ 50થી વધુ રનની 22 ઈનિંગ્સ રમી છે. પોતાના T20I કરિયરમાં આ ઓસ્ટ્રેલિયન ઓપનર ડેવિડ વોર્નરે 21 અર્ધસદી અને 1 સદી ફટકારી છે. અત્યાર સુધી કુલ 99 ઈનિંગ્સ રમી ચુકેલા લેફ્ટ હેન્ડેડ બેટ્સમેને 32.74ના એવરેજથી 2554 રન ફટકાર્યા છે.\n5. માર્ટિન ગપ્ટિલ- 22 : ન્યૂઝીલેન્ડના બેટ્સમેન અને ખેલાડી માર્ટિન ગપ્ટિલ આ લિસ્ટમાં પાંચમા સ્થાને છે. આ શાનદાર ખેલાડીએ T20I ક્રિકેટ ફોર્મેટમાં 50+ની 22 ઈનિંગ્સ રમી છે. આ 22 ઈનિંગ્સમાં તેણે 20 અર્ધસદી અને2સદી ફટકારી છે. 108 T20I મેચમાં તેણે 3299 રન ફટકાર્યા છે. હાલના સમયમાં માર્ટિન ગપ્ટિલ T20I મેચોમાં સૌથી વધુ રન ફટકારનાર ખેલાડી છે.


લગભગ દરેક માણસ બ્યુટી પ્રોડકટનો યુઝ કરો છે. છોકરીઓ ફેસ ફાઉન્ડેશન, આઈ શેડો, ફેસ પાઉડર કે અન્ય બીજી પ્રોડકટોનો યુઝ કરે છે. ત્યારે બીજી તરફ છોકરાઓ પણ ફેરનેસ ક્રીમનો યુઝ કરે છે. આ પ્રોડકટસ પર તેની મેન્યુફેકચર ડેટ હોય છે. જોકે ઘણી પ્રોડકટસ પર એક્સપાયરી હોતી નથી. એવામાં આપણને એ વાતનો ખ્યાલ આવતો નથી કે પ્રોડકટ કયારે એક્સપાયર થઈ જશે.\nઆ બાબતનો ખ્યાલ હોવો એટલા માટે પણ જરૂરી છે, કારણ કે જો પ્રોડકટ એક્સપાયર થઈ ગઈ તો તેની સાઈડ ઈફેકટ્સ પણ થઈ શકે છે. આ માટે બ્યુટી પ્રોડકટ પર એક કોડ છપાયેલો હોય છે. જેના દ્વારા તમે 1 સેકન્ડમાં તેની એક્સપાયરી ડેટ જાણી શકો છો.\nસ્કીન ઈન્ફેકશનનો ખતરો\nબ્યુટી એક્સપર્ટ કાન્તા સૂદેએ જણાવ્યું કે જો કોઈ પ્રોડકટને એક્સપાયર થઈ ગયા બાદ યુઝ કરવામાં આવે છે તો તે સ્કિન માટે હાનિકારક થઈ શકે છે. જો પ્રોડકટમાં એસિડ છે ત્યારે સ્કિન પર પિપલ્સ, ફંગલ ઈન્ફેકશન, રેડ ચેન્જ થઈ શકે છે. એવામાં એક્સપાયર થઈ ચૂકી પ્રોડકટને યુઝ કરવાથી બચવું જોઈએ. તેમણે જણાવ્યું કે બ્રાન્ડેડ પ્રોડકટ હોય છે, તેનો યુઝ એક્સપાયરીના6મહીના બાદ પણ કરી શકાય છે. જોકે તમારી સ્કીન કેવા પ્રકારની છે એ બાબત પણ ખૂબ જ મહત્વની છે.\nઆંખો સાથે જોડાયેલી ઘણી પ્રોડકટ જેવી કે આઈ લાઈનર, કાજલ માર્કેટમાં આવે છે. તેનો યુઝ કયારે પણ એક્સપાયરી બાદ ન કરવો જોઈએ. કારણ કે જો પ્રોડકટની સાઈડ ઈફેકટ થાય તો આંખોમાં ઈન્ફેકશન થઈ શકે છે.\nકઈ રીતે ઓળખશો એક્સપાયરી ડેટ\nબ્યુટી પ્રોડકટ સાથે જોડાયેલી બોટલ, ટયુબ કે અન્ય પ્રકારના પેકિંગ પર તેની સંપૂર્ણ ડિટેલ હોય છે. એટલે કે પ્રોડકટ કયાં મેન્યુફેકચર થઈ અને તેની એક્સપાયરી ડેટ શું છે ? એવામાં જો તમારી પ્રોડકટ પર એક્સપાયરી નથી તો પણ તમે તે અંગે જાણી શકો છો. તમામ બ્યુટી પ્રોડકટ પર એક નિશાન પ્રિન્ટ હોય છે. જેમાં ખુલેલી ડબ્બી જોવા મળે છે. આ ડબ્બીમાં 6M, 12M અને 24M લખેલું હોય છે. અહીં Mનો અર્થ મહિનો થાય છે. એટલે કે તમારી પ્રોડકટની એક્સપાયરી મેન્યફેકચર ડેટથી6મહીના, 12 મહીના કે પછી 24 મહિનાની છે.\nબ્યુટી પ્રોડકટ પર નથી એક્સપાયરી ડેટ, તો આ નિશાનને જોઈને 1 સેકન્ડમાં જાણો\nતમે દરજી પાસેથી સીવડાવેલું પેન્ટ પહેરતા હોય કે પછી મોલમાંથી લીધેલું કોઈ બ્રાન્ડેડ જીન્સ પહેરતા હોય. તમને પેન્ટની ચેઈનમાં YKK લખેલું ઘણીવાર જોવા મળ્યું હતું. પરંતુ શું તમારા મનમાં ક્યારેય વિચાર આવ્યો ખરો આ YKKનો મતલબ શું થાય છે અને તે કેમ લખવામાં આવે છે. તો આજે અમે તમને અહીં YYKના રહસ્ય વિશે જણાવિશું જે ઈંગ્લેન્ડ અને અમેરિકાથી લઈને ભારતમાં બનતા અને પહેરાતા જીન્સમાં જોવા મળે છે. પરંતુ તેના વિશે ઘણા ઓછા લોકો જાણે છે.\nઆ છે તેનું કારણ\nહકીકતમાં YKKનો મતલબ એટલે કે આખું નામ Yoshida Kogyo Kabushiki gaisha છે. આ એક જાપાની કંપનીનું નામ છે, જેને જાપાનની રાજધાની ટોક્યોના એક વેપારી Tadao Yoshidaએ શરૂ કરી હતી. આ વ્યક્તિને જાન્યુઆરી 1934થી પેન્ટની ચેઈન બનાવવાની કંપની શરૂ કરી હતી. આમ તો પેન્ટની ચેઈન શોધનારા અમેરિકન એન્જિનિયર Whitcomb L. Judsonનું નામ ઘણા ઓછા લોકોએ સાંભળ્યું હશે, પરંતુ દુનિયાની સૌથી મોટી ચેઈન નિર્માતા કંપનીનું નામ YKK કરોડો લોકોના જીવનનો હિસ્સો બની ચૂક્યું છે. આ કંપનીનું નામ વર્ષ 1994માં બદલીને Yoshida Manufacturing Corporation કરી દેવાયું પરંતુ પોતાની પ્રોડક્ટ્સ પર કંપનીનો લોગો YKK હજુ પણ નથી બદલાયો.\nઅડધી દુનિયા માટે ચેઈન બનાવે છે કંપની\nતમને જાણીને નવાઈ લાગશે કે YKK ચેઈન બનાવનારી દુનિયાની પહેલી કંપની છે અને હાલમાં તેનો વેપાર ભારત સહિત દુનિયાના 71 દેશોમાં સંચાલિત છે. YKK આ સમયે દુનિયાની અડધી વસ્તી માટે ચેઈનનું ઉત્પાદન કરે છે.\nરોજની 50 લાખ ચેઈનનું ઉત્પાદન\nઆમ તો YKK ચેઈન ઉપરાંત અન્ય તમામ પ્રકારના ટૂલ્સ અને આર્કીટેક્ચરલ પ્રોડક્ટ્સ પણ બનાવે છે, પરંતુ ચેઈન માટે તે દુનિયામાં પહેલા નંબર પર છે. કંપની ભલે જાપાનની હોય, પરંતુ તેની ચેઈન ફેક્ટરી યૂરોપ અને એશિયાના બોર્ડર રિજનમાં સ્થિત જોર્જિયા અને મૈકોનમાં છે, જ્યાં રોજની 50 લાખથી વધારે ચેઈન બનાવાય છે. તેમાં પેન્ટ અને જીન્સ ઉપરાંત ટ્રેક સૂટ અને નાના ટેન્ટ વગેરેમાં વપરાતી ચેઈન પણ શામેલ છે.\nપેન્ટની ચેઈન પર લખેલા YKKનો શું થાય છે મતલબ? જાણો છો તમે\nશું તમે ક્યારેય વિચાર્યું છે કે જે પ્રકારે તમે તમારી કારને સાફ કરો છો તે તમારી કારને નુક્સાન પણ પહોંચાડી શકે છે. તમારી કાર સાફ કરવાની સ્ટાઇલ સાચી હોય કે ન હોય. કારને સાફ કરવાની પ્રોસેસ ઘણી સરળ છે પરંતુ આ પ્રોસેસ યોગ્ય રીતે કરવામાં ન આવે તો તેનાથી કારના કલરથી લઇને બીજા પાર્ટ્સ ખરાબ થવાની શક્યતા વધી જાય છે. આજે અમે અહીં કારને સાફ કરતી તમારે શું કરવું જોઇએ એ અંગે જણાવી રહ્યાં છીએ.\nસૌથી પહેલા ધૂળ સાફ કરવી જોઇએ\nતમારી કાર પર ધૂળ જામી જાય તો તમે શું કરશો. તમારે હમેશા સૌથી પહેલાં તમારી કારની ધૂળને સૂકા કપડાથી સાફ કરવો જોઇએ. આ કંડીશનમાં જો તમે ભીના કપડાંથી કારને સાફ કરો છો તો પેન્ટ પર સ્ક્રેચ પડવાનું જોખમ વધી જાય છે. તેથી ધૂળને ક્યારેય ભીના કપડાંથી સાફ ન કરવું જોઇએ.\nશું ગરમીમાં ઠડું પાણી કામ આવશે?\nઘણીવાર ગરમીમાં કારને ઠંડી કરવા માટે ઠંડા પાણીનો ઉપયોગ કરવામાં આવે છે. પરંતુ તેવું ન કરવું જોઇએ. ગરમ કાર પર જો ઠંડુ પાણી નાંખવામાં આવે તો તેનો પેઇન્ટ ઉખડી જવાનું જોખમ રહે છે. તેથી કારને તડકાંમાં વૉશ કરવાના બદલે છાયડાંમાં કારને પાર્ક કરીને વૉશ કરવી જોઇએ.\nશેમ્પુ કે વૉશિંગ પાઉડર\nતમે તમારી કારને વૉશ કરવા માટે યૂઝ કરો છો, શેમ્પુ, વૉશિંગ પાઉડર અથવા ડિશ સાબુ. વૉશિંગ પાઉડર અથવા ડિશ સાબુ બન્ને વધારે ફિણ કરે છે. જો તમે આ બન્નેથી કારને સાફ કરતા હોવ તો તેવું ન કરવું જોઇએ કારણ કે તેનાથી કારને સરફેસને નુક્સાન પહોંચી શકે છે.\nકપડાંને આ રીતે ન ફેરવો\nવૉટરલેસ વૉશ સોલ્યૂશનને સ્પ્રે કર્યા બાદ સીધી લાઇનમાં હળવા પ્રેશર સાથે કપડું એટલે કે માઇક્રોફાઇબર કપડાંથી સાફ કરો. કપડું જેટલું ચોખું છે તેના પર પણ ધ્યાન આપો. જો તે ગંદુ હોય તો કપડાંના બીજા ભાગથી કારને સાફ કરો. કપડાંને ગોળ-ગોળ ફેરવવાથી ધૂળ કાર પર જ રહી જશે.\nકારને સાફ કરતી વખતે આ નાની ભૂલો પડી શકે છે મોંઘી, થશે મોટું નુક્સાન\nજો આપ કોઇનું વ્યક્તિત્વ સમજવા ઇચ્છો છો તો તેની આંગળીઓ જરૂરથી જોજો. ખરેખરમાં આપણાં શરીરનાં અંગમાં આપણાં ઘણાં રહસ્ય છુપાયેલા હોય છે. તે તમારા વર્તન, વ્યવહાર કે બીમારીઓ ઘણું બધુ જણાવે છે. એવું જ એક અંગ છે આપણી આંગળીઓ. જે વ્યક્તિત્વ વિશે ઘણું બધુ કહી જાય છે.\nજે લોકોની અનામિકા એટલે કે વિંટી પહેરીયે તે આંગળી તર્જની એટલે કે પહેલી આંગળી કરતાં લાંબી હોય તે લોકો દેખાવમાં આકર્ષક હોય છે પણ તેમની અંદર ખુબજ ગુસ્સો ભરેલો હોય છે તેઓ કોઇપણ પ્રકારનાં જોખમ ખેડતા ડરતા નથી.\nજે મહિલાઓની અનામિકા આંગળી તર્જની કરતાં લાંબી હોય તેવાં લોકો વ્યવસાય ક્ષેત્રે પણ ઘણી જ સફળતા મેળવે છે. જો મહિલાની અનામિકા લાંબી હોય તો તે બહિર્મુખી હોય છે તેનુ મગજ ખુબજ તેજ ચાલે છે.\nજે લોકોની અનામિકા આંગળી તર્જની કરતાં નાની હોય છે તેમનાંમાં આત્મવિશ્વાસ ખુબ હોય છે સાથે જ તેઓ આકર્ષણનું કેન્દ્ર પણ રહે છે. તેમને ગમે છે જ્યારે લોકો તેમનાં વખાણ કરે છે.\nજે લોકોની તર્જની અને અનામિકા બંનેની લંબાઇ સરખી હોય તેવા લોકો ઘણાં જ શાંતિ પ્રિય સ્વભાવનાં હોય છે. કોઇ ઝઘડામાં તેઓ પડતા નથી. તેમને લડાઇ ઝઘડાનો ભાગ બનવું અસહજ લાગે છે. તેથી તે તેનાંથી દૂર જ રહે છે.\nજો આપની મધ્યમા એટલે કે વચ્ચેની આંગળીનો પહેલો વેઢો ઉપરથી ચપટો હોય તો એવાં લોકો કળાનાં ક્ષેત્રમાં મોટુ નામ બનાવે છે. જો બીજો વેઢો લાંબો હોય તો તે વ્યક્તિ વેપાર ક્ષેત્રમાં ઉંચાઇ હાંસેલ કરે છે.\nકનિષ્કા એટલે કે ટચલી આંગળી. આ આંગળીને બુધની આંગળી પણ કહે છે. આ આંગળીની સારી-નરસી અવસ્થાથી વ્યક્તિની બુદ્ધિ અને કળા અંગે જાણવા મળે છે.\nજે લોકોની અનામિકા વચ્ચેની આંગળી કરતાં પણ લાંબી હોય છે તે વ્યક્તિ જોખમ ઉઠાવનારો હોય છે અને જો મધ્યમા આંગળીની લંબાઇ તર્જની જેટલી જ હોય તો આવા વ્યક્તિઓમાં માન-સમ્માન અને ધન કમાવવાની તીવ્ર ઇચ્છા હોય છે.\nવચ્ચેવાળી આંગળી શનીની કહેવાય છે. જો તે આંગળી અણીદાર હોય તો તે વ્યક્તિ આળસુ હોય છે. આ આંગળીનો સૌથી ઉપરનો ભાગ ચમકદાર હોય તો વ્યક્તિ સારો વક્તા અને પ્રભાવશાળી વ્યક્તિત્વ ધરાવતો હોય છે.\nતમારી આંગળીઓ પરથી જાણો તમારું વ્યક્તિત્વ? એકવાર અવશ્ય વાંચજો\nતમે રેલવેમાં મુસાફરી કરી હતી અને રેલવે સ્ટેશન પણ ગયા હશો. શું તમારા ધ્યાનમાં આવ્યું કે રેલવે સ્ટેશન પર લગાવેલા બોર્ડમાં સ્ટેશનના નામ સાથે સમુદ્ર સપાટીની ઊંચાઈ (Mean Sea Level, MSL) લખેલી હોય છે. શું તમને ખબર છે કે આ બોર્ડ પર સમુદ્ર સપાટીથી ઊંચાઈ શા માટે લખવામાં આવે છે. આ રહ્યો તેનો જવાબ.\nઆ કારણે લખવામાં આવે છે આ માહિતી\nરેલ્વે સ્ટેશન પર લગાવવામાં આવેલ બોર્ડ પર સ્ટેશનનું નામ અને સમુદ્ર સપાટીથી ઊંચાઇ લખેલ હોય છે. આ લખવા પાછળનું કારણ એ છે કે આ જાણકારી રેલ્વેનાં ડ્રાઇવર અને ગાર્ડ માટે હોય છે. ઉદાહરણ જોઇએ તો જ્યારે કોઇ ટ્રેન 100 મીટર સમુદ્ર તળની ઊંચાઇથી 150 મીટર સમુદ્ર સપાટીની ઊંચાઇ તરફ જઇ રહેલ છે તો આ બોર્ડને જોઇને ડ્રાઇવરને એ વાતનો આઇડીયા થઇ જાય છે તેને કઇ રીતે આ ટ્રેનનાં એન્જીનને સ્પીડ આપવાની છે. કારણ કે ઉંચાઈ પર ટ્રેન જતી હોય ત્યારે ટ્રેનને વધુ તાકાની જરૂર પડે છે એટલે કેટલો પાવર આપવો તે ડ્રાઈવર આ બોર્ડના આધારે નક્કી કરે છે.\nવીજળીના તારોની ઊંચાઈ જાળવવા માટે\nસાઇન બોર્ડની મદદથી ટ્રેનનાં સંચાલનમાં મદદ મળી રહે છે. સાથે ટ્રેનની ઉપર લાગેલા વીજળીનાં તારોને એક સમાન ઊંચાઇ આપવામાં પણ મદદ મળી રહે છે. જેના કારણે વીજળીના તારો ટ્રેન સાથે દરેક સમયે સંપર્કમાં રહે એટલે કે વીજળીના તારો સાથે ટ્રેનનું કનેક્શન જળવાઈ રહે છે.\nઊંચાઈ આ કારણે લખવામાં આવે છે\nતો હવે જ્યારે આપ ફરી વાર ટ્રેન દ્વારા ક્યાંય પણ ટ્રાવેલ કરવા જઇ રહ્યાં છો તો આ બોર્ડ પર આપ જરૂરથી ધ્યાન આપો. જો કે આપને તો હવે ખ્યાલ આવી ગયો હશે કે આખરે સ્ટેશન પર લગાવેલા આ બોર્ડ પર સમુદ્ર સપાટીથી ઊંચાઇ કેમ લખેલ હોય છે.\nભારતીય રેલવે સ્ટેશન બોર્ડ પર ‘સમુદ્ર સપાટીથી ઊંચાઈ’ કેમ લખેલી હોય છે?\nદુનિયા ફરવાની ઈચ્છા કોને ન હોય? પણ આ પહેલા આપણે પોતાની જાતને એક સવાલ પૂછવો જોઈએ કે, શું તમે પોતાનો જ દેશ સંપૂર્ણ રીતે જોઈ લીધો છે? શું તમે ભારતનું છેલ્લું ગામ જોયું છે? હા, આ ગામ સાથે ઘણા બધા રસપ્રદ કિસ્સાઓ પણ જોડાયેલા છે. કહેવામાં આવે છે કે, આ જ ગામમાંથી પાંડવ સ્વર્ગ ગયા હતા. આ ગામ ચીનની સરહદ પર ઉત્તરાખંડના બદ્રીનાથથી ચાર કિલોમીટર દૂર છે. એટલે અહીં પહોંચવું એટલું મુશ્કેલ પણ નથી. તો ચાલો આજે આ ગામ સાથે તમારો પરિચય કરાવીએ.\nઆ ગામનું પૌરાણિકના નામ મણિભદ્ર છે. અહીં અલકનંદા અને સરસ્વતી નદીઓનો સંગમ પણ થાય છે. આ ઉપરાંત અહીં વ્યાસ ગુફા, ગણેશ ગુફા અને ભીમપુલ પણ જોવાલાયક સ્થળો છે. કહેવાય છે કે, અહીંથી જ પસાર થઈને પાંડવો સ્વર્ગ ગયા હતા.\nભીમ પુલ સાથે જોડાયેલી દંતકથા\nએક દંતકથા પ્રમાણે જ્યારે પાંડવો સ્વર્ગ જઈ રહ્યાં હતા ત્યારે તેમણે સરસ્વતી નદી પાસે જવા માટે રસ્તો માંગ્યો હતો. સરસ્વતી રસ્તો આપવાની ના પાડતા ભીમે બે મોટા ખડગ ઉઠાવીને તેના પર મુકી દીધા અને પાંડવ તેના પર થઈને નદી પાર જતા રહ્યાં. આજે આ પુલને ભીમપુલના નામે ઓળખવામાં આવે છે.\nઆ રીતે નિર્માણ પામી ગણેશ ગુફા\nઅન્ય એક પ્રચલિચ વાર્તા અનુસાર, જ્યારે ગણેશજી વેદ લખી રહ્યાં હતા ત્યારે સરસ્વતી નદી ખૂબ જ તીવ્રતાથી વહી રહી હતી અને ખૂબ જ અવાજ થઈ રહ્યો હતો. ગણેશજીને નદીને અવાજ ઓછો કરવા માટે આગ્રહ કર્યો, મને મારા કાર્યમાં ખલેલ પહોંચી રહી છે પણ સરસ્વતી જી રોકાયા જ નહીં. આનાથી નારાજ થઈને ગણેશજી તેમને શ્રાપ આપી દીધો કે, હવે આનાથી આગળ તે કોઈને દેખાશે જ નહીં.\nવ્યાસજીની ગુફા પણ\nવ્યાસ ગુફા સાથે જોડાયેલી દંતકથા અંગે કહેવામાં આવે છે કે, મહર્ષિ વેદવ્યાસે અહીં વેદ, પુરાણ અને મહાભારતની રચના કરી હતી અને ભગવાન ગણેશ તેમના લેખક બન્યા હતા. એવી માન્યતા છે કે, વ્યાસજી આ જ ગુફામાં રહેતા હતા. અત્યારે આ ગુફામાં વ્યાસજીનું મંદિર બનેલું છે. અહીં તેમની સાથે તેમના પુત્ર શુકદેવ વલ્લભાચાર્યની મૂર્તિઓ પણ છે. આની સાથે જ ભગવાન વિષ્ણુની પણ એક પ્રાચીન પ્રતિમા છે.\nભારતની છેલ્લી ચાની દુકાન\nઅહીં આવેલી ભારતની છેલ્લી ચાની દુકાન પણ આકર્ષણનું કેન્દ્ર છે. મેથી ઑક્ટોબર મહિના દરમિયાન મોટી સંખ્યામાં પ્રવાસીઓ આવે છે. આ સમય અહીં આવવા માટે શ્રેષ્ઠ માનવામાં આવે છે. છ માસ સુધી આ ગામમાં ખાસી આવનજાવન રહે છે. બદ્રીનાથ ધામના કપાટ બંધ થઈ જતા અહીં આવન-જાવન બંધ થઈ જાય છે.\nખૂબ જ સુંદર છે ભારતનું છેલ્લું ગામ, અહીં આવેલો છે સ્વર્ગ જવાનો રસ્તો!\nસૌરાષ્ટ્રમાં ગોંડલની પાસે વીરપુરના સંત જલારામ બાપાની જન્મજયંતીની ઉજવણી કરવામાં આવી રહી છે. મોટી સંખ્યામાં શ્રદ્ધાળુઓ અહીં બાપાના દર્શન કરવા પહોંચી રહ્યાં છે, અહીં જલારામ બાપાનું પ્રસિધ્ધ મંદિર આવેલું છે. ત્યારે જલારામ બાપાના જીવનના પ્રસંગોમાંથી જીવનવૃત્તાંત વાંચકો માટે અહીં પ્રસ્તુત કરવામાં આવી છે. જલારામ બાપા પાસે એક વૃદ્ધ સંતે તેમની પત્નીને પોતાની સાથે સેવા કરવા માટે મોકલવા માટે કહ્યું હતું.\nકેવો હતો તે પ્રસંગ\nએક દિવસ બપોરે એક વૃદ્ધ સાધુ ‘નારાયણ! નારાયણ! નારાયણ!’ કરતા જગ્યામાં આવી ગયા. વૃદ્ધ સાધુએ કહ્યું, ‘આ શરીર ખૂબ જીર્ણ થયું છે, કોઈ ચાકરી કરે એવું જોઈએ છે.’ જલારામ બાપા કહે, ‘ તો હું આપની સેવા કરું!’ વૃદ્ધ સાધુએ કહ્યું, ‘હેં! તારી સ્ત્રીને મારી સેવા કાજે મારી જોડે મોકલ! અને સાંભળ, એની રાજીખુશીથી એ આવવી જોઈએ, દબાણથી નહીં!’ વીરબાઈએ તરત કહ્યું, ‘હું હમણાં જ તૈયાર થઈને આવું છું.’\nપરમેશ્વરે કરી હતી પરીક્ષા\nગામમાં ખબર ફેલાતાં આખું ગામ ભેગું થઈ ગયું. કોઈ બાપાને સમજાવવા લાગ્યું કે વહુનાં દાન ન હોય! વીરબાઈમાને વિદાય આપી બાપા મંદિરમાં જઈ ઠાકોરજીને પગે લાગ્યા. શું ખબર ઠાકોરજી સાથે એમણે શી વાત કરી! પછી બહાર આવી ઓટલા પર માળા ફેરવવા બેઠા. આ તરફ સાધુ વીરબાઈને લઈને ચાલ્યો. બે-ત્રણ માઈલ પર નદી આવી. ત્યાં સાધુ કહે ‘માઇ, મારાં આ ધોકો-ઝોળી સાચવ! હું ઝાડે ફરીને આવું છું.’ આમ કહી સાધુ ઝાડવાં પાછળ અદ્રશ્ય થઈ ગયા. કેટલાક ભરવાડના છોકરાઓએ આ જોયું. દોડતા જઈ એમણે ગામમાં આ વાત કરી. હવે સૌને સમજાયું કે આ સાધુ કોઈ સાધારણ સાધુ નહીં, પણ ભગતબાપાની પરીક્ષા કરવા આવેલા પરમેશ્વર પોતે હતા! તે દિવસથી એ ઝોળી-ધોકો મંદિરમાં બિરાજે છે અને રોજ સવાર-સાંજે એનું પૂજન થાય છે.\nજલારામ બાપાનો જન્મથી લઈ લગ્ન સુધીનું જીવન\nવિ.સં.1856ના કારતક સુદ સાતમને સોમવારે તારીખ 4/11/1799ના રોજ વીરપુરમાં લોહાણા પરિવારમાં રાજબાઈ માતાની કૂખે જન્મેલા જલારામના મુખે માત્ર પાંચ વર્ષની ઉંમરે રામરામ સીતારામનો મંત્ર હતો. પિતા વેપારી હતા, ગામમાં એમની નાનકડી હાટડી હતી. વેપારીના દીકરાએ ખપ જોગું ભણવું તો પડે જ એટલે પિતાએ એને ગામઠી નિશાળમાં ભણવા મૂક્યા. પણ બાળક જલારામનું ચિત્ત ભણવા-ગણવા કરતાં સાધુ-સંતો તરફ વધારે ઝૂકેલું રહેતું. સાધુને જુએ કે એનો હાથ પકડીને એ એને ઘરે જમાડવા તેડી લાવતાં.\nએમ કરતાં કરતાં જલારામ ચૌદ વરસના થયાં. પિતાએ એને જનોઈ દીધી અને આટલું ભણતર બસ છે કહી નિશાળમાંથી ઉઠાડી લઈ પોતાની નાનકડી હાટડીએ બેસાડી દીધા. પિતાને બીક હતી કે દીકરાનું મન સાધુ-સંતો તરફ ઢળેલું છે. આથી એ સાધુ તો નહીં થઈ જાય ને? એટલે એમને સંસારમાં બાંધવા એમણે એમનું સગપણ કરી નાખ્યું. કિશોર જલારામને આ ગમ્યું નહીં. તેમણે વિનમ્રતાથી પિતાને કહ્યું, ‘ તમે મને સંસારની ઘટમાળમાં શા માટે જોડો છો? મારે તો ભગવાનની ભક્તિ કરવી છે.’\nત્યારે પિતાએ અને કાકા વાલજીભાઇએ એને સમજાવ્યો કે ભાઈ, ગૃહસ્થાશ્રમને તું હીણો ન સમજ! ઘર બાંધીને બેઠા હોઈએ તો કો’ક દહાડો આપણે ઘરે કોઈને પાણી પાઈએ, કોઈને રોટલો ખવડાવીએ, વળી ચકલાં-કબૂતરને ચણ નાંખીએ. એ પુણ્ય ઓછું નથી. અરે, ઘરમાં કીડી-મકોડા કણ ખાય એનુય પુણ્ય લાગે!’ ખવડાવવાની વાત જલારામના મનમાં વસી ગઈ. અને સોળ વરસની ઉંમરે આટકોટ ગામના પ્રાગજી ઠક્કરની દીકરી વીરબાઈ સાથે જલારામનાં લગ્ન થઈ ગયાં.\nસાધુ-સંતોના સંગથી પિતાએ ઘરથી જુદા કરી દીધા\nજલારામબાપાને મન સંસાર સાધુની સેવા માટે હતો. વીરપુર ગામ જૂનાગઢના માર્ગ પર હતું. તેથી અવારનવાર સાધુ-સંતો અહીં રોકાતા. સાધુડો જોયો કે જલારામનું રૂંવેરૂંવું હર્ષથી નાચવા લાગતું. સાધુ-સંતોને એ ઘરે જમવા તેડી લાવે કે દુકાનમાંથી એમને સીધું પાણી આપે, વસ્તુ જોઈએ તો વસ્તુ આપે. આથી પિતાએ તેમને ઘરથી જુદો કરી નાખ્યાં. હવે જલારામ કાકા વાલજીની દુકાને બેસવા લાગ્યા. એકવાર દસ-બાર સાધુઓ કાકાની દુકાને આવી ચડ્યા. જલારામે એમને તાકામાંથી ફાડીને દસ હાથ પાણકોરું આપ્યું, પછી દાળ-ચોખા, લોટ-ગોળનું પોટલું અને ઘીનો લોટો લઈ પોતે જ એ સાધુઓની સાથે ચાલી નિકળ્યાં.\nહવે દુકાનમાંથી એમનું ચિત્ત ઉઠી ગયું હતું. એકાએક એમના મનમાં જાત્રાએ જવાનો સંકલ્પ થયો. જલારામ જાત્રા પર નીકળી પડયા. તે વખતે તેમની ઉંમર માત્ર સત્તર વર્ષની હતી. સકળ તીર્થનાં દર્શન કરી દોઢ-બે વર્ષે એ ઘરે પાછા આવ્યા, ત્યારે ગામે ધામધૂમથી એમનું સામૈયું કર્યું.\nજલારામ બાપા ભોજા ભગતને માન્યા ગુરુ\nજલારામ બાપા જાત્રાથી પરત ફર્યા બાદ ભોજા ભગતનાં દર્શને ગયા. જુગજુગની ઓળખાણ જાગી પડી અને જલારામ ભોજા ભગતનાં પગમાં પડ્યા અને એમને ગુરુ તરીકે સ્વીકાર્યા. ગુરુએ કંઠી બાંધી રામમંત્ર આપ્યો. બેઉં પતિ-પત્ની રામનામ લે અને કાયાતૂટ મજૂરી કરે. સાંજે જે દાણો મળે તે માથે ઉચકીને ઘરે લાવે. હવે ભગતે ગુરુચરણે પ્રાર્થના કરી, ‘મહારાજ, મારે સદાવ્રત બાંધવું છે, આપની આજ્ઞા માગું છું.’ ગુરુએ પ્રસન્ન થઈ ભગતના માથે હાથ મૂકી કહ્યું, ‘મન કરમ વચને કરી નિજ ધર્મ આદરી દાતાભોક્તા હરિ એમ રહેવું.’ તેમણે સદાવ્રતની શરૂઆત કરી. (વિ.સં. 1876 મહાસુદ બીજ).\nદિવસે-દિવસે સંતસાધુ અને જાત્રાળુઓની સંખ્યા વધતી જતી હતી. સંઘરેલો દાણો ખલાસ થઈ ગયો હતો, અને આતિથ્યમાં તકલીફ પડતી હતી. વીરબાઈએ ભગતને બોલાવી પોતાના માવતરના ઘરની સોનાની સેર ડોકમાંથી ઉતારી તેમની સામે ધરી દીધી. ભગતે પત્નીના દાગીના વેચી સાધુઓને રોટલા ખવડાવ્યા. વીરપુરમાં હરજી નામે એક દરજી રહે. એને પેટમાં કંઈ દરદ હતું. હરજીએ કહ્યું, ‘હે જલા ભગત! મારા પેટનું દરદ મટે તો સદાવ્રતમાં પાંચ માપ દાણા દઈશ!’ બન્યું એવું કે એ જ દિવસથી હરજીનું દરદ ઓછું થતું ગયું અને આઠ દિવસમાં એ સાવ સાજો થઈ ગયો. પાંચ માપ દાણા ભગતના પગમાં મૂકી એ એમને પગે લાગ્યો ને બોલ્યો,‘બાપા, તમે મને સાજો કર્યો!’\n1881માં બાપાનો વૈકુંઠવાસ થયો\nવિ. સં.1935ના કારતક વદ નોમ, સોમવારે વીરબાઈમાએ દેહ ત્યાગ કર્યો’. બાપાએ સાત દિવસ સુધી જગ્યામાં અખંડ રામધૂન કરી. બાપાને પણ હવે હરિરસનો વ્યાધિ સતાવતો હતો. રોજ હજારો ભક્તો તેમનાં દર્શન માટે આવતા. બાપાને સંતાનમાં એક દીકરી જમનાબાઈ હતી. જમનાબાઈના દીકરાના દીકરા હરિરામને બાપાએ પોતાના વારસ નીમ્યા હતા. સંવત 1937 મહા વદ દસમે બુધવારે (23/2/1881) બાપાએ ભજન કરતાં કરતાં, એકય્યાસીમા વર્ષે વૈકુંઠવાસ કર્યો. જલારામ બાપાની પાછળ હરિરામે મોટો મેળો કરેલો, મેળામાં એક અજાણ્યો સાધુ આવી ચડ્યો. બધાને નમસ્કાર કરતો કરતો એ ભંડારઘરમાં ગયો. ત્યાંથી એક લાડુ લઈ તેનો ભૂકો કરી તેણે ચારે દિશાએ વેર્યોને ‘અખૂટ! અખૂટ ભંડાર!’ બોલતો એ ક્યાં ચાલી ગયો તેની કોઈને ખબર પડી નહીં. આજે બાપાનો ભંડાર અખૂટ છે.\nજલારામ બાપાના જન્મથી લઈ લગ્ન સુધીનું જીવન ચરિત્ર, જાણો અહીં\nત્રણે લોકોમાં રાધાજીની સ્તુતિ થતી જોઈને દેવર્ષિ નારદ ખીજાઈ ગયા. તેમની એક જ ફરિયાદ હતી કે પોતે કૃષ્ણને ખૂબ જ પ્રેમ કરે છે, તો પછી મારું નામ કોઈ કેમ નથી લેતું? દરેક ભક્ત 'રાધે-રાધે' શા માટે કહે છે? તેઓ પોતાની આ વ્યથા લઈને શ્રીકૃષ્ણની પાસે પહોંચ્યા.\nનારદજીએ જોયું કે ભગવાન શ્રીકૃષ્ણ ભયંકર માથાના દુખાવાથી કણસી રહ્યા હતા. ભગવાનની આ પીડા દેવર્ષિથી ન જોઈ શકાઈ અને તેમણે પૂછયું, 'ભગવાન! શું આ માથાના દુખાવાનો કોઈ ઉપચાર છે? મારા હૃદયના રક્તથી આ દુખાવો શાંત થઈ જાય તો હું મારું રક્ત દાન કરી શકું છું.'\nઆ સાંભળી શ્રીકૃષ્ણએ ઉત્તર આપ્યો, 'નારદજી, મને કોઈના રક્તની જરૂર નથી, પરંતુ જો મારો કોઈ ભક્ત પોતાનું ચરણામૃત એટલે કે પોતાના પગ ધોઈને તે પાણી પીવડાવી દે તો મારો માથાનો દુખાવો શાંત થઈ શકે છે.'\nનારદજી મનમાં વિચારવા લાગ્યા કે ભક્તનું ચરણામૃત, તે પણ ભગવાનના શ્રીમુખમાં. આમ કરનારને તો ઘોર નરક ભોગવવું પડશે. આ વાત જાણવા છતાં કોઈ નરક ભોગવવા શા માટે તૈયાર થાય? શ્રીકૃષ્ણએ નારજીને કહ્યું કે તેઓ રુક્મિણી પાસે જઈને આ બધી જ વાત કરે તો શક્ય છે કે રુક્મિણી પોતાનું ચરણામૃત આપવા તૈયાર થઈ જાય.\nનારદજી રુક્મિણી પાસે ગયા અને તેમને સમગ્ર વૃત્તાંત સંભળાવ્યો. રુક્મિણી બોલ્યાં, 'ના, ના, હું આ પાપ ન કરી શકું.' નારદજીએ પાછા ફરીને રુક્મિણીની વાત શ્રીકૃષ્ણને જણાવી. હવે શ્રીકૃષ્ણએ નારદજીને રાધાજી પાસે મોકલ્યા. રાધાજીએ શ્રીકૃષ્ણની પીડા વિશે જાણ્યું કે તરત જ એક પાત્રમાં જળ લઈને આવ્યાં અને તેમાં પોતાના બંને પગ ડુબાડ્યાં.\nપછી તેમણે નારદજીને કહ્યું, 'દેવર્ષિ, આ ચરણામૃતને ઝડપથી શ્રીકૃષ્ણ પાસે લઈ જાઓ. હું જાણું છું કે ભગવાનને પોતાના પગ ધોઈને પીવડાવવાથી મને રૌરવ નામના નરકમાં પણ સ્થાન નહીં મળે, પરંતુ મારા પ્રિયતમના સુખ માટે, તેમની પીડા શાંત કરવા માટે હું અનંત યુગો સુધી નરકની યાતનાઓ ભોગવવા તૈયાર છું.' દેવર્ષિના પ્રશ્નનું સમાધાન થઈ ગયું.\nતેઓ સમજી ગયા કે ત્રણે લોકોમાં રાધાના પ્રેમનાં સ્તુતિગાન શા માટે થઈ રહ્યાં છે? નારદજીએ પોતાની વીણા હાથમાં લીધી અને રાધાજીની સ્તુતિ ગાવા લાગ્યા.\nશા માટે રાધા-કૃષ્ણનો પ્રેમ અમર છે? જાણી લો આ કહાની, સમજી જશો કે…


લેડીબગ્સ શું ખાય છે? જંતુ નિષ્ણાતો લેડીબર્ડ આહાર સમજાવે છે - જીવન\nલેડીબગ્સ શું ખાય છે, કોઈપણ રીતે?\nમાઇક્રોમન 6ગેટ્ટી છબીઓ\nથોડા જંતુઓએ લેડીબગ્સ જેવા વિશાળ ફેનબેઝ બનાવ્યા છે. જ્યારે આ ભૂલો નાની હોય છે, ત્યારે તેઓ ટી-શર્ટ, બેકપેક્સ પર પ popપ અપ કરે છે અને તેઓ તેમના વાઇબ્રન્ટ રંગ સાથે તમારા દિવસને ઉજ્જવળ બનાવવા માટે સવારી કરી શકે છે તે યાદ રાખવું ખૂબ મુશ્કેલ છે.\nઅને કારણ કે તે ખૂબ નાના છે, તમે તમારી જાતને આશ્ચર્યચકિત કરી શકો છો: લેડીબગ્સ શું ખાય છે, કોઈપણ રીતે?\nપણ કીટવિજ્ologistsાનીઓ (જંતુ નિષ્ણાતો) સંપૂર્ણપણે આકર્ષણ મેળવે છે. ના ટેકનિકલ સર્વિસ મેનેજર ફ્રેન્ક મીક કહે છે કે તે માત્ર આ સુંદર નાની ભૂલો છે રોલિન્સ .\nલેડીબગ્સ ખીલવા માટે શું ખાય છે તે વિશે તમારે જાણવાની જરૂર છે, વત્તા આ કિશોર વિવેચકો ખરેખર તમારા બગીચામાં શા માટે મહાન હોઈ શકે છે.\nલેડીબગ્સ શું છે, બરાબર?\nલેડીબગ્સ વાસ્તવમાં લેડી બીટલ છે જે પરિવાર સાથે સંબંધિત છે Coccinellidae , કહે છે હોવર્ડ રસેલ, એમ.એસ. , મિશિગન સ્ટેટ યુનિવર્સિટીના કીટવિજ્ologistાની. નામ હોવા છતાં, તમામ લેડીબગ્સ માદા નથી.\nયુરોપિયનોએ આ ડોમ-બેક્ડ બીટલ્સને 'લેડીબર્ડ્સ' અથવા 'લેડીબર્ડ બીટલ્સ' નામથી 500 થી વધુ વર્ષોથી બોલાવ્યા છે, એમ નેન્સી ટ્રોયનો, પીએચ.ડી., બોર્ડ પ્રમાણિત કીટવિજ્ologistાની અને ઓપરેશન એજ્યુકેશન એન્ડ ટ્રેનિંગના ડિરેક્ટર ડો. રેન્ટોકિલ ઉત્તર અમેરિકા . અમેરિકામાં, 'લેડીબર્ડ' નામની જગ્યાએ 'લેડીબગ.' (500 થી વધુ વિવિધ પ્રકારના જંતુઓ છે જેને આપણે લેડીબગ્સ કહીએ છીએ!)\nજો તમે તેમની સાથે પરિચિત ન હોવ તો, લેડીબગ નાના હોય છે - સામાન્ય રીતે & frac14; ઇંચ લાંબો, રસેલ કહે છે - ગોળાકાર અથવા અંડાકાર આકાર અને તેજસ્વી નારંગી અથવા લાલ રંગ સાથે. તેમના લોહી અથવા હેમોલિમ્ફમાં ઝેર હોય છે જે શિકારીઓને ભગાડે છે અથવા નિરાશ કરે છે, રસેલ કહે છે, તેનો અર્થ એ છે કે તેમની તેજસ્વી રંગ કદાચ મોટી ચેતવણી નિશાની તરીકે સેવા આપે છે.\nલેડીબગ્સ પણ લાંબા સમય સુધી ટકી શકતા નથી - તેઓ સામાન્ય રીતે ચારથી સાત અઠવાડિયા પછી મરી જાય છે.\nલેડીબગ્સ શું ખાય છે?\nલેડીબગ્સ એફિડ તરીકે ઓળખાતા કિશોર સત્વ ચૂસતા જંતુઓ પર તહેવાર કરવાનું પસંદ કરે છે. તેના જીવનકાળ દરમિયાન, લેડીબગ 5,000 જેટલા એફિડનો ઉપયોગ કરી શકે છે, ટ્રોયનો કહે છે. લાર્વા તરીકે, લેડીબગ્સ સેંકડો દ્વારા જંતુઓ ખાય છે. ભૂખ્યા લેડીબગ પુખ્ત વ્યક્તિ દરરોજ 50 એફિડ ખાઈ શકે છે.\nજ્યારે મોટા ભાગની લેડીબગ્સ નરમ શરીરવાળા જંતુઓ અને જીવાત લે છે, જેમ કે કેટલીક પ્રજાતિઓ એપિલાચના વેરિવેસ્ટિસ , છોડ પર ખવડાવશે, રસેલ કહે છે. એકંદરે, જોકે, લગભગ તમામ લેડીબગ્સ નરમ શરીરવાળા જંતુઓ ખવડાવે છે, ટ્રોયનો કહે છે.\nલેડીબગ્સ જીવાતોને દૂર રાખવામાં મદદરૂપ છે?\nમોટા ભાગના છે. હકીકતમાં, 1900 ના દાયકાના મધ્યમાં ખાસ કરીને કૃષિ જીવાતો સામે લડવા માટે યુએસમાં લેડીબગ્સની ઘણી પ્રજાતિઓ લાવવામાં આવી હતી. ટ્રોયનો લેડીબગ્સને છોડના જીવાતોના ફાયદાકારક શિકારી કહે છે, અને નોંધ્યું છે કે માળીઓ લેડીબગ્સને ખુલ્લા હથિયારોથી આવકારે છે, જાણીને કે તેઓ સૌથી વધુ ફળદ્રુપ છોડની જીવાતો પર કચકચ કરશે.\nલેડીબગ્સ અન્ય જંતુઓ અને પ્રાણીઓને પણ દૂર રાખી શકે છે જે તમારા છોડ પર કચડી શકે છે. ટ્રોયનો કહે છે કે લેડીબગના તેજસ્વી રંગો શિકારીઓને દૂર રહેવાની ચેતવણી આપે છે. જંતુ ખાનારા પક્ષીઓ અને અન્ય પ્રાણીઓ લાલ અને કાળા રંગમાં આવતા ભોજનને ટાળવાનું શીખે છે અને લેડીબગ લંચથી દૂર રહેવાની શક્યતા વધારે છે.\nશું લેડીબગ્સ સમસ્યા બની શકે છે?\nરસેલ કહે છે કે છોડને ખવડાવતી લેડીબગ્સ તમારા છોડને સંભવિત રૂપે નુકસાન પહોંચાડી શકે છે. (પરંતુ, ફરીથી, મોટાભાગના લેડીબગ્સને તમારા બગીચામાં નશો કરવામાં રસ નથી.)\nપરંતુ લેડીબગ્સ સાથે સૌથી મોટી ચિંતા એ છે કે જ્યારે તાપમાન ઘટે છે. ઠંડા મહિનાઓ દરમિયાન લેડીબગ્સ સમસ્યા બની શકે છે, ટ્રોયનો કહે છે. તેઓ તે છે જે આપણે જંતુ નિયંત્રણમાં સામાન્ય રીતે ઓવરવિન્ટરિંગ આક્રમણકારો તરીકે ઓળખીએ છીએ.\nપાનખરમાં, લેડીબગ્સ ઇમારતોમાં ધસી આવશે અને ઠંડા શિયાળાના મહિનાઓની સલામત રાહ જોવા માટે પ્રવેશ માટે ખુલશે, તે કહે છે, તેથી જ તમે તેમને જોઈ શકો છો તમારા ઘરમાં જ્યારે તમે ગરમી ચાલુ કરો.\nજો તમે તમારા ઘરમાં લેડીબગ્સ જોશો તો ટ્રોયનો માટે એક બાબત ધ્યાનમાં લેવા જેવી છે: તેઓ દુર્ગંધયુક્ત સ્ત્રાવ બહાર કા byીને પોતાનો બચાવ કરે છે જે વાસ્તવમાં તેમનું લોહી છે. તે કહે છે કે લોહી દિવાલો, પડદા, ગાલીચા અને અન્ય સપાટી પર કાયમી ધોરણે ડાઘ લગાવી શકે છે. અને તેમ છતાં આ જંતુઓ મનુષ્યો, લેડીબગ્સ પ્રત્યે આક્રમક નથી મનુષ્યોને કરડી શકે છે જ્યારે સંભાળવામાં આવે છે.\nજો તમારા ઘરમાં લેડીબગ્સ મરી જાય તો તે પણ સંબંધિત હોઈ શકે છે. અન્ય જીવાતો, જેમ કે કાર્પેટ ભૃંગ અને કીડી , અંદર આવીને મૃત લેડીબગ્સને ખવડાવી શકે છે, મીક કહે છે. પછી તે જંતુઓ ઘરમાં પ્રવેશ કરશે અને અન્ય ખાદ્ય સ્ત્રોતો શોધવાનું શરૂ કરશે.\nતેથી, પાનખર હિટ થાય તે પહેલા કોઈપણ એન્ટ્રી પોઈન્ટને ચુસ્તપણે સીલ કરીને તમારા ઘરની અંદર સાહસ કરવાની તેમની પાસે સરળ રીત નથી તેની ખાતરી કરવા માટે તમારા શ્રેષ્ઠ પ્રયાસ કરો.


નિવૃત્તિ પછી કોઈ દિવસ બેટ નહીં પકડું: કોહલી - Viralcast.io\nHome » Gujarati Sports » નિવૃત્તિ પછી કોઈ દિવસ બેટ નહીં પકડું: કોહલી\nનિવૃત્તિ પછી કોઈ દિવસ બેટ નહીં પકડું: કોહલી\nસ્પોર્ટ્સ ડેસ્ક: નિવૃત થયેલા ક્રિકેટર્સ અલગ-અલગ દેશોમાં જઈને ટી-20 લીગ્સ રમે તે એક કોમન ટ્રેન્ડ થઈ ગયો છે. પરંતુ ભારતીય કેપ્ટ્ન વિરાટ કોહલીએ કહ્યું છે કે એક વખત તે નિવૃત્તિ લેશે પછી ક્યારેય બેટ નહીં પકડે. ઓસ્ટ્રેલિયા સામેની પ્રથમ વનડે પહેલા કોહલીને પૂછવામાં આવ્યું હતું કે શું તે ઓસ્ટ્રેલિયાની બિગ બેશમાં રમશે જો BCCI તેના ખેલાડીઓને તેમાં રમવાની છૂટ આપે તો? કોહલીએ જવાબ આપતા કહ્યું કે, "ઓનેસ્ટલી કહું તો મને નથી ખબર BCCI ભવિષ્યમાં આના વિશે શું નિર્ણય લેશે પરંતુ મારી વાત કરું તો હું એટલું બધું ક્રિકેટ રમી રહ્યો છુ કે મને નથી લાગતું હું તેમાં ભાગ લઈશ."\nરિટાર્યમેન્ટ પછી બેટ નહીં પકડું: કોહલી\n1.હું છેલ્લા5વર્ષમાં એટલું ક્રિકેટ રમ્યો છુ, મને એ નથી ખબર કે રીટાયર્ડ થયા પછી સૌથી પહેલા હું શું કરીશ પરંતુ હું ફરી પાછું ક્યારેય બેટ તો નહીં પકડું. હું ક્રિકેટ રમવાનું ત્યારે છોડીશ જયારે મને લાગે કે મારી અંદરનું ક્રિકેટ સંપૂર્ણ રીતે સમાપ્ત થઇ ગયું છે અને જે દિવસે એવું થયું તે બાદ હું પાછો આવીને ક્રિકેટ નહીં રમું તે નક્કી છે.\nછેલ્લા 12 મહિનામાં વનડેમાં રમત સુધરી છે\n2.છેલ્લા 12 મહિનામાં અમારી બેટિંગ વધુ સ્ટ્રોંગ થઇ છે. તેમાં અમારા ઓપનર્સ રોહિત શર્મા અને શિખર ધવને મહત્વની ભૂમિકા ભજવી છે. એક સમય હતો જયારે અમે મિડલ ઓવર્સમાં ધીમા પડી જતા હતા અને તેથી અમે 25-40 ઓવર દરમિયાન અમારી બેટિંગ સ્ટાઇલ ચેન્જ કરી હતી. અત્યારે અમારી બેટિંગની પરિસ્થિતિથી ટીમ મેનેજમેન્ટ અને હું કમ્ફર્ટેબલ છીએ અને વનડેમાં અમારું પ્રદર્શન સારું રહ્યું છે.\nટીમ એકદમ સંતુલિત છે\n3.અમારી ટીમ અત્યારે એક્દમ સંતુલિત છે. અમારા બોલર્સ પણ સારી રિધમમાં છે. વનડેમાં કોઈ પણ ટીમ પોતાના દિવસે ગમે તેને માત આપી શકે છે. તમારું લક્ષ્યાંક પોતાનુ સર્વશ્રેષ્ઠ આપવાનું અને તેમજ પોતાની સ્ટ્રોન્ગેસ્ટ પ્લેઈંગ 11 રમાડવાનું હોવું જોઈએ. અમે વનડે ક્રિકેટમાં સાચી દિશામાં આગળ વધી રહ્યા છીએ અને રિઝલ્ટ્સથી ખુશ છીએ.\nરાહુલ અને હાર્દિકના સ્થાને શુભમન અને શંકરને ભાર...\nસાલાહના ગોલથી લિવરપૂલનો બ્રિંગ્ટન સામે ૧-૦થી વિજય\nપાક.ને ત્રીજી ટેસ્ટમાં જીત માટે ૩૮૧ રનનો લક્ષ્યાંક\nરાજસ્થાનને પ્રથમ આઇપીએલ વિજેતા બનાવનાર કોચની ટી...\nINDvsAUS: શંકાસ્પદ બોલિંગને ચાલતા આ ભારતીય બોલર...\nINDvsAUS: ભારતને 34 રને હરાવી, ઑસ્ટ્રેલિયાએ સર્...\nINDvsAUS: કપ્તાન કોહલીએ જણાવ્યું સિડની હાર પાછળ...\nસાનિયા મિર્જાએ જણાવ્યું, ક્યારે કરશે ટેનિસ કોર્...\nરોહિતની સલાહ: આ ખેલાડીએ રાયડૂને ચોથા નંબર પર રિ...


ગુજરાતમાં 24 કલાકમાં કોરોના ના 2270 કેસ નોંધાયા, સુરતમાં જ 775 કેસ - Gujrat Khabar\nHome/Gujarat/Madhya Gujarat/Ahmedabad/ગુજરાતમાં 24 કલાકમાં કોરોના ના 2270 કેસ નોંધાયા, સુરતમાં જ 775 કેસ\nAhmedabadGujaratMadhya GujaratNorth GujaratRajkotSaurashtraSouth GujaratSurat\nગુજરાતમાં 24 કલાકમાં કોરોના ના 2270 કેસ નોંધાયા, સુરતમાં જ 775 કેસ\nદેશભરમાં કોરોના ના કેસમાં નોંધપાત્ર વધારો થયો છે ત્યારે ગુજરાતમાં પણ કોરોના બેકાબુ થયો છે.રાજ્યમાં છેલ્લા 24 કલાકમાં કોરોના ના 2270 કેસ નોંધાયા છે અને 8 દર્દીના મોત થયા છે. રાજ્યમાં કોરોના ના કારણે કુલ મૃત્યુઆંક 4492 થયો છે. રાજ્યમાં સુરત અને અમદાવાદમાં સૌથી વધુ કેસ નોંધાઈ રહ્યા છે. ગઈકાલે અમદાવાદમાં 600 થી વધુ કેસ નોંધાયા હતા.\nસુરતમાં દરરોજ 25% પરીક્ષણોમાં 3% કેસ આવી રહ્યા છે. શહેર-ગ્રામીણમાં છેલ્લા 24 કલાકમાં 775 કેસ એટલે કે દર2મિનિટમાં એક કેસ સામે આવ્યો છે. તેમાંથી 611 શહેરના અને 164 ગ્રામીણના છે. અત્યાર સુધીમાં સુરતમાં 1165 દર્દીઓએ પોતાનો જીવ ગુમાવ્યો છે. રવિવારે 586 દર્દીઓને હોસ્પીટલમાંથી રજા આપવામાં આવી હતી. તેમાંથી 481 શહેરના અને 105 ગ્રામીણના છે.\nહવે કોરોના રાજનીતિમાં પણ પહોચી ગયો છે. શનિવારે સુરત ના મેયર હેમાલી બોઘાવાલા નો કોરોના રીપોર્ટ પોઝીટીવ આવ્યા બાદ કેટલાય કોર્પોરેટરો ને પણ કોરોના નો ચેપ લાગ્યો છે. મેયર સાથે ભાજપના ચાર કાઉન્સિલરો કોરોના પોઝીટીવ સામે આવ્યા છે. રવિવારે3ભાજપ અને એક આમ આદમી પાર્ટી કોર્પોરેટર નો કોરોના રીપોર્ટ પોઝીટીવ આવ્યો છે.\nકાપડ બજાર, ડાયમંડ એકમો, ફળ-શાકભાજી વિક્રેતાઓમાં સુપર સ્પ્રેડર્સ વધુ છે, તેથી અઠવાડિયામાં એકવાર આરટી-પીસીઆર પરીક્ષણ કરાવવા કહેવામાં આવ્યું છે. અત્યાર સુધીમ125 થી વધુ સુપર સ્પ્રેડર્સ નોંધાયા છે. સુપર સ્પ્રેડર્સ નુંફરીથી આરટી-પીસીઆર પરીક્ષણ કરવામાં આવશે.